অবিশ্ৰান্ত / AVISHRANTA - an Assamese Blog : 2012\nপ্ৰায় ১৯৮২চন মানৰ কথা ৷\nটীয়কৰ বাছ আস্থান ৷\nএজন ১২/১৩ বছৰীয়া লৰাই তেওঁৰ ভনীয়েকৰ সৈতে প্ৰত্যেক দেওবাৰে আবেলি ৪মান বজাৰ পৰা ৰৈ থাকে, যোৰহাট অভিমুখী বাছৰ বাবে ৷ তেওঁলোকৰ ঘৰ কাকজানত ৷ দুয়ো টীয়কলৈ আহে, কাৰন ছোৱালীজনীয়ে তাত নাচ শিকে ৷\nযোৰহাট অভিমুখী বাছ তেনেই তাকৰীয়া হৈ পৰে ৷ প্ৰায়ে তেওঁলোকে টীয়কৰ পৰা কাকজনলৈ ৮ কিলমিটাৰ বাট খোজ কাঢ়িব যাব লগা হয় ৷\nভনীয়েক নাচি উঠি ভাগৰি পৰে ৷ তাৰ পাছত সেইবাট খোজ কঢ়া তাইৰ বাবে অসম্ভব হৈ পৰে ৷ তাই আদবাটতে বহি দিয়ে,‘দাদা মই খোজ কাঢ়িব নোৱাৰো ৷’\nককায়েকে তাইক তেতিয়া বোকোচাত তুলিলৈ ঘৰলৈ বুলি আগবাঢ়ে ৷\nসেই ককায়েকজনে যেতিয়া আলিবাটত চলি যোৱা গাড়ীবোৰ দেখে তেতিয়া মনতে ভাবে,‘এদিন মই এখন গাড়ী কিনিব লাগিব !’\nএদিন লৰাজন কাকজানৰ পৰা আহি গুৱাহাটী পালেহি ৷ অসম অভিযান্ত্ৰিক মহাবিদ্যলয়ত নাম লগালে ৷ মাজে মাজে তেওঁৰ মন যায় অকমান পথভ্ৰষ্ট হ’বলৈ ৷ কিন্তু সেই সপোনটোৰ কথা মনত পৰি যায় — এখন গাড়ী কিনিব লাগিব !!!!\nসেই সপোন বুকুত সাবটিয়ে এদিন তেওঁ এজন সুদক্ষ অভিযন্তা হ’ল গৈ ৷\nযোৱা নিশাৰ কথা ৷ আমি বন্ধু কেইজনমান লগ হ’লো হোটেল দিলীপৰ ১১১ নং কোঠাত ৷ গাড়ী কিনাৰ সপোন বুকুত সাবটি ডাঙৰ হোৱা সুদক্ষ অভিযন্তাজনো আহিছিল ৷\nতেওঁ ক’লে,‘প্ৰতিভু দা, মই মেট্ৰিক দিয়াৰ সময়ত আমাৰ গাওঁৰ ফালে ‘সোনৰ অসম গঢ়া’ৰ ঢৌ ৷ মোৰো মনলৈ ভাব আহিল সোনৰ অসমকে গঢ়ো নেকি ৷ বহু ভাবিলো কি কৰা যায় ? মই ভাবি ভাবি পালো গৈ পঢ়া শুনা কৰিলেহে মই মোৰ সপোনটো পূৰাব পাৰিম ৷ লগৰ ভালেমান কেইজন গৈছে ‘সোনৰ অসম’ গঢ়িবলৈ, মই নগ’লেও হ’ব ৷ মই মোৰ ক্ষুদ্ৰ স্বাৰ্থৰ স্বাৰ্থত পঢ়া শুনাতে মন দিলো ৷ ৰাষ্ট্ৰীয় ঘাই পথৰ দাতিত ডাঙৰ হোৱা লৰা মই ৷ মোৰ কাৰনে গাড়ী কিনাৰ সপোনটো বৰ মৰমৰ সপোন আছিল ৷ সেই সপোনটোৱেই মোক পঢ়া-শুনা কৰিবলৈ বাধ্য কৰালে ৷’\nসেই গাড়ী কিনাৰ সপোন দেখা লৰাজনে গাড়ী কিনাক স্বাৰ্থতে সোনৰ অসমৰ সপোনৰ বাদ দিছিল বহু বছৰ আগতে ৷ কিন্তু এতিয়া তেওঁ অসমৰ কাৰনে কিন্তু নিস্বাৰ্থ ভাবে তেওঁৰ সামৰ্থৰ অনুসাৰে কাম কৰি গৈছে ৷ উনিক’ডত অসমীয়া, অসমীয়া উকিপিডিয়া, নিন্টাৰনেটত অসমীয়াৰ প্ৰচাৰ আৰু প্ৰসাৰ, বিভিন্ন সামাজিক কাৰ্য্যত তেওঁৰ অবদান প্ৰশংসনীয় ৷ এতিয়া তেওঁ আৰু বহু নতুন সপোন দেখিছে ৷ তাৰে এটা সপোনত তেওঁ দেখিছে অসমৰ সৰু ঘটনা এটা বিশ্বৰ দৰবাৰলৈ লৈ যোৱা ৷ বহুজনৰ সহায়ৰ প্ৰয়োজন হ’ব ৷ মোৰ দৃঢ় বিশ্বাস আছে তেওঁৰ এই সপোনো সফল হ’ব ৷\nআজিৰ উঠি অহাচামে বাৰু সেই ককায়েকজনৰ দৰে সপোন দেখে নে ??????\nআশা কৰিছো, প্ৰাৰ্থনা কৰিছো সকলোৱে দেখক এটা মৰমৰ সপোন যি সপোনে তেওঁলোকক আগবাঢ়ি যাবলৈ বাট দেখুৱাব ৷\nবন্ধুৱে নিশা বাৰমান বজাত বিদায় ল’লে ৷ তেওঁৰ ডাঙৰ গাড়ীখনৰে গ’লগৈ কাকজনলৈ আৰু মই খুলি ল’লো মোৰ লেপটপ ৷\nPosted by প্ৰতিভু / Pratibhu at 00:15 1 comment:\nউপহাৰৰ টোপোলা - মোৰ সকলো বন্ধু বান্ধবলৈ বুলি\nএজন মানুহে তেওঁৰ সৰু ছোৱালীজনীক শাস্তি দিলো, তাইৰ দোষ — তাই দামী gift wrapping paper এখন নষ্ট কৰিলে ৷ টকা পইছাৰ বৰ অভাব চলি আছিলে ৷ গতিকে তেওঁ যেতিয়া দেখিলে জীয়েকে সেই কাগজখনৰে এটা উপহাৰ বান্ধিবলৈ যত্ন কৰিছে তেওঁৰ ভীষন খং উঠিলে ৷\nযি কি নহওঁক, আগ ৰাতিৰ কথা পাহৰি ৰাতিপুৱা কিন্তু ছোৱালীজনী দেউতাকৰ\nওচৰ পালেহি,‘দেউতা এইতো তোমাৰ কাৰনে ৷’\nদেউতাকে বৰ লাজ পালে ৰাতিৰ ব্যবহাৰৰ বাবে ৷\nউপহাৰৰ টোপোলাটো খুলি দেউতাকজনৰ আকৌ খং উঠি গ’ল, কাৰন টোপোলাটোৰ ভিতৰত একো নাছিলে ৷\nতেওঁ খঙতে চিঞৰি উঠিলে,‘তুমি নাজানা নে কাৰোবাক কিবা উপহাৰ দিলে উপহাৰৰ টোপোলাৰ ভিতৰত কিবা এটা থকা উচিত ?’\nসৰু ছোৱালীজনীয়ে দেউতাকৰ ফালে সজল চকুৰে চাই ক’লে,‘দেউতা, এইতো টোপোলা কেনেকৈ খালি হ’ব ? মই ইয়াৰ ভিতৰত বহু মৰম আৰু চুমা ভৰাই দিছো ৷ সকলো তোমাৰ বাবে, দেউতা ৷’\nএইবাৰ দেউতাকজনৰ বুকু ভাঙি গ’ল ৷ তেওঁ জীয়েকক সাবট মাৰি ধৰি ক্ষমা খুজিলে ৷\nশুনা মতে দেউতাকজনে সেই উপহাৰটি তেওঁৰ বিচনাৰ ওচৰতে ৰাখি থৈছিল ৷ যেতিয়াই তেওঁৰ মনত হতাশা আহে তেওঁ টোপোলাটো খুলি জীয়েকে ভৰাই দিয়া মৰম আৰু চুমাবোৰৰ কথা ভাবে ৷\nসঁচা কথা ক’বলৈ গ’লে প্ৰত্যেক ব্যক্তিৰে ওচৰত একোটা উপহাৰৰ টোপোলা আছে আৰু সেই টোপোলাটোত সোমাই আছে আপোনজনৰ অকৃত্ৰিম মৰম আৰু চুমা ৷\nPosted by প্ৰতিভু / Pratibhu at 00:13 1 comment:\nপখিলা, মাছ, ভালুক, চিকাৰী, নিগণি, মেকুৰী আৰু প্ৰতিভুৰ সাধু\nএই সাধুটোৰ এটা নীতি শিক্ষা আছে, কিন্তু আপুনি ভৱাৰ দৰে নহ’বও পাৰে ৷ মোৰ বেছিভাগ সাধু অৱশ্যে লাগবান্ধ নোহাৱা ধৰনৰ হয় ৷\nগ্ৰীষ্মকালৰ কথা ৷ এখন অৰণ্যৰ মাজত থকা হ্ৰদৰ পানীত ওপঙি থকা পাত এখিলাত এজনী পখিলা বহি আছে ৷ পখিলাজনীয়ে ভাবি আছে,‘মই যদি আৰু অকমান তললৈ নামি যাব পাৰো তেনে\nহ’লে হ্ৰদৰ পানীয়ে মোৰ শৰীৰত নতুন শক্তি দিব, মই সজীব হৈ উঠিম ৷’\nপানীত থকা মাছ এটাই চিন্তা কৰি আছে,‘যদি পখিলাজনী আৰু অকমান তললৈ নামি আহে তেনেহ’লে মই তাইক খাব পাৰিম ৷’\nহ্ৰদৰ পাৰত থকা ভালুক এটাই ভাবিছে,‘যদি পখিলাজনী অকমান তললৈ নামি যায় তেনেহ’লে মাছটোৱে তাইক খাবলৈ অকমান উঠি আহিব আৰু তেতিয়া মই তাইক খাব পাৰিম ৷’\nসেই সময়তে এজন চিকাৰীয়ে হ্ৰদৰ পাৰত বহি দুপৰীয়াৰ ভোজন উলিয়াই ভাবি আছে,‘ভাবিছে,‘যদি পখিলাজনী অকমান তললৈ নামি যায় তেনেহ’লে মাছটোৱে তাইক খাবলৈ অকমান উঠি আহিব আৰু তেতিয়া ভালুকটো ওলাই আহিব আৰু তেতিয়া মই তাক ধৰিব পাৰিম ৷’\nআপুনি ভাবিছে ছাগৈ,‘বাহঃ হ্ৰদৰ পাৰত যথেষ্ট ঘটনা ঘটি আছে !’\nমই কওঁ শুনক আৰু কি কি হৈ আছিল ৷\nএটা নিগণি সোমাই আছিল চিকাৰীজন বহি থকা ঠাইডোখৰৰ ওচৰতে ৷ সেই নিগণিটোৱে ভাবি আছে,‘যদি পখিলাজনী অকমান তললৈ নামি যায় তেনেহ’লে মাছটোৱে তাইক খাবলৈ অকমান উঠি আহিব আৰু তেতিয়া ভালুকটো ওলাই আহিব ৷ তেতিয়াতো চিকাৰীজনে ভালুকটোক খেদা মাৰি যাবই ৷ তেতিয়া মই চিকাৰীৰ ৰুটিডোখৰ খাব পাৰিম ৷’\nঅলপ আতৰত বহি থকা মেকুৰী এটাই ভাবি আছে, ‘যদি পখিলাজনী অকমান তললৈ নামি যায় তেনেহ’লে মাছটোৱে তাইক খাবলৈ অকমান উঠি আহিব আৰু তেতিয়া ভালুকটো ওলাই আহিব ৷ তেতিয়াতো চিকাৰীজনে ভালুকটোক খেদা মাৰি যাবই আৰু নিগণিটো ওলাই আহিব চিকাৰীৰ ৰুটিডোখৰ খাবলৈ ৷ তেতিয়াই মই তাক ধৰিব পাৰিম ৷’\nএই গল্পটো পঢ়ি থকা আপুনি ভাবি আছে মই এইখিনিলৈকে জানোৱে ৷ প্ৰতিভুৱে ইয়াৰ পাছত কি কৰিব ? কি কৰিবনো একো নকৰে ৷ সময় শেষ হৈছে, ক্লাছ আছে, কাইলৈ নতুন কিবা এটা লিখিম ভালকৈ , প্ৰতিশ্ৰুতি দিছো ৷\nনীতি শিক্ষা : প্ৰতিভুৱে কিবা এটা লিখিছে বুলিয়ে পঢ়া উচিত নহয় ৷\nPosted by প্ৰতিভু / Pratibhu at 00:10 No comments:\nভগৱানলৈ মুকলি চিঠি\nহে ভগৱান মই Assam Engineering Collegeত থাকোতে থেৰেজাখন ভালকৈ পঢ়িছিলো ৷ তেতিয়াৰে পৰা মনত এটা প্ৰশ্ন আছিল,‘আপুনি বাৰু wiring কৰোতে অকমান গন্ডগোল কৰিলে নেকি?’\nবুজাই দিছো কথাটো ৷\nমানুহ উৎকন্ঠাত থাকিলে মগজুৱে ক্ৰিয়া কৰে আৰু প্ৰেমত পৰিলে হৃদয়ে (হাৰ্ট) ক্ৰিয়া কৰে ৷\nতেনেহ’লে, তীব্ৰ উৎকন্ঠাত কিয় হাৰ্ট এটেক হয় আৰু প্ৰেমত মতলীয়াজন পাগলৰ দৰে হয় ??\nমোৰ দৰে বহুতেই কথাতো বুজা নাই, অকমান যদি বুজাই দিয়ে নথৈ ধন্য হ’ম ৷\nবি.দ্ৰ. — মোৰ এতিয়া কিন্তু চিন্তা হাৰ্ট এটেকটোলৈহে দেই\nPosted by প্ৰতিভু / Pratibhu at 00:02 No comments:\nকিছু অসংলগ্ন কথা :: আৰ ছিগা চুলি তাৰ ছিগা চুলি বান্ধি যাওঁ নেঘেৰী খোপা\nকিছু অসংলগ্ন কথা ::\nআৰ ছিগা চুলি তাৰ ছিগা চুলি\nবান্ধি যাওঁ নেঘেৰী খোপা\n(আনৰ মুখে শুনা, ইন্টাৰনেটত পোৱা কথা কেইটামান মোৰ ভাষাৰে)\nকথা নং ১ (দেউতাৰ মুখত শুনা কথা) :\nএখন দেশত এগৰাকী প্ৰবল প্ৰতাপী মহিলা আছিল ৷\nতেখেতৰ দুজন লৰা ৷\nএজনক দেশ চলাবলৈ শিকালে আৰু আনজনক উৰাজাহাজ চলাবলৈ শিকালে ৷\nদেশ চলাবলৈ শিকোৱাজন উৰাজাহাজ চলাবলৈ গৈ মৃত্যু মুখত পৰিল আৰু উৰাজাহাজ চলাবলৈ শিকোৱাজন দেশ চলাবলৈ মৃত্যু মুখত পৰিল ৷\nভাগ্যৰ কি বিড়ম্বনা !!\nকথা নং ২ (ইন্টাৰনেটত পোৱা কথা)\nচাৰিওফালে মাথো মুল্যবৃদ্ধিৰ কথা ৷ কিন্তু হৈছে জানো মুল্যবৃদ্ধি ?\nনিজেই চিন্তা কৰি চাওক ৷\nআজিৰ পৰা ১৫ বছৰ আগেয়ে এটা চিংৰাৰ দাম আছিল ১ টকা আৰু এটা মোবাইল ক’লৰ দাম আছিল ৮ টকা ৷\nএটা চিংৰাৰ দাম ৮ টকা আৰু এটা মোবাইল ক’লৰ দাম ১ টকা ৷\nএকো মুল্যবৃদ্ধি হোৱা নাই ৷\nমাত্ৰ দামবোৰ অলপ ইফাল—সিফাল হৈ গৈছে ৷\nকথা নং ৩ (নিজৰ কথা)\nআজি বাতৰি কাকতত দেখিলো মাজ নিশাৰ পৰা কাৰ্যকৰী হোৱাকৈ পেট্ৰলৰ দাম লিটাৰে প্ৰতি ৫৬ টকাকৈ হ্ৰাস পাব হেনো ৷ হয় ৫৬ টকাকৈ , আমাৰ অসমৰ প্ৰথম পৃষ্ঠাৰ প্ৰথম কলমৰ খবৰ ৷ শিৰোনামত কিন্তু ছাপাশালৰ ভুতৰ বাবে ’৫৬ পইছ’ বুলি প্ৰকাশ পাইছে ৷\nমই পাছে বেলেগ কথা এটাহে ক’ব খুজিছিলো ৷ পেট্ৰলৰ দাম লিটাৰে প্ৰতি ৫৬ টকাকৈ হ্ৰাসেই হওক বা বৃদ্ধি হওক, মোক বলাব নোৱাৰিলে ৷\nসাধাৰন কিন্তু ফলপ্ৰসূ উপায় ৷\nতেল দিবলৈ অহাজনৰ হাতত ৫০০ টকাৰ নোট এখন দি চকু দুটা মুদি দিব ৷ কোনো ধৰনৰ মিটাৰৰ ফালে চকু নিদিব — না আপোনৰ গাড়ীৰ Odemeter না পাম্পত থকা মিটাৰ ৷\n৫০০ টকাত আগতেও গাড়ী চলিছিল এতিয়াও চলিব ৷ কিমান দূৰ চলিব ??? সেইটো বাদ দিওঁ বাৰু ! ৫০০ টকাত তেলো লাগিব আৰু গাড়ীও চলাব, দুয়োটা কেনেকৈ হ’ব ??\nকথা নং ৪ (নিজৰ কথা)\nএই জতুৱা ঠাঁচৰ অৰ্থ মই ভালকৈ নাজানো ৷ দেউতাৰ মুখতেই শুনিছিলো ৷\nআচলতে দেউতালৈ মনত পৰিল ছাগৈ ৷ মেট্ৰিক পৰীক্ষাৰ কাৰনে দেউতাই মোক অসমীয়া পঢ়াওঁতে কৈছিল এই জতুৱা ঠাঁচটোৰ কথা ৷\n১৯৮৬চনৰ নবেম্বৰ ডিচেম্বৰৰ কথা আজি কিয় জানো মনত পৰিল ?\nকাইলৈ পাছে দেউতাৰ জন্মদিন !\nPosted by প্ৰতিভু / Pratibhu at 21:03 1 comment:\nমন ভাল লাগি গ’ল\nPosted by প্ৰতিভু / Pratibhu at 07:16 No comments:\nশুনা কথা, সঁচা নে মিছা নাজানো ৷\nৰাজধানীত এগৰাকী বৰ শক্তিশালী মহিলা আছে ৷ তেখেতৰ আচল নামটো কোনেও নাজানে ৷ সকলোৱে মেডাম জী বুলি সম্বোধন কৰে ৷\nতেখেত এবাৰ স্কুল এখনলৈ গ’ল ৷ তাত তেওঁ ছাত্ৰ—ছাত্ৰীৰ সৈতে মত বিনিময় কৰিলে ৷\n‘যি মন যায় সোধা তোমালোকে ৷ মই দেশৰ সকলো কথায়ে জানো ৷’\n‘মাননীয় মেডাম জী, মোৰ তিনিটা প্ৰশ্ন আছে ৷’\nমেডাম জী —\n‘সোধা বাৰু ৷’\n‘১নং প্ৰশ্নঃ আপুনি নিজেই প্ৰধান মন্ত্ৰী নহয় কিয় ?\n২নং প্ৰশ্নঃ আপোনাক প্ৰধান মন্ত্ৰীয়ে সঁচাকৈয়ে ভয় কৰে নেকি ?\n৩নং প্ৰশ্নঃ ছুইছ বেংকত আপোনাৰ কিমান টকা আছে ?’\nটং টং টং………………..\nটিফিনৰ বেল বাজিল ৷\nমইনাহঁত মই টিফিনৰ পাছত আকৌ আহিম ৷\nমেডাম জী মোৰ ৫টা প্ৰশ্ন আছে ৷ প্ৰথম তিনিটা কবীনৰ প্ৰশ্ন কেইটায়ে ৷\n৪ নং প্ৰশ্নঃ আজি টিফিনৰ বেল ২০ মিনিট আগেয়ে কিয় বাজিলে ?\n৫ নং প্ৰশ্নঃ কবীনৰ বেগ, ছাতি সকলো ইয়াতে আছে, কিন্তু তাক পুলিছে ধৰি কিয় লৈ গ’ল ??\nইন্টাৰনেটত দেখা এখন ফটোৰ আলমত\nPosted by প্ৰতিভু / Pratibhu at 07:55 No comments:\nPosted by প্ৰতিভু / Pratibhu at 10:127comments:\nআজি দুদিনমানৰ পৰা বহু কেইজন চিনাকি মানুহে দেখিলেই, লগ পালেই এটাই কথা সোধে — ‘কি হে সাহিত্যিক দেখোন ! ফেছবুকৰ পৰা গৈ যে একেবাৰে ব্লগ !! সাহিত্য সভাৰ সভাপতি হ’বৰ মন ছাগৈ ৷’\nমই মনে মনে থাকো, একো উত্তৰ নিদিওঁ, কিনো উত্তৰ দিম ?\nমই হ’লো তেনেই সাধাৰন মানুহ ৷ মই ভুল নকৰাকৈ অসমীয়াত ১০ মিনিট কথাকে পাতিব নোৱাৰো ৷ সাহিত্যনো কি কৰিম ??\nকিন্তু মই মোৰ চিনাকি মানুহকেইজনৰ কথাৰ লগত সহমত নহয় ৷\nহয় মই ফেছবুকৰ পৰা আহি মোৰ ব্লগ পালোহি, সেইটো সঁচা কথা ৷\nকিন্তু মই সাহিত্যিক হোৱা বা সাহিত্য সভাৰ সভাপতি হ’বলৈ মন কৰা কথাটোত অকনো সত্যতা নাই ৷\nহয়তো তেওঁলোকৰ কিবা ভুল ধাৰনা হৈছে নতুবা অলপ মস্কৰা কৰিছে ৷\nমই সাহিত্যৰ ‘স’টোৰে নাজানো, কি আৰু সাহিত্য হ’ব মোৰ দ্বাৰা ?\nকিন্তু সেইবুলিয়ে যে মই মোৰ জীবনৰ আশেপাশে ঘটি থকা সৰু সৰু কথাবোৰ কাকো ক’ব নোৱাৰিম তাৰো মানে নাই ৷\nমই দেখি থকা ঘটনাবোৰকে লিখিছো বা ইন্টাৰনেটত পোৱা কোনো ঘটনা মই নিজে বুজি পোৱা ভাষা এটাত লিখিছো ৷\nএইখিনি লিখোতে মই এবাৰলৈকো ভবা নাইযে এইয়া কোনো সাহিত্যৰ সৃষ্টি কৰিছো ৷\nএইখিনি লিখোতে মই এবাৰলৈকো ভবা নাইযে আন কোনোবাই সাহিত্য বুলি ভাবিব ৷\nমই জানো মোৰ কোনো লিখনি বাতৰি কাকত বা আলোচনীত প্ৰকাশ নহয়, কিন্তু মোৰ নিজৰ ব্লগত কিয় নোৱাৰিমনো প্ৰকাশ কৰিব ?? কৰিছো দিয়ক, বেয়া নাপাব ৷\nমোক আচৰিত কৰি যোৱা ৭ দিনত কেইবাজনেও (গুগুলৰ মতে ১৩০০তকৈ বেছি visit) মোৰ ব্লগটোত ভুমুকি মাৰিলে ৷\nবহুজনে পৃথিবীৰ বিভিন্ন প্ৰান্তৰ পৰা মোক জনাইছে তেওঁলোকে হেনো পঢ়ি ভাল পাইছে ৷\nযিহেতুকে আমেৰিকাত নয়ন, নয়নমনি, নীলান্জনা বা মালবিকাই ভাল পাইছে, যিহেতুকে ঘানাত পাৰমিতাই পঢ়িছে, যিহেতুকে বাহৰেইনত হেমন্তই দৈনিক এবাৰ হ’লেও পঢ়িছে, যিহেতুকে NIT Silcharত মনদীপে ভাল পাইছে, যিহেতুকে অভিজিতে তাৰ ব্যস্ততাৰ মাজতো পঢ়িছে, যিহেতুকে NRLৰ অফিচত কোনোবাই কামৰ মাজতো মোৰ ব্লগত ভুমুকি মাৰিছে\nসেয়ে মই ভাবিছো\nমোৰ ব্ললত থকা লিখনিবোৰ কোনো সাহিত্যৰ ভিতৰত নপৰে যদিও লিখি থাকো নেকি ?\nএইখিনিতেই মনত পৰি গ’ল পোলাও অকমানৰ কথা ৷\nএবাৰ আমাক এঘৰলৈ নিমন্ত্ৰণ কৰিলে ৷ বৰ আদৰ সাদৰ কৰিলে ৷ প্ৰথমে মই, ভাইটি আৰু দেউতা খোৱা টেবুলত বহিলো গৈ ৷ মাংস পোলাও বিধে বিধে বস্তু ৷ মই প্ৰথমে পোলাও মাংসকে ল’লো ৷ মুখত দিয়ে গম পালো কথা বিসম ৷ অকনো সা—সোৱাদ নাই ৷ উপায় নাই, ভদ্ৰতাৰ খাতিৰত মনে মনে খাই আছো ৷ গৃহিনী ঠিয় হৈ আছে ওচৰত ৷\nবাৰে বাৰে কৈছে,‘অকমান পোলাও দিওঁ, অকমান মাংসকে দিওঁ ৷’\nমই পেটো ভাল নহয় নে কিবা এটা কৈ বেছিকৈ নাখাও বুলি ক’লো ৷\nভাইটিয়েও তেনেকৈয়ে কিবা এটা অজুহাত উলিয়ালে ৷\nদেউতাই আকৌ খাই থাকোতে কৈ আছে,‘বৰ ভাল হৈছে, বৰ ভাল হৈছে ৷’\nগৃহিনীয়ে দেউতা ক’লে,‘দাদা, আপুনি ইমান ভাল পাইছে, অকমান ল’বই লাগিব কিন্তু ৷ ইহঁত দুটাই একোকে নাখালে সেইটোত হে মনটো বেয়া লাগিছে ৷’\nদেউতাৰ কাঁহীত আকৌ পোলাও আৰু মাংস !!!!!!\nঘুৰি আহোতে দেউতাই ক’লে,‘কিবা বস্তু ভাল নাপালে পাইছো বুলি এনেয়ে ক’ব নাপায় ৷ নহ’লে মোৰ দৰে হ’ব ৷’\nমোৰ পোলাওখিনি সঁচাকৈয়ে ভাল হৈছে নে বাৰু???????\nএই প্ৰশ্নটো মনলৈ বাৰে বাৰে আহিছে কাৰন\n‘আজি দুদিনমানৰ পৰা বহু কেইজন চিনাকি মানুহে দেখিলেই, লগ পালেই এটাই কথা সোধে — ‘কিহে সাহিত্যিক দেখোন ! ফেছবুকৰ পৰা গৈ যে একেবাৰে ব্লগ !! সাহিত্য সভাৰ সভাপতি হ’বৰ মন ছাগৈ ৷’\nPosted by প্ৰতিভু / Pratibhu at 04:237comments:\nলেখকৰ টোকা :\nইয়াত উল্লেখিত কাহিনী হয় কোনো সচা ঘটনাৰ কাল্পনিক ৰুপান্তৰ নতুবা কোনো কাল্পনিক ঘটনাৰ সচা ৰুপান্তৰ ৷\nআৰু এটা কথা, কাহিনীকৈ যাওঁতে ভাষাৰ ওপৰত অকনো গুৰুত্ব দিয়া হোৱা নাই ৷ পাঠক—পাঠিকাক সন্পূৰ্ন সুযোগ দিয়া হৈছে স্বইচ্ছাৰে কল্পনা কৰিবলৈ ৷\nপানবজাৰত মোৰ ষাড়গৰুটোৱে কি কৰিলে সেয়া আপোনালোকেতো জানেই ৷ ক’লোনে নাই বাৰু কথাটো ?\nযি নহওঁক বাৰু তাৰ পাছত …….\nউৰ্বশী পাইপছ এন টিউবছত প্ৰেমিকা\nপানবজাৰৰ ফুটপাথৰ সেই দুৰ্ঘটনাৰ পাছত মই অলপ বেলেগ ধৰনে আচৰন কৰিবলৈ ল’লো ৷\nৰাতি সপোনত গান গাই থাকো ‘ বগলী বগা ফোঁট দি যা’ ৷\nঅকলে থাকিলে গুনগুনাই থাকো, ‘বগাকৈ বগলী বহলাই বহিছে...৷’\nবন্ধু মহল চিন্তাত পৰিল , ‘ইয়াৰ আকৌ হ’ল কি?’\nএদিন আবেলি কেইবাজনো বন্ধুৱে পানবজাৰত Feeds-ৰ ওচৰত থকা খাদীভান্ডাৰৰ সন্মুখৰ চিৰি কেইটাতত বহি ‘AC DC জেনেৰেটৰ’ৰ বিষয়ে আলোচনা কৰি আছো ৷\nমই ওচৰতে আমন—জিমন কৈ বহি আছো ৷ হঠাৎ আহি ওলালহি মোৰ দুজন পৰম বান্ধব — এজন ‘দিল চোৰ (D.C)’ বলীউডৰ হিৰ, আনজন ‘জেমছ, My Name is JMS, JMS Bond 000, হলীউডৰ হিৰ ৷\nমোৰ অবস্থা দেখি সহিব নোৱাৰিলে ৷\nমোক হাতত ধৰি লৈ গ’ল অলপ আতৰলৈ আৰু সুধিলে , ‘অ’ বন্ধু তোমাৰ কি হৈছে?’\nইমান দুখৰ দিনৰ মাজত মৰমৰ মাত শুনি মোৰ চকুপানী ওলাই গ’ল ৷ মোৰ চকুপানী দেখি মোৰ দুজন পৰম বান্ধবৰো চকুপানী ওলাই গ’ল ৷\nসুধিলে,‘প্ৰেম প্ৰেম জখলাৰ পৰা হামখুৰি খাই পৰি তোমাৰ এই অবস্থা নেকি?’\nমই লাহেকৈ মুৰ দুপিয়ালো ৷\nহৈ গ’ল, ইমানখিনি ‘ইচাৰাই’ কাফী !\nদুই পৰম বান্ধবে ফুছ—ফুছ ফাছ—ফাছ কিবা কথা পাতিলে ৷ তাৰ পাছত মোক ক’লে,‘ব’লা’৷\nমই আচৰিত হৈ সুধিলো, ‘কলৈ ?’\nদুই পৰম বান্ধব,‘উৰ্বশী পাইপছ এন টিউবছলৈ৷’\nমোৰ অকৌ আচৰিত হোৱাৰ পাল,‘উৰ্বশী পাইপছ এন টিউবছ??? তালৈ গৈ কি কৰিম মই???’\nহলীউডৰ হীৰো,‘তাত এজনী ধুনীয়া receptionist আছে ৷ তাইৰ লগত তোমাৰ প্ৰেম চেট কৰি দিম ৷’\nকথা শুনি মই ফায়াৰ,‘তোমালোকক মই মোৰ বন্ধু বুলি ভাবিছিলো ৷ তোমালোকে কিন্তু জ্বলা জুইত ঘিউ ঢালিব আহিছা ৷ আজিৰ পৰা তোমালোকক friendship day-ত উইছ নকৰো মই ৷\nআৰম্ভ হৈ গ’ল বুজনি ৷ শেষত উপায় নাপাই ওলালো আৰু উৰ্বশী পাইপছ এন টিউবছত থকা প্ৰেমিকাক চাই আহোগৈ বুলি ৷ মই কিন্তু কথাটো clear কৰি দিলো,‘অকল চাবলৈ হে গৈছো দেই, মই কিন্তু প্ৰেম নকৰো ৷’\nদুই পৰম বান্ধবৰ চকুৰ চাৱনিয়ে ক’লে,‘ ব’লাচোন তুমি!’\nতিনি বন্ধু আগবাঢ়িলো উৰ্বশী পাইপছ এন টিউবছৰ অফিছ ফালে ৷ যিমানেই অফিছৰ ওচৰ চাপিছো সিমানেই মোৰ tension বাঢ়িছে ৷ তেতিয়া সময় সন্ধিয়া ৬মান বাজিছিল ৷ মই বেক—গীয়েৰ লগাবলৈ চেষ্টা এটা কৰি ক’লো,‘ইমান ৰাতিখন গ’লে কথাটো অলপ বেয়া হ’ব নেকি? Impression বুলিতো কথা এটা আছে ৷’\nদুই পৰম বান্ধব জেক—জেকাই উঠিল,‘ সেইটো আমাৰ responsibility ৷ তুমি মাথো আহি থাকা ৷’\nউপায় নাপাই দুই পৰম বান্ধবৰ হাতত ধৰি গৈ আছো উৰ্বশী পাইপছ এন টিউবছৰ অফিছলৈ বুলি ৷ দৃশ্যটো এনেকুৱা আছিল যেন মাক—বাপেকে ল’ৰা এটা LP School ত নাম ভৰ্তি কৰি দিবলৈ লৈ গৈ আছে ৷\nপালোগৈ তিনিও উৰ্বশী পাইপছ এন টিউবছৰ অফিছ ৷ Ground floor অন্ধকাৰ কোনো নাই ৷ পালো গৈ first floor৷ তাতো একেই অবস্থা ৷ মোৰ টেনসনত ডিঙি শুকাই গৈছে ৷ D.C. ফায়াৰ জেমছ বন্ডৰ ওপৰত ৷ দিলে ভালকৈ ঢকা দুটামান বন্ডক,‘ কুট্টা, ভালকৈ খবৰ এটা দিব নোৱাৰ?’ বন্ডৰ নিৰ্বিকাৰ উত্তৰ,‘মই sure ৷ আছে তাই কৰবাত, বিচাৰো ভালকৈ ৷ ওলাব কৰবাত ৷’\nমনতে ভবিলো,‘কি কৈছে এই দুটাই! প্ৰেমিকা বিচাৰিছো নে হেৰুৱা মোজা?’\nচাঞ্চ এটা পাই ক’লো,‘ নহলে বাদ দিওঁ দিয়া আজি ৷’\nD.C. ,‘বলা ওপৰৰ ফ্লৰত চাই আহোগৈ ৷’\nতেনেতে শব্দ এটা শুনা গ’ল,‘ঠাক, ঠাক, ঠুক,ঠুক, কেৰেক৷’\nটাইপিংৰ শব্দ ৷ জেমছ বন্ডৰ মূখত বিশ্ববিজয়ৰ হাঁহি ৷ যেন KGB—ৰ গোপন দলিলহে হাতত পৰিল ৷ চকুৰে দিলে এটা ইংগিত ৷ মই দীঘল কৈ উশাহ এটা ল’লো আৰু মনতে ইস্তদেবতাক সুৱৰি ল’লো,‘ বচাবা আৰু আজি প্ৰেমিকাৰ পৰা ৷’\nহাতত সাৰে ভৰিত সাৰে তিনিও পালোগৈ ওপৰৰ মহলা ৷ প্ৰথমে সোমালে জেমছ বন্ড, তাৰৰ পাছত D.C. আৰু একেবাৰে শেষত মই ৷ কিন্তু কথা কি? অফিছ ইয়াতো খালী দেখোন?? কোনো নাই ৷ এটা দীঘল কৰিডোৰ ৷\nতাৰ পাছত এল (L) টাইপ এটা ভাজ ৷ আকৌ ওলাল শব্দটো,‘ঠাক, ঠাক, ঠুক,ঠুক, কেৰেক ৷ ’\nবন্ডে চকুৰে আকৌ এটা ইংগিত দিলে,‘ L টাইপ এটা ভাজৰ সিটো মূৰেই আছে তোমাৰ প্ৰেমিকা!’\nমই ইংগিতে বুজালো,‘প্ৰেমিকাৰ প্ৰথম দৰ্শন মইহে কৰিম ৷’\nমনতে ভাবিলো শুনাই দিম আজি প্ৰেম কটনত শুনা সত্যেন গগৈদাৰ কবিতা ———\nহৰিণা হেৰুৱা বনত\nপ্ৰেমিকাৰ প্ৰথম দৰ্শন\nপ্ৰেমৰ অনন্য প্ৰতীতি !!!!\nবুকুত হাজাৰ সপোনলৈ আৰু চকুত লাজ লাজ চাওঁনিৰে মই আগুৱাই গ’লো L— টাইপ ভাজটোৰ\nলাহেকৈ ভুমুকি মাৰি দেখিলো ...................\nএখন ভগা চকিত বহি ঠাক, ঠাক, ঠুক,ঠুক, কেৰেককৈ টাইপ কৰি আছে এজন তপামূৰীয়া খুৰাদেৱে ৷\nPosted by প্ৰতিভু / Pratibhu at 09:435comments:\nঅন্য চিন্তা - ১ : এটা সপোন, এখন সোনৰ অসম, আন এটা ...\nপখিলা, মাছ, ভালুক, চিকাৰী, নিগণি, মেকুৰী আৰু প্ৰতি...\nকিছু অসংলগ্ন কথা :: আৰ ছিগা চুলি তাৰ ছিগা চুলি বান...


Side Effects Of Tea: এদিনত আপুনি কিমান কাপ চাহ খায়? তেন্তে এই সমস্যা সমূহৰে যুঁজিবলৈ সাজু হওকhealth-news-side-effects-of-tea-drink-so-many-cups-of-tea-in-a-day-be-prepared-to-face-these-problems– News18 Assam\nSide Effects Of Tea: এদিনত আপুনি কিমান কাপ চাহ খায়? তেন্তে এই সমস্যা সমূহৰে যুঁজিবলৈ সাজু হওক\nUpdated:February 22, 2021, 3:43 PM IST\nযদিহে প্ৰতিদিনে অত্যাধিক পৰিমাণে চাহ খোৱাৰ অভ্যাস আপোনাৰো আছে তেন্তে সাৱধান হওক । আপোনাৰ এই অভ্যাসে আপোনাৰ শৰীৰলৈ কঢ়িয়াব পাৰে এইসমূহ ৰোগ।\nLast Updated: February 22, 2021, 3:43 PM IST\nচাহ হৈছে বিশ্বৰ সবাতোকৈ জনপ্ৰিয় পানীয়। চাহ নোখোৱাকৈ যেন আমাৰ এটা দিনো পাৰ নহয়। পুৱা শুই উঠাৰ পৰা আৰম্ভ কৰি সন্ধিয়ালৈকে আমি বহুবাৰ চাহ খাও। অধিকাংশ লোকেই সন্তোষজনক বা শান্ত মুহূৰ্তৰ সৈতে গৰম চাহ কাপৰ অভাব অনুভৱ কৰে। এই চাহ ভিন্ন প্ৰকাৰৰ আছে যদিও চাহৰ আটাইতকৈ জনপ্ৰিয় প্ৰকাৰ হৈছে গ্ৰীণ,ব্লেক আৰু ওলং চাহ |\nকিন্তু চাহৰ ভাল গুণৰ সৈতে আছে বহু বেয়া গুণো। যদি আপুনি দিনে কেইবা কাপ চাহ খাই, তেন্তে আপুনি সাৱধান হোৱাটো প্ৰয়োজন। যদিও কম পৰিমাণত চাহ খোৱা স্বাস্থ্যৰ বাবে লাভজনক কিন্তু প্ৰতিদিনে ৩ৰ পৰা ৪কাপতকৈ অধিক চাহ খোৱাৰ ফলত আপোনাৰ স্বাস্থ্যৰ ওপৰত নেতিবাচক প্ৰভাৱ পৰাৰ সম্ভাৱনা থাকে ।\nহেল্থলাইনৰ বাতৰি অনুসৰি, চাহত কেফেইন থাকে। যদি আপুনি দিনে কেইবা কাপ চাহ খায় তেন্তে সাৱধান হোৱাৰ প্ৰয়োজন আছে। আপোনাৰ এই অভ্যাস বহু ৰোগৰ কাৰণ হৈ পৰিব পাৰে। দৰাচলতে চাহত কেফিনৰ সৈতে ফ্ল'ৰাইড আৰু ফ্লেভনিয়ড থাকে যিয়ে হৃদৰোগৰ আশংকা বৃদ্ধি কৰিব পাৰে। লগতে অত্যাধিক হাৰত চাহ খোৱা অভ্যাসৰ ফলত হ'ব পৰা কিছুমান গুৰুতৰ স্বাস্থ্য জনিত সমস্যা।\nদৈনিক ৪ৰ পৰা ৫কাপ চাহ খালে আপোনাৰ হ'ব পাৰে এনেধৰণৰ সমস্যা -\nদেহত আইৰনৰ শোষণ ক্ষমতা নিম্ন হৈ পৰাঃ টেনিন হৈছে চাহৰ এক ৰাসায়নিক উপাদান। যি অধিক পৰিমাণত খালে শৰীৰৰ আইৰণ অৰ্থাৎ লোৰ শোষণ ক্ষমতা হ্ৰাস পায়।\nবুকুৰ জ্বলা পুৰা কৰা সমস্যাৰ সৃষ্টি হ'ব পাৰে ঃ অত্যাধিক চাহ খোলে আপোনাৰ বুকুত জ্বলা পুৰা সমস্যাৰ সৃষ্টি হ'ব পাৰে। কিয়নো অধিক হাৰত চাহ খালে এচিড ৰিফ্লাক্সৰ সমস্যা হ'ব পাৰে। এইবোৰে শৰীৰৰ অন্ত্ৰত এচিডৰ উৎপাদন বৃদ্ধি কৰিব পাৰে । গতিকে যদি আপুনি বুকুৰ জ্বলা পুৰা অনুভৱ কৰিছে তেন্তে সীমিত কৰক আপোনাৰ চাহ খোৱাৰ পৰিমাণ।\nমূৰৰ বিষৰ সমস্যা -কেফিনৰ গ্ৰহণে কিছু প্ৰকাৰৰ মূৰৰ বিষ উপশম কৰাত সহায় কৰিব পাৰে। অৱশ্যে, যেতিয়া ইয়াক অত্যাধিক হাৰত গ্ৰহণ কৰা হয় তেতিয়া ইয়াৰ বিৰূপ প্ৰভাৱ পৰিব পাৰে । চাহৰ পৰা নিয়মীয়াকৈ কেফিন খালে, ই পুনৰ মূৰৰ বিষ হোৱাত অৰিহণা যোগাব পাৰে । বহু সময়ত চাহ খালে ই মূৰৰ বিষ সৃষ্টি কৰিব পাৰে।\nকিছুমান ঔষধৰ প্ৰভাব ক্ষতি কৰেঃ অধিক পৰিমাণত চাহ খালে, ঔষধৰ কাৰ্য ক্ষতি কৰে। আচলতে,বহুসময়ত চাহৰ ফলত বহু ঔষধৰ বিৰূপ প্ৰতিক্ৰিয়া ঘটে আৰু ফলত আপোনাৰ শৰীৰত সেই ঔষধৰ কাৰ্য ক্ষমতা হ্ৰাস হ'ব পাৰে।\nএণ্টিবায়টিকৰ কাৰ্য ক্ষমতা হ্ৰাস কৰিব পাৰেঃ অধিক হাৰত চাহ খালে শৰীৰত এণ্টিবায়'টিকৰ কাৰ্যক্ষমতা হ্ৰাস পায়। যদি আপুনি এণ্টিবায়'টিকৰ সৈতে চাহ খায় তেন্তে কিছুমান এণ্টিবায়'টিকৰ কাৰ্যকাৰিতা হ্ৰাস হ'ব পাৰে ।\nFirst published: February 22, 2021, 3:43 PM IST


ভদৰী : লক্ষ্মীনাথ বেজবৰুৱা (ইউনিক'ড ৰূপান্তৰ- বৰ্ণালী হাজৰিকা) - সাহিত্য ডট অৰ্গ\n“ ঐ অ! ভাত লৈ আহ!- শুনিছনে? বোলো ভাত লৈ আহ!” এইবুলি নাঙলটো চোতালতে থৈ শিশুৰামে লৰা-লৰিকৈ আঁঠুমুৰীয়া তিতা চুৰিয়াখন সলাই ঘৈণীয়েক ভদৰীয়ে ভাত-ৰন্ধা খোটালী পাই দেখিলে, ভাতে ফুটহে কাঢ়িছে! আঞ্জাৰ ফালেও ততোধিক মলিয়াইছে বা কলিয়াইছেহে বুলিব লাগে | অৰ্থা‍ত্ ঢেঁকীয়া শাকমুঠি মেলাহি-বাটিটোত বাছি থোৱা হৈছে, ধোৱাও হোৱা নাই ; কলপাত এডোখৰৰ ওপৰত ওচৰতে মৈদাখন মৰা ম’ৰা চৰাইটো যেন কাতি হৈ পৰি আছে, আৰু ঠেতেলামূৰীয়া মাটি সনা কাৱৈ মাছকেইটাই, ভাং খাই টঙনাটঙনি কৰি মূৰ ফলাফালি কৰা ছাই সনা ফকিৰৰ দৰে, পৰি ছটফট কৰিব লাগিছে| সিফালে ভাতৰ চৰুৰ তলত গেৰেহা খৰি লৰালৰিকৈ সুমাই দি, ভদৰীয়ে কমাৰৰ ভাতীৰ নিচিনাকৈ ফোচ ফোচ কৰি ফুৱাইছেহে ফুৱাইছে; কিন্তু খৰিৰ জাৰেই মৰা নাই, সোঁ-সোঁ-সোঁ কৰি খৰিয়ে কেঁকনি-গেঁথনিহে ধৰিছে| শিশুৰামৰ খং মূৰৰ চূলিৰ আগ পালেগৈ| কেইবাটাও কথাই আজি পুৱাৰেপৰা শিশুৰ খংজুই জ্বলাই থৈছিল| দুপৰীয়া হালমেলি আহি আহি ভাত নোপোৱা কথাটোৱে সেই জ্বলা জুইকুৰাত ঘিঁউ ঢালি দিলে মাথোন| প্ৰথম কাৰণ, আগদিনা শিশুক লঘোণে থৈ আৰু তাৰ হাল খতি কৰি নিষ্ঠুৰ কৃষ্ণা একাদশী গুচি গ’ল| দ্বিতীয় কাৰণ, একাদশী কৰি গা-ৰহা গৰাকীৰ দৰে, গৰুহালেও হালত নেযাওঁ-নথওঁকৈ পুৱাৰে পৰা শিশুক মহা আমনি কৰি আছিল| স্বৰূপতে পথাৰৰ এটাইখিনি কথা ভাঙি-ছিঙি ক’ব লাগিলে, গৰুহালৰ গাত, কামৰ সময়ত “গাফিলি” কৰি কান্ধত যুঁৱলিৰেই শুইপৰা জগৰ পৰে, আৰু গৰুৰ গৰাকীৰ গাতো হিন্দুৰ পূজ্য গোজাতিৰ বিপক্ষে অতি অহিন্দু বাইক প্ৰয়োগ কৰা আদি ডাঙৰজগৰ আহি পৰে| লোকে যিহকে কওঁক, আমি কিন্তু লগনীয়া স্বভাবৰ লোক নহওঁ| সেইবিলাক টুটকীয়া কথা লগাই, একাদশী কৰি পেটে-কঁকালে লগা বপুৰা শিশুৰামক আৰু লঘোণে-ভোকে থ’বৰ আমাৰ ইচ্ছা নাই; আৰু গৰুহালৰ ওপৰত ভদৰীৰ শেলাই বন্ধ গৈ থকা ভাল মতটো ঘঁহি-পিঁহি গুচাই দিবৰ অভিলাষো আমাৰ নাই| তৃতীয় কাৰণটো এইখিনিতে লগে ভাগে কৈ থোৱা ভাল, নাইবা ভদৰী শিশুৰামৰ এই উপাখ্যানটো এই পৃথিৱীত অঙ্গহীন হৈ ৰ’ব| যথা, মাটিৰ সীমা ঠেলা বাবে বেথাই বহুৱাৰ সৈতে সেই পুৱাই পথাৰত শিশুৰামৰ অলপ খকা-খুন্দা লাগি আহিছে| খকা-খুন্দাটো, তপত ঘিউত লুচি ওফন্দাদি ওফন্দি, ডাঙৰ হৈ উঠিছিল| কিন্তু গতি বিষম দেখি বহুৱা বেথায়ে খোচ মাৰি, ওফন্দি উঠা ঢৌটো ফুটাই দি পলাল দেখি জানিবা সেই খকাখুন্দা অৱস্থাতে ৰ’ল| এই বিচিত্ৰ সংসাৰত পূৰ্বাপৰ প্ৰচলিত নিয়ম আছে, যে বাহিৰত য’তে যিহতে পুৰুষৰ খং উঠক, তাত সেই খঙৰ সদ্ব্যৱহাৰ বা অসদ্ব্যৱহাৰ তেওঁ কৰিব নোৱাৰিলে, ঘৰলৈ উভতি আহি ঘৈণীয়েকৰ ওপৰত, সঁচাই-মিছাই সেই খং দপালি দি বৰ মতা ওলায়| আমাৰ সংসাৰী শিশুৰামো এই প্ৰচলিত নিয়মৰ বাহিৰা নহয়| ইয়াৰ আগেয়ে সি এদিন অঘাইটং বেথাই বহুৱাৰ পালতে পৰিণগুৰ্ণাগতি হৈ আহি , গোহালিত এতিয়ালৈকে জাকি দিয়া হোৱা নাই বুলি, ঘৰ সোমায়েই অনাহকতে ভদৰী বেচেৰীৰ পিঠিত ঔ পৰা কথাও আমি জানো |\nগিৰীয়েকৰ এনে বৰমতালিৰ মানে ভদৰীয়ে বঢ়িয়াকৈ বুজি, একো নামাতি আই বসুমতীৰ দৰে পিঠি পাতি দি সদায় সহি থাকে | বাস্তবিক পক্ষতে ভদৰীৰ এনে বিশ্বাস হৈ গৈছিল যে ভুকুটো ঢকাটো চৰতো গোৰটো আৰু কাঠখৰি আৰু ঢেকীঠোৰাৰ মাৰটো, উঠা-বহা, খোৱা=লোৱাৰ লগৰে বিবাহিত জীৱনৰ এটা অপৰিহাৰ্য্য অংগ! কিন্তু সকলো কথাৰে এটা যুক্তিসঙ্গত সীমা আছে , মাৰ-কিলো যে অসীম ঈশ্বৰ লগতে এটা অসীম পদাৰ্থ এনে নহয়| সহন-শিৰোমণি বসুমতীৰো কেতিয়াবা কেতিয়াবা শিল-মাটিৰ গা কঁপে| আমাৰ সৰু-সহনীয়া ভদৰীৰ তেজ-মঙহৰ শৰীৰেও থাকি থাকি অসহ্য হ’লে কেতিয়াবা দুই এটা জিকাৰ মৰাটো কি টান কথা? কেঁচা খৰিৰ জুই ফুৱাই ফুৱাই নাকৰ পানী আৰু পানী আৰু চকুৰ পানীয়ে একে হোৱা ভদৰীয়ে দুৰ্ভাগ্যবশতঃ আজিও এটা অসঙ্গত আৰু অযুগুত জিকাৰ মাৰি দিলে |\nশিশুৰাম : অমুকৰ জীয়েক, এই বেলি তিনিপৰীয়ালৈকে ভাত হোৱা নাই কিয় ?\nভদৰী : মোৰ মূৰটোৰে ভাত ৰান্ধি দিম নেকি ? খৰি এডাল বুলিবলৈ নাই ! গেৰেহা কেঁচা খৰি ফুৱাওঁতে ফুৱাওঁতে হাৰাশাস্তি হৈছোঁ| নুবুজা নেমেলাকৈ দুপদুপাই উঠিলেই হয় নেকি ?\n“বেটী কি বুলিলি?” এইবুলি শিশুৰামে, কাৱৈ মাছৰ তেজ পিবলৈ টোপালি পাৰি পৰি থকা মৈদাখনেৰে, ভ্দৰীৰ পিঠিত ওপৰা ওপৰিকৈ দোকোব মাৰিলে| তৃতীয় কোব মৰাৰ আগেয়ে, ভদৰীৰ চিঞৰ শুনি লৰি আহি, শিশুৰামৰ বেলেগতীয়া ভায়েক কিনাৰামে পিচফালৰপৰা “হে হে ককাই কি কৰা!’ বুলি শিশুৰামক সাৱট মাৰি থাপমাৰি হাতৰপৰা তেজেৰে ৰাঙলি মৈদাখন কাঢ়ি নিলে| ভদৰী তেজেৰে টুংৰলি হৈ মুচকচ গৈ মাটিত পৰিল |\n( দ্বিতীয় আধ্যা )\nআস্পালত থাকি তিন দিনৰ মূৰত ভদৰীয়ে জ্ঞান পায়েই প্ৰথমতেই কাষত থকা ডেৰেচীক সুধিলে, “ তেওঁ ক’লৈ গ’ল ?”\nডেৰেচী : কৌন তেওঁ ?\nভদৰী : ( অলপ অপ্ৰস্তুত হৈ ) আমাৰ তেওঁ | মোৰ গিৰিহঁত |\nডেৰেচী : ও আদমী হাজোত মে আছে |\nভদৰী : তেওঁক মাতি পঠিয়াওক দেউতা !\nডেৰেচী : ক্যা মাতি পঠিয়াও গে ; ও আদমি আভি আহিবে নাহি পাৰিবে| উচকো তো হাজত মে দিছে | আচ্ছা | তুমি ৰহ আভি | তোমাৰা আদমিকা বাত তুমি আভি নাহি ভাবিবে | ও বাত আভি ভাবিলে হামি জানিছে তোমৰা বেমাৰ বহুত বেছি হবে |\n( তৃতীয় আধ্যা )\nভদৰী :(ডাক্তৰলৈ চাই হাত যোৰ কৰি ) দেউতা ঈশ্বৰ! ধৰ্মাৱতাৰ! এওঁৰ কোনো দোষ নাই , এওঁক এৰি দিয়ক| বেটী গোলামীয়ে চুলি ছিঙি কাতৰ কৰি মাতিছোঁ, মো গিৰিহঁতক এৰি দিয়ক| মাছ বাছিবলৈ যাওঁতে উজুটি খাই পাতি থোৱা মৈদাত পৰি বেটী গোলামীৰ গা কাটিছে|\nভদৰীৰ সকৰুণ কথা শুনি ডাক্তৰ, ডেৰেচী, কনিষ্টবল আদি সকলো অবাক! শিশুৰামেও আৰু থাকিব নোৱাৰি হৌ হৌ কৰে কান্দিবলৈ ধৰিলে,“নহয় হজুৰ! ম‍ইহে এইক মৈদাৰে কুবিয়ালোঁ, মোক হুজুৰ ফাঁচি দিয়ক| ধৰ্ম্মাৱতাৰ ম‍ই মহাপাপী, ম‍ই এনেজনী তিৰোতাৰ গাত অস্ত্ৰেৰে কোব মাৰিলোঁ|”\nঅলপ দিনৰ ভিতৰত ভদৰী সম্পূৰ্ণৰূপে আৰোগ্য হ’ল| কিন্তু স্বামীক নিৰ্দোষী কৰি আইনৰ গৰাহৰ পৰা ৰাখিবলৈ তাই প্ৰাণপণে চেষ্টা কৰাতো, তাৰ কঠিন পৰিশ্ৰমৰ সৈতে তিনিমাহ ফাটকৰ হুকুম হ’ল| শিশুৰামে হাঁহি হাঁহি বৰ ফাটকৰ ভিতৰলৈ, আৰু ভদৰী কান্দি কান্দি শোক-ভৰা হৃদয় লৈ আপোন ঘৰৰ ভিতৰলৈ সোমাই, ……এইখিনিতে আমাৰ এই বেগেতীয়া সাধুটি শেষ কৰি দিলে|\n( সাধুটিত ব্যৱহৃত বানান, সন্ধি আৰু ভাষা ব্যৱহাৰত হাত দিয়া হোৱা নাই.. ব.হা. )


ৰাখী বন্ধনৰ আঁৰৰ কাহিনী\nHomeজ্ঞানৰ সফুঁৰাৰাখী বন্ধনৰ আঁৰৰ কাহিনী\nজোনাক অসম - August 26, 2018\nহিন্দু ধৰ্মৰ পৌৰাণিক শাস্ত্ৰবোৰতো ‘ৰক্ষা বন্ধন’ সম্পৰ্কীয় বহুতো কাহিনীৰ উল্লেখ আছে।\nৰক্ষা বন্ধনৰ লগত জড়িত কেইটামান কাহিনী তলত বৰ্ণনা কৰা হল।\n১. ৰক্ষা বন্ধনৰ উৎপত্তি হৈছিল প্ৰাচীন কালত। এবাৰ দেৱৰাজ ইন্দ্ৰ অসুৰৰ হাতত বেয়াকৈ পৰাস্ত হ'বলগীয়া হৈছিল। তেতিয়া ভগৱান বিষ্ণুৰ পৰামৰ্শ মতে শাওণ মাহৰ পূৰ্ণিমা তিথিত ইন্দ্ৰানীয়ে তেওঁৰ স্বামী ইন্দ্ৰদেৱতাৰ হাতৰ মণিবন্ধনত তেওঁৰ মঙ্গল কামনাৰে এডাল ৰছী বান্ধি দিছিল আৰু সেই সুৰক্ষা বন্ধনী পিন্ধাৰ পিছত দেৱৰাজে অসুৰক জয় কৰি তেওঁৰ অমৰাৱতী ঘূৰাই পাবলৈ সক্ষম হৈছিল।\n২. অন্য এটা কাহিনী মতে, অসুৰবোৰে যুদ্ধত জয় হৈছিল আৰু স্বৰ্গত আধিপত্য কৰিছিল। যাৰ বাবে দেৱৰাজ ইন্দ্ৰ বহুত দুখত আছিল আৰু গুৰু বৃহস্পতিক অভিযোগ দিছিলে, তেতিয়া গুৰুৱে এডাল ৰক্ষা কবচ বনাইছিলে আৰু সুৰক্ষাৰ বাবে ইন্দ্ৰক হাতত পিন্ধিবলৈ কৈছিল।\n৩. এক জনপ্ৰিয় ইতিহাস মতে মকৰ সংক্ৰান্তিত, শিশুপাল বধৰ সময়ত শ্ৰীকৃষ্ণৰ হাতৰ আঙুলিটো সুদৰ্শন চক্ৰত লাগি সামান্য কাটিছিল। সেইসময়ত দ্ৰৌপদীয়ে দেখা পাই নিজে পিন্ধি থকা শাৰীখনৰ এক অংশ কাটি তেজ বৈ থকা কৃষ্ণৰ আঙুলিটোত বান্ধি দিছিল। কৃষ্ণই তাৰ বিনিময়ত দ্ৰৌপদীকো সদায় সুৰক্ষা প্ৰদানৰ প্ৰতিজ্ঞা দিলে। এদিন যেতিয়া কৌৰবৰ সভাত দ্ৰৌপদীৰ বস্ত্ৰহৰণৰ বাবে দ্ৰৌপদীয়ে সহায়হীন হৈ কৃষ্ণক সহায়ৰ বাবে মনত প্ৰাৰ্থনা কৰে। কৃষ্ণৰ আশীৰ্বাদৰ বাবে দ্ৰৌপদীৰ শাৰীখন সিদিনা কোনেও খুলি শেষ কৰিব নোৱাৰিলে।\n৪. ৰাখীয়ে আলেকজেণ্ডাৰ দা গ্ৰেটৰ জীৱন ৰক্ষা কৰিছিল।যেতিয়া তেওঁ ভাৰত আক্ৰমণ কৰিছিল, তেওঁৰ পত্নী ৰোক্চানায়ে সম্ৰাট পূৰুষক ৰাখী পঠিয়াই দিছিলে আৰু তেওঁ শপত খাইছিল তেওঁৰ স্বামী আৰু তেওঁক ৰক্ষা কৰিম বুলি। যুদ্ধক্ষেত্ৰত তেওঁ যেতিয়া আলেকজেণ্ডাৰক হত্যা কৰিবলৈ উদ্যত হৈছিল তেতিয়া তেওঁ ৰাখীডাল দেখিছিল আৰু হত্যাৰ কৰাৰ পৰা বিৰত থাকিছিল।\n৫. পৌৰাণিক শাস্ত্ৰত ভগৱান বিষ্ণু, দেৱী লক্ষ্মী আৰু মহা পৰাক্ৰমী ৰজা বালিৰ সৈতে জড়িত ৰক্ষা বন্ধন সম্পৰ্কীয় আন এটি কাহিনীৰ উল্লেখ আছে।


Asteroid To Cross Earth Orbit- নাছাই ৪ দিনৰ পিছত পৃথিৱীত ধ্বংসৰ ইংগিত দিছে ! আটাইতকৈ ডাঙৰ তৰাটোৱে আঘাত কৰিব পাৰে বিশ্বক ...– News18 assam\nনাছাই ৪ দিনৰ পিছত পৃথিৱীত ধ্বংসৰ ইংগিত দিছে ! আটাইতকৈ ডাঙৰ তৰাটোৱে আঘাত কৰিব পাৰে বিশ্বক ...\nবহুতো এষ্টোৰোইড পৃথিৱীৰ ওচৰত কেইবাবাৰো পাৰ হৈ গৈছে (Asteroid To Cross Earth Orbit) কিন্তু বিশ্বাস কৰা হয় যে আন কোনো এষ্টোৰোইডে এতিয়ালৈকে আঘাত কৰা নাই। এতিয়া ১৮ জানুৱাৰীত, আটাইতকৈ ডাঙৰ গ্ৰহাণুটো পৃথিৱীৰ অতি ওচৰৰ পৰা পাৰ হ'ব। এই গ্ৰহাণুটোৰ নাম ৭৪৮২ (1994 PC1)।\nLast Updated : January 15, 2022, 10:31 IST\nদীৰ্ঘদিন ধৰি, এইটো কোৱা হৈছে যে গ্ৰহাণুৰ দ্বাৰা পৃথিৱী বিধ্বস্ত হ'ব। এষ্ট্ৰোইড হৈছে গ্ৰহাণু যি মহাকাশৰ পৰা পৃথিৱীক প্ৰদক্ষিণ কৰে। কোৱা হয় যে তথাপিও কেৱল এবাৰহে পৃথিৱীত এটা গ্ৰহাণু আঘাত কৰিছিল। এই কাৰণে ডাইনোচৰবোৰ পৃথিৱীৰ পৰা ধ্বংস হৈছিল। তেতিয়াৰ পৰা বহুতো এষ্টোৰোইড পৃথিৱীৰ ওচৰত কেইবাবাৰো পাৰ হৈ গৈছে (Asteroid To Cross Earth Orbit) কিন্তু বিশ্বাস কৰা হয় যে আন কোনো এষ্টোৰোইডে এতিয়ালৈকে আঘাত কৰা নাই। এতিয়া ১৮ জানুৱাৰীত, আটাইতকৈ ডাঙৰ গ্ৰহাণুটো পৃথিৱীৰ অতি ওচৰৰ পৰা পাৰ হ'ব। এই গ্ৰহাণুটোৰ নাম ৭৪৮২ (1994 PC1)।\n১৮ জানুৱাৰী তাৰিখে, বছৰটোৰ প্ৰথম গ্ৰহাণুটো পৃথিৱীৰ অতি ওচৰৰ পৰা পাৰ হ'ব। ইয়াৰ প্ৰস্থ প্ৰায় ৩,৫৫১ একান্ন ফুট বুলি কোৱা হয়। বিশেষজ্ঞসকলৰ মতে, গ্ৰহাণুটো পৃথিৱীৰ পৰা প্ৰায় ১.২ মিলিয়ন মাইল দূৰত্ব অতিক্ৰম কৰিব। যদিও আপুনি অনুভৱ কৰে যে ই সংখ্যা অনুসৰি বহুত বেছি, যদি পৃথিৱীৰ পৰা আশংকা মূল্যায়ন কৰা হয়, নাছাৰ মতে ই পৃথিৱীৰ বাবে এক ভাবুকি।\nনাছা চেণ্টাৰ ফৰ নিয়ৰ আৰ্থ অবজেক্ট ষ্টাডিজে ইয়াৰ ৱেবছাইটত লিখিছে যে ই এটা এষ্ট্ৰোইড সম্ভাৱ্য হেজাৰ্ডাছ এষ্টোৰোইড। অৰ্থাৎ ই পৃথিৱীক ভাবুকি দিব পাৰে। নাছাৰ বিশেষজ্ঞসকলে দীৰ্ঘদিন ধৰি এই গ্ৰহাণুটো অধ্যয়ন কৰি আছিল। ই এতিয়া ১৮ জানুৱাৰী, মঙলবাৰে পৃথিৱীৰ অতি ওচৰৰ পৰা পাৰ হ'ব। যদি পৃথিৱীৰ মাধ্যাকৰ্ষণে গ্ৰহাণুটো কঢ়িয়াই আনে, ই পৃথিৱীত আঘাত কৰিব পাৰে আৰু যদি ইমান ডাঙৰ গ্ৰহাণুৰ সংঘৰ্ষ হয়, তেন্তে ধ্বংস আহিব।\nনাছাৰ ডাৰ্ট মিছন\nনাছাই ভৱিষ্যতে গ্ৰহাণুটোক পৃথিৱীত আঘাত কৰা প্ৰতিহত কৰিবলৈ এটা প্ৰযুক্তি বিচাৰিবলৈ কাম কৰি আছে। নাছাই এই সন্দৰ্ভত এটা ডাৰ্ট মিছন আৰম্ভ কৰিছে। যোৱা সপ্তাহতে, পৃথিৱীৰ কাষেৰে পাৰ হৈ গৈছিল আন এটা গ্ৰহাণু। কিন্তু এতিয়া পাৰ হ'বলৈ ওলোৱা গ্ৰহাণুটো এতিয়ালৈকে আটাইতকৈ ডাঙৰ এষ্টোৰোইড।\nFirst published: January 15, 2022, 10:29 IST\nAsteroid near earthNASAShocking news


হেমেন্দ্ৰ প্ৰসাদ বৰুৱা - অসমীয়া ৱিকিপিডিয়া\n১ এপ্ৰিল, ১৯২৬\nঠেঙাল ভৱন, জালুকনিবাৰী, যোৰহাট জিলা\n৩১ জুলাই, ২০১৩ (৮৭ বছৰ)\nপ্ৰেছিডেন্সী কলেজ (কলিকতা),\nস্কটিচ চাৰ্চ কলেজ (কলিকতা),\nহাভাৰ্ড বিশ্ববিদ্যালয় (ব'ষ্টন, আমেৰিকা)\nশিৱ প্ৰসাদ বৰুৱা (পিতৃ)\nকমল কুমাৰী বৰুৱা (মাতৃ)\nঅমিত প্ৰসাদ বৰুৱা (পুত্ৰ)\nহাভাৰ্ড বিশ্ববিদ্যালয়ৰ পৰা এম বি এ ডিগ্ৰী গ্ৰহণ কৰা উত্তৰ-পূবৰ প্ৰথমজন ব্যক্তি\nহেমেন্দ্ৰ প্ৰসাদ বৰুৱা (ইংৰাজী: Hemendra Prasad Barooah) অসম আৰু পূব ভাৰতৰ এজন প্ৰথম শ্ৰেণীৰ উদ্যোগপতি। তেওঁ হৈছে যোৰহাটৰ ঠেঙালৰ অভিজাত খঙীয়া বৰুৱা পৰিয়ালৰ সন্তান। ২০১৩ চনৰ ২৬ জানুৱাৰী তাৰিখে ভাৰত চৰকাৰে পদ্মশ্ৰী উপাধিৰ বাবে হেমেন্দ্ৰ প্ৰসাদ বৰুৱাৰ নাম ঘোষণা কৰে। একে বৰ্ষৰে ৩১ জুলাইত বেংককত তেখেতে মৃত্যুবৰণ কৰে।\n১৯৪২ চনত হেমেন্দ্ৰ প্ৰসাদ বৰুৱাই কলিকতা বিশ্ববিদ্যালয়ৰ অধীনত ষষ্ঠ স্থান লাভ কৰি প্ৰৱেশিকা পৰীক্ষাত উত্তীৰ্ণ হৈছিল। তেৱেঁই ১৯৪৯ চনত আমেৰিকাৰ ব’ষ্টনত স্থিত হাভাৰ্ড বিশ্ববিদ্যালয়ৰ পৰা উত্তৰ-পূব ভাৰতৰ প্ৰথমজন লোক হিচাপে এম বি এ ডিগ্ৰী লাভ কৰে। ১৯৫০ চনত ২৩ বছৰ বয়সতে তেওঁ পৰিয়ালৰ চাহ বাগিচা সমূহ পৰিচালনা কৰাৰ দায়িত্ব লৈছিল। অসমত চাহ নিলাম কেন্দ্ৰ প্ৰতিষ্ঠাৰ বাবে তেওঁ অহোপুৰুষাৰ্থ কৰিছিল। তেওঁৰ কোম্পানীয়েই আছিল প্ৰথম অসমীয়া মালিকাধীন কোম্পানী যি পাব্লিক ইকুইটি শ্বেয়াৰৰ জৰিয়তে মূলধন সংগ্ৰহ কৰিছিল আৰু মুম্বাই, কলিকতা, আহমেদাবাদ আৰু গুৱাহাটী এক্সচেঞ্জৰ তালিকাভুক্ত হৈছিল। তেওঁ বাৰ বছৰ কাল ভাৰতীয় টি ব’ৰ্ডৰ সদস্য, কেন্দ্ৰীয় উদ্যোগমন্ত্ৰী দপ্তৰৰ পৰামৰ্শ পৰিষদৰ সদস্য, কেন্দ্ৰীয় বাণিজ্য মন্ত্ৰালয়ৰ গৱেষণা আৰু উন্নয়ন সমিতিৰ অধ্যক্ষ, টোকোলাই চাহ গৱেষণা সংস্থাৰ সভাপতি, তেৰ বছৰ ষ্টেট বেংক অৱ ইণ্ডিয়াৰ ডিৰেক্টৰ, আই এ চি বৰ্ডৰ সদস্য, ভাৰতীয় জীৱন বীমা নিগমৰ পৰামৰ্শ সমিতিৰ সদস্য, অসম চাহ নিগমৰ সভাপতি, অসম বিত্তীয় নিগম, অসম ঔদ্যোগিক উন্নয়ন নিগম, অসম পেট্ৰ’কেমিকেলছ, ভাৰতীয় অন্তৰ্দেশীয় জল পৰিবহণ নিগমৰ সদস্য আছিল। ইয়াৰোপৰি তেওঁ দুটা বছৰৰ বাবে ভাৰতীয় চাহ সংস্থাৰ সভাপতি আছিল। অসম টী ব্ৰুকাৰ্ছ লিমিটেড, বি এণ্ড এ মাল্টিৱেল পাকেজিং, হেৰিটেজ নৰ্থ ইষ্ট প্ৰাইভেট লিমিটেড আৰু কাজিৰঙা গ'ল্ফ ক্লাব লিমিটেডৰ স্বত্বাধিকাৰী আছিল।\nকেৱল চাহ বাগিচা আৰু উদ্যোগৰ মাজতে আৱদ্ধ নাথাকি হেমেন্দ্ৰ প্ৰসাদ বৰুৱাই অসম তথা পূব ভাৰতৰ সাহিত্য-শিল্প-সংস্কৃতিৰ জগতখনলৈও অভূতপূৰ্ব বৰঙনি আগবঢ়াইছে। তেখেত সাহিত্য-কলা-সংস্কৃতিৰ প্ৰতি আগ্ৰহী তথা এক বিৰল সংগীতপ্ৰেমী আৰু চিত্ৰ সংগ্ৰাহক। এওঁ পাশ্চাত্য সংগীত, ভাৰতীয় সংগীতৰ পৰা আৰম্ভ কৰি ৰবীন্দ্ৰ সংগীত, বৰগীত সকলোৰে সংগ্ৰহ কৰি ৰাখিছে। ভূপেন হাজৰিকাৰ সৈতে তেওঁৰ অন্তৰংগ সম্পৰ্ক আছিল। ভূপেন হাজৰিকাই গোৱা পাৰ্বতি প্ৰসাদ বৰুৱাৰ গীতেৰে প্ৰথম লং প্লেয়িং ৰেকৰ্ডখন তেখেতৰ উদ্যোগতে ওলাইছিল।\n3.1 ব্যৱসায়িক জীৱন\n3.2 ৰাজহুৱা আৰু সামাজিক জীৱন\n3.3 উল্লেখযোগ্য ৰাজহুৱা দান বৰঙনি\n6 সন্মান আৰু বঁটা\n7 হেমেন্দ্ৰ প্ৰসাদ বৰুৱাৰ সন্দৰ্ভত প্ৰকাশিত গ্ৰন্থ\n১৯২৬ চনৰ ১ এপ্ৰিলত যোৰহাট জিলাৰ জালুকনিবাৰীৰ ঠেঙালত হেমেন্দ্ৰ প্ৰসাদ বৰুৱাৰ জন্ম হয়। তেখেতৰ পিতৃৰ নাম আছিল ৰায়বাহাদুৰ শিৱপ্ৰসাদ বৰুৱা আৰু মাতৃৰ নাম আছিল কমলা কুমাৰী বৰুৱা। তেওঁ বিখ্যাত খঙীয়া বৰুৱা পৰিয়ালৰ লোক আছিল। এই খঙীয়া বৰুৱা পৰিয়ালটো আছিল শ্ৰীমন্ত শংকৰদেৱৰ বাৰভূঞা বংশৰ।\n১৯৪২ চনত হেমেন্দ্ৰ প্ৰসাদ বৰুৱাই কলিকতা বিশ্ববিদ্যালয়ৰ অধীনত ষষ্ঠ স্থান লাভ কৰি প্ৰৱেশিকা পৰীক্ষাত উত্তীৰ্ণ হয়। ১৯৪৪ চনত কলিকতা বিশ্ববিদ্যালয়ৰ অধীনত কলিকতাৰ প্ৰেছিডেন্সী কলেজৰ পৰা ষোড়শ স্থান লাভ কৰি আ এছ চি (বিজ্ঞান শাখা) পৰীক্ষাত উত্তীৰ্ণ হয়। ১৯৪৬ চনত কলিকতাৰ স্কটিচ চাৰ্চ কলেজৰ পৰা গ’ল্ড মেডেলসহ বিশ্ববিদ্যালয়ৰ ভিতৰত তৃতীয় স্থান লাভ কৰি ইংৰাজী সন্মানসহ স্নাতক ডিগ্ৰী লাভ কৰে। ইয়াৰ পিছত ভাৰত স্বাধীন হোৱাৰ কেইমাহমান আগেয়ে তেওঁ আমেৰিকাৰ ব’ষ্টনত থকা হাভাৰ্ড বিশ্ববিদ্যালয়ত এম বি এ পঢ়িবলৈ যায়। ২৩ বছৰ বয়সত তেওঁ উত্তৰ-পূবৰ প্ৰথমজন হাভাৰ্ড বিশ্ববিদ্যালয়ৰ পৰা এম বি এ হৈ স্বদেশলৈ ঘূৰি আহে।\nব্যৱসায়িক জীৱন[সম্পাদনা কৰক]\n১৯৫০ চন: উত্তৰাধিকাৰী সূত্ৰে লাভ কৰা তিনিখন চাহ বাগিচাৰে কৰ্মজীৱনৰ পাতনি মেলে।\n১৯৫১ চন: কলকাতা আৰু যোৰহাটত বৰুৱাজ এণ্ড এছ’চিয়েট্‌ছ নামেৰে এজেন্সী হাউছ প্ৰতিষ্ঠা কৰে।\n১৯৫৫-৫৬ চন: শালকাঠনি টি কোম্পানীৰ পৰিচালনা অধিগ্ৰহণ কৰে।\n১৯৬২ চন: উইলিয়ামছন মেগৰৰ অন্তৰ্গত ম’হবন্ধা টি কোম্পানীৰ পৰা গটঙা, চামগুৰি, কমাৰবন্ধা চাহ বাগিচা ক্ৰয় কৰে।\n১৯৬৫ চন: যোৰহাট টি কোম্পানীৰ পৰা লহপহীয়া চাহ বাগিচা ক্ৰয় কৰে।\n১৯৬৮ চন: বৰছালী টি কোম্পানী ক্ৰয় কৰে।\n১৯৬৯ চন: উইলিয়ামছন মেগৰৰ পৰা চাংচোৱা বাগিচা ক্ৰয় কৰে।\n১৯৭১ চন: আছাম টি ব্ৰ’কাৰ্ছ প্ৰাইভেট লিমিটেড, গুৱাহাটীত আৰম্ভ কৰে।\n১৯৮৩ চন: বৰটিং টি কোম্পানী ক্ৰয় কৰে।\n১৯৮৪ চন: কলকাতাত বৰুৱাজ এণ্ড এছ’ছিয়েটছৰ স্থায়ী কাৰ্য্যালয় প্ৰতিষ্ঠা কৰে।\n১৯৮৫ চন: যোৰহাটত ছুপাৰ পেকেজিং প্ৰাইভেট লিমিটেড নামৰ পূব ভাৰতৰ প্ৰথমটো অত্যাধুনিক পেকেজিং উদ্যোগ আৰম্ভ কৰে।\n১৯৮৬ চন:উৰিষ্যাৰ বালাচৰত বি এণ্ড এ মাল্টিৱাল পেকেজিং লিমিটেড প্ৰতিষ্ঠা কৰে।\n১৯৮৭ চন: নতুন চামগুৰি চাহ বাগিচা ক্ৰয় কৰে।\n১৯৯৮ চন:লহপহীয়া চাহ-বাগিচা বিক্ৰী কৰে।\n১৯৯৮ চন: হে’ৰিটেজ নৰ্থ ইষ্ট প্ৰাইভেট লিমিটেড নামৰ পৰ্যটন কোম্পানীৰ প্ৰতিষ্ঠা কৰে।\n২০০০ চন: যোৰহাট নগৰৰ পৰা ১৫ কিঃমিঃ দূৰৈৰ জালুকনিবাৰীত অৱস্থিত তেওঁৰ বাসগৃহটো পৰ্য্যটকৰ বাবে মুকলি কৰি দিয়ে। ইয়াক তেওঁ ঠেঙাল ভৱন নামেৰে নামাকৰাণ কৰে।\n২০১১ চন: গোবিন্দপুৰ চাহ বাগিচা ক্ৰয় কৰে।\n১ নৱেম্বৰ, ২০১১ চন: কাজিৰঙা গল্‌ফ ৰিজৰ্ট নামৰ অত্যাধুনিক ৰিজৰ্ট যোৰহাটৰ ওচৰৰ শেনচোৱা চাহ বাগিচাত প্ৰতিষ্ঠা কৰে।\nৰাজহুৱা আৰু সামাজিক জীৱন[সম্পাদনা কৰক]\n১৯৬৩-৭৩ চন: তিনিটা কাৰ্যকালৰ বাবে ভাৰতীয় টি ব’ৰ্ডৰ সদস্য আছিল।\n১৯৭০ চন: গুৱাহাটী চাহ নিলাম কেন্দ্ৰ প্ৰতিষ্ঠা কৰাত মুখ্য উদ্যোগ গ্ৰহণ কৰিছিল।\n১৯৮৪-৮৯ চন: টোকোলাই চাহ গৱেষণা কেন্দ্ৰৰ অধ্যক্ষ আছিল।\n১৯৮৬ চন: কল্পনা লাজমীৰ পৰিচালনা আৰু ভূপেন হাজৰিকাৰ সংগীতেৰে পৰিচালিত সংগীতেৰে হিন্দী ছবি এক পল প্ৰযোজনা কৰিছিল।\n১৯৯১-৯৪ চন: ভাৰতীয় চাহ সন্থাৰ অধ্যক্ষ আছিল।\n১৯৯৫-২০০৫: ইণ্ডিয়ান ইন্‌ষ্টিটিউট অৱ মেনেজমেণ্ট, জ’কা (IIM JOKA)ৰ দুটা কাৰ্যকালৰ বাবে বৰ্ড অৱ গবৰ্নছৰ সদস্য আছিল।\n১৯৯৬-৯৭ চন: ভাৰতৰ আটাইতকৈ পুৰণা ব্যৱসায়ী সংগঠন বেংগল চেম্বাৰ্ছ অৱ কমাৰ্চ এণ্ড ইণ্ডাষ্ট্ৰিজ (BCCI)ৰ সভাপতি আছিল।\n১৯৯৭ চন: হেমেন্দ্ৰ প্ৰসাদ বৰুৱাৰ উদ্যোগত নৰ্থ ইষ্ট চেম্বাৰ্ছ অৱ কমাৰ্চ এণ্ড ইণ্ডাষ্ট্ৰিজ গঠন কৰে আৰু হেমেন্দ্ৰ প্ৰসাদ বৰুৱা এই সংগঠনৰ সভাপতিৰূপে নিৰ্বাচিত হয়।\n২০০২-০৩: ঐতিহাসিক বেংগল ক্লাবৰ সভাপতি নিৰ্বাচিত হয়।\nইয়াৰোপৰি বৰুৱাই কেন্দ্ৰীয় উদ্যোগমন্ত্ৰী দপ্তৰৰ পৰামৰ্শ পৰিষদৰ সদস্য, কেন্দ্ৰীয় বাণিজ্য মন্ত্ৰালয়ৰ গৱেষণা আৰু উন্নয়ন সমিতিৰ অধ্যক্ষ, ষ্টেট বেংক অৱ ইণ্ডিয়াৰ সঞ্চালক (১৩ বছৰ), মাছখোৱা সাংস্কৃতিক প্ৰকল্পৰ মুখ্য পৰিকল্পক আদি অনেক পদবীত কাৰ্যনিৰ্বাহ কৰিছিল।\nউল্লেখযোগ্য ৰাজহুৱা দান বৰঙনি[সম্পাদনা কৰক]\n১৯৮০ চন: মাতৃ কমলা কুমাৰী বৰুৱাৰ স্মৃতিত কমল কুমাৰী দাতব্য ন্যাস প্ৰতিষ্ঠা। এই ন্যাসে প্ৰতিবছৰে বিভিন্ন অনুষ্ঠান-প্ৰতিষ্ঠান, সত্ৰ, নামঘৰ, ব্যক্তিবশেষ তথা মেধাৱী ছাত্ৰ-ছাত্ৰীক উচ্চ শিক্ষাৰ বাবে অৰ্থনৈতিক সাহায্য তথা জলপালি আগবঢ়ায়।\n১৯৯০ চন: কমল কুমাৰী ৰাষ্ট্ৰীয় বঁটা প্ৰবৰ্তন। প্ৰতি বছৰে সৰ্বভাৰতীয় পৰ্য্যায়ত কলা আৰু বিজ্ঞান শাখাত দুজন ব্যক্তিক এই বঁটা প্ৰদান কৰা হয়।\n১৯৯৯ চন: শিৱপ্ৰসাদ বৰুৱা ৰাষ্ট্ৰীয় সাংবাদিকতা বঁটা প্ৰবৰ্তন। বিশিষ্ট চাহ খেতিয়ক, ৰাজনীতিবিদ তথা অসমৰ প্ৰথমখন দৈনিক বাতৰি কাকত দৈনিক বাতৰিৰ স্মৃতিত এই বঁটা প্ৰতি বছৰে সাংবাদিকতাৰ ক্ষেত্ৰত এজন ব্যক্তি অথবা অনুষ্ঠানক প্ৰদান কৰা হয়।\n২০১২ চন: অমিত প্ৰসাদ বৰুৱা চিত্ৰশিল্পী বঁটা।\nওপৰত উল্লিখিত কৰা প্ৰতিটো বঁটাত নগদ দুই লাখ টকা, (অমিত প্ৰসাদ বৰুৱা বঁটা নগদ এক লাখ টকাৰ), এখন মানপত্ৰ, এখন চাদৰ তথা এটি ৰূপৰ ভোগজৰা প্ৰদান কৰা হয়।\nহেমেন্দ্ৰ প্ৰসাদ বৰুৱাই ১৯৫২ চনত বুৰঞ্জীবিদ কনকলাল বৰুৱাৰ কন্যা ঊষা বৰুৱাৰ লগত বিবাহ পাশত আৱদ্ধ হয়। ১৯৫৪ চনত তেওঁলোকৰ প্ৰথম সন্তান ৰাধাৰ জন্ম হয়। বৰ্তমান ৰাধা স্বামী গেভিন ফাৰলে (ব্ৰিটিছ) আৰু দুটি সন্তানৰ সৈতে আমেৰিকাৰ বাসিন্দা। ১৯৫৮ চনত পুত্ৰ অমিত প্ৰসাদ বৰুৱাৰ জন্ম হয়। ২০০৭ চনৰ ২ অক্টোবৰত অমিত বৰুৱাৰ মৃত্যু হয়। তেওঁলোকৰ তৃতীয় সন্তান শৰ্মিলাৰ জন্ম হয়। স্বামী বিজয় শেট্টী (মাৰাঠী) আৰু এটি পুত্ৰ সন্তানৰ সৈতে শৰ্মিলা মুম্বাইত বাস কৰে। ২০১১ চনত হেমন্দ্ৰ প্ৰসাদ বৰুৱাৰ পত্নী ঊষা বৰুৱাৰ মৃত্যু হয়।\n২০১৩ চনৰ ২৬ জুলাইত হেমেন্দ্ৰ প্ৰসাদ বৰুৱাই স্বাস্থ্য পৰীক্ষাৰ বাবে থাইলেণ্ডৰ বেংককলৈ গৈছিল। তেওঁ বেংককৰ বামৰুংৰাড ইণ্টাৰনেশ্বনেল হাস্পাতালত চিকিৎসা কৰাই আছিল। ৩১ জুলাইৰ দিনা হঠাতে সন্ধিয়া হৃদৰোগত আক্ৰান্ত হৈ শ্বাস-প্ৰশ্বাস বন্ধ হৈ যায় । সেইদিনাই সন্ধিয়া ভাৰতীয় সময়মতে ৭-২০ বজাত বেংককত বৰুৱাৰ দেহাৱসান ঘটে। মৃত্যুৰ সময়ত তেওঁ দুগৰাকী জী আৰু জোঁৱাইক এৰি থৈ গৈছে।\n২০১৩ চনৰ ২৯ আগষ্টত হেমেন্দ্ৰ প্ৰসাদ বৰুৱাৰ আদ্যশ্ৰাদ্ধৰ আয়োজন কৰা হৈছিল। এই অনুষ্ঠানলৈ দেশ-বিদেশৰ পৰা প্ৰয়াত বৰুৱাৰ বিভিন্ন ক্ষেত্ৰৰ বিভিন্নজন অনুৰাগীৰ আগমন হয়। ব্ৰিটেইনৰ পৰা তেওঁৰ জীয়াৰী ৰাধা আৰু তেওঁৰ স্বামী গোবিন, বোলছবি পৰিচালিকা কল্পনা লাজমী, মুখ্যমন্ত্ৰী তৰুণ গগৈ, বৰুৱা কোম্পানীৰ পৰিচালন সঞ্চালক সোমনাথ চেটাৰ্জী, স্থানীয় ভকতকে ধৰি বহুসংখ্যক ৰাইজৰ সমাৱেশ ঘটে। পিছদিনাখন আউনীআটি সত্ৰৰ ভকত-বৈষ্ণৱৰ দ্বাৰা এখন ভাওনাৰ প্ৰদৰ্শন কৰা হয়। মুখ্যমন্ত্ৰী তৰুণ গগৈয়ে আদ্যশ্ৰাদ্ধ উপলক্ষে সোঁৱৰণি নামৰ এখন স্মৃতিগ্ৰন্থ উন্মোচন কৰে।\n২০০৭ চন: উত্তৰ-পূব চাহ পৰিষদ (North-Eastern Tea Association)ৰ পৰা জীৱনজোৰা কৃতিত্ব বঁটা গ্ৰহণ\n২০১০ চন: কন্‌ফেডাৰেশ্যন অৱ ইণ্ডিয়ান ইণ্ডাষ্ট্ৰি (Confederation of Indian Industry), গুৱাহাটীৰ তৰফৰ পৰা সন্মান লাভ।\n২০১০ চন: কে চি কমাৰ্চ কলেজৰ ৰাষ্ট্ৰীয় কৃতি বঁটা লাভ।\n২০১২ চন: অসম কৃষি বিশ্ববিদ্যালয়ৰ পৰা ডক্টৰেট ডিগ্ৰী গ্ৰহণ।\n২৬ জানুৱাৰী, ২০১৩: ভাৰত চৰকাৰে পদ্মশ্ৰী উপাধিৰ বাবে হেমেন্দ্ৰ প্ৰসাদ বৰুৱাৰ নাম ঘোষণা কৰে।\nহেমেন্দ্ৰ প্ৰসাদ বৰুৱাৰ সন্দৰ্ভত প্ৰকাশিত গ্ৰন্থ[সম্পাদনা কৰক]\nলিখক: অৰূপ কুমাৰ দত্ত (১৯৯০ চন). গ্ৰন্থ: Khangiya Barooahs of Thengal - যোৰহাট জিলাৰ জালুকনিবাৰী, ঠেঙালৰ ঐতিহাসিক খঙীয়া পৰিয়াল. প্ৰকাশক: ড॰ ভূপেন হাজৰিকা.\nলিখক: ৱাছবিৰ হুচেইন (২০০৭ চন). গ্ৰন্থ: Life and Times- Story of an Assamese Tea Baron - হেমেন্দ্ৰ প্ৰসাদ বৰুৱাৰ জীৱনী. প্স্পেৰকাশক: কট্ৰাম পাব্লিকেশ্যন, দিল্লী. পৃষ্ঠা. ২০৪ পৃষ্ঠা. ISBN 9788183440295 / 8183440290.\nসম্পাদনা: অৰুণ শৰ্মা (২০০৯ চন). গ্ৰন্থ: স্বপ্ন সন্ধানী - হেমেন্দ্ৰ প্ৰসাদ বৰুৱাৰ জীৱনভিত্তিক প্ৰবন্ধ সংকলন. \n↑ 1.0 1.1 "বিশিষ্ট চাহ খেতিয়ক হেমেন্দ্ৰ প্ৰসাদ বৰুৱাৰ মৃত্যু". dainikjanambhumi (গুৱাহাটী): পৃষ্ঠা ১ পৃষ্ঠা. ১ আগষ্ট, ২০১৩. http://www.dainikjanambhumi.co.in/1Aug/images/p1/p1-big_04.gif। আহৰণ কৰা হৈছে:3আগষ্ট 2013.\n↑ "Tea doyen Hemen Barooah passes away". assamtribune.com. assamtribune. August 01, 2013. http://www.assamtribune.com/scripts/detailsnew.asp?id=aug0113/at05। আহৰণ কৰা হৈছে: 1 আগষ্ট 2013.\n↑ 3.0 3.1 "চাহজগতৰ জীৱন্ত কিংবদন্তি হেমেন্দ্ৰ প্ৰসাদ বৰুৱা আৰু নাই". আমাৰ অসম. glpublications: পৃষ্ঠা ১ পৃষ্ঠা. ১ আগষ্ট, ২০১৩. http://www.amarasom.glpublications.in/Details.aspx?id=14408&boxid=13255937। আহৰণ কৰা হৈছে:3আগষ্ট 2013.\n↑ 4.0 4.1 John Hingkung (January 28, 2013). "SIX NE PERSONALITIES HONOURED PADMA AWARDS 2013". sevendiary.com. Sevendiary.com. http://sevendiary.com/tag/hemendra-prasad-barooah/। আহৰণ কৰা হৈছে: April 02, 2013.\n↑ 5.0 5.1 5.2 5.3 5.4 5.5 "Mr. Hemendra Prasad Barooah". zoominfo.com. 12 April 2003. http://www.zoominfo.com/p/Hemendra-Barooah/421799223। আহৰণ কৰা হৈছে: April 02, 2013.\n↑ 6.0 6.1 6.2 ৰুবী বি দাস (৩১ মাৰ্চ, ২০১৩). "জীৱন আৰু জাতিৰ জয়গান গোৱা ভাস্বত স্বপ্নদ্ৰষ্টা পদ্মশ্ৰী হেমেন্দ্ৰ প্ৰসাদ বৰুৱা". দৈনিক জনমভূমিৰ দেওবৰীয়া আলোচনী বসুন্ধৰা: ৬, ৭.\n↑ ৰুবী বি দাস (৩১ মাৰ্চ, ২০১৩). "খঙীয়া বৰুৱা পৰিয়াল". দৈনিক জনমভূমিৰ দেওবৰীয়া আলোচনী বসুন্ধৰা.\n↑ 8.0 8.1 "Padma Awards 2013: Hemendra Prasad Barooah, Ghanakanta Bora from Assam gets Padma-shree". newslivetv.org. 26 JANUARY 2013. http://www.newslivetv.org/index.php/news/regional/1004-padma-awards-2013-hemendra-prasad-barooah-ghanakanta-bora-from-assam-gets-padma-shree। আহৰণ কৰা হৈছে: April 02, 2013.\n↑ 9.0 9.1 "Padmashree for HP Barooah, Ghanakanta Bora". assamtribune.com. assamtribune.com. January 26, 2013. http://www.assamtribune.com/scripts/detailsnew.asp?id=jan2613/at09। আহৰণ কৰা হৈছে: April 02, 2013.\n↑ 10.0 10.1 "বিশিষ্ট চাহ খেতিয়ক হেমেন্দ্ৰ প্ৰসাদ বৰুৱাৰ মৃত্যু". dainikjanambhumi.co.in. dainikjanambhumi. ১ আগষ্ট, ২০১৩. http://www.dainikjanambhumi.co.in/1Aug/images/p2/p2-big_03.gif। আহৰণ কৰা হৈছে:3আগষ্ট 2013.\n↑ 11.0 11.1 11.2 11.3 11.4 "Hemendra Prasad Barooah - B&A Ltd (BAPL:Bombay Stock Exchange)". http://investing.businessweek.com/research/stocks/people/person.asp?personId=27990817&ticker=BAPL:IN। আহৰণ কৰা হৈছে: April 02, 2013.\n↑ 12.0 12.1 12.2 12.3 ৰুবী বি দাস (৩১ মাৰ্চ, ২০১৩). "স্বপ্নদ্ৰষ্টা পদ্মশ্ৰী হেমেন্দ্ৰ প্ৰসাদ বৰুৱা". দৈনিক জনমভূমিৰ দেওবৰীয়া আলোচনী বসুন্ধৰা: ২৯, ৩০.\n↑ 13.0 13.1 13.2 "Hemendra Barooah passes away - Renowned Assam planter dies in Bangkok; leaders, tea industry mourn". The Telegraph. The Telegraph (Calcutta). August 1 , 2013. http://www.telegraphindia.com/1130801/jsp/frontpage/story_17181576.jsp। আহৰণ কৰা হৈছে:3আগষ্ট 2013.\n↑ 14.0 14.1 14.2 14.3 14.4 14.5 14.6 14.7 14.8 14.9 গৌৰৱ বৰঠাকুৰ (৩১ মাৰ্চ, ২০১৩). "হেমেন্দ্ৰ প্ৰসাদ বৰুৱাৰ চমু জীৱনপঞ্জী". দৈনিক জনমভূমিৰ দেওবৰীয়া আলোচনী বসুন্ধৰা.\nহেমেন্দ্ৰ প্ৰসাদ বৰুৱাৰ বিষয়ে পঢ়ক\nHemendra Prasad Barooah on Close Encounter\nOfficial website of Kamal Kumari Barooah Foundation\n"https://as.wikipedia.org/w/index.php?title=হেমেন্দ্ৰ_প্ৰসাদ_বৰুৱা&oldid=307122"ৰ পৰা অনা হৈছে\nএই পৃষ্ঠাখন ২১ নৱেম্বৰ, ২০২১ তাৰিখে ২১:৪৯ বজাত অন্তিম সংশোধন কৰা হৈছিল।


আজিৰ ৰাশিফলঃ দেওবাৰ, ২ জানুৱাৰী\nমেষ ৰাশি- আজিৰ দিনটো আপোনাৰ বাবে এটা সুখৰ দিন হ’ব। আজি অংশীদাৰীত্বত ব্যৱসায় কৰা সকলৰ বাবে ভাল ধনলাভ হ’ব পাৰে, যি অৰ্থনৈতিক পৰিস্থিতি শক্তিশালী কৰিব। আজি সামাজিক সন্মানো বৃদ্ধি পাব, যি সমাজত এক ভাল প্ৰতিচ্ছবি সৃষ্টি কৰিব, যি মানুহক আপোনাৰ বন্ধু হ’বলৈ চেষ্টা কৰিব। যদি বিবাহত কিছু অসুবিধা হৈছিল, আজি আপুনি সেইবোৰৰ পৰাও পৰিত্ৰাণ পাব, যাৰ ফলত পৰিয়ালৰ সকলো সদস্য সুখী হ’ব। সন্তানে আজি পৰিয়ালৰ সদস্যসকলৰ সৈতে আনন্দ কৰা দেখি আপুনি সুখী হ’ব। যিসকলে পৰীক্ষাৰ বাবে প্ৰস্তুতি চলাই আছে তেওঁলোকে মনোযোগ দিব লাগিব আৰু কঠোৰ পৰিশ্ৰম কৰিব লাগিব, তেতিয়াহে তেওঁলোকে সফলতা অৰ্জন কৰিবলৈ সক্ষম হ’ব।\nবৃষ ৰাশি- আজি আপোনাৰ বাবে কিবা বিশেষ দিন হ’ব। প্ৰেমিক বা স্বামীয়ে তেওঁলোকৰ পত্নীক মনৰ কিছুমান আকাংক্ষা ভাগ বতৰা কৰিব, আৰু তেওঁলোকক কিছু পৰামৰ্শও দিব। আৰ্থিক দিশত আপুনি সাৱধান হ’ব, অন্যথা ভৱিষ্যতে আপোনাৰ সম্পদ হ্ৰাস হ’ব পাৰে। আপুনি সন্ধিয়া আপোনাৰ পৰিয়ালৰ সদস্যসকলৰ সৈতে কিছু ৰোমাঞ্চকৰ মুহূৰ্ত কটাব। নৱবিবাহিতাসকলে আজি তেওঁলোকৰ বিবাহৰ কিছুমান ভাল খবৰ শুনিব পাৰে, যি তেওঁলোকক সুখী কৰিব। শিক্ষাৰ্থীসকলে আজি তেওঁলোকৰ জ্যেষ্ঠসকলৰ পৰা যথেষ্ট সমৰ্থন পাব।\nমিথুন ৰাশি- আজিৰ দিনটো আপোনাৰ বাবে এক মিশ্ৰিত দিন হ’ব। আজি আপুনি আপোনাৰ সন্তানৰ ভৱিষ্যতৰ বাবে কিছু ধন বিনিয়োগ কৰিব, যাৰ বাবে আপোনাৰ পত্নীৰ সৈতে আলোচনা কৰিব। ফিক্স ডিপজিট বা বীমা আঁচনি আদিত বিনিয়োগ কৰা ভাল। যদি আপুনি কাৰোবাক আপোনাৰ ধন ধাৰ দিয়ে, আপুনি সেই টকা ঘূৰাই পোৱাৰ সম্ভাৱনা নাই। ব্যৱসায়িক লোকসকলে আজি লগে লগে তেওঁলোকৰ মনলৈ অহা ধাৰণাটো আগবঢ়াব লাগিব, তেতিয়াহে তেওঁলোকে লাভালাভ প্ৰাপ্ত কৰিব পাৰিব। যদি তেওঁলোকে ইয়াক কাৰোবাৰ সৈতে ভাগ বতৰা কৰে, তেওঁ ইয়াৰ সুবিধা ল’ব পাৰে। সন্ধিয়াৰ সময়ত আজি আপুনি আপোনাৰ পিতৃ-মাতৃক মন্দিৰলৈ তীৰ্থযাত্ৰাত লৈ যাব পাৰে।\nকৰ্কট ৰাশি- আজি আপুনি আপোনাৰ পৰিয়ালৰ সদস্যসকলৰ সৈতে স্পষ্টভাৱে বাৰ্তালাপ কৰিব, যি আপোনাৰ মনৰ বোজাও পাতল কৰিব। যদি ব্যৱসায়ত কিছু অসুবিধা হৈছিল, আজি আপুনি সেইবোৰৰ পৰাও পৰিত্ৰাণ পাব। প্ৰেমিকসকল আজি এক নতুন শক্তিৰে সঞ্চাৰিত হ’ব, তেওঁলোকে আজি কিছুমান ভাল খবৰ শুনিব পাৰে। আপুনি আজি আপোনাৰ পিতৃ-মাতৃ আৰু ভাতৃ-ভগ্নীৰ সৈতে সন্ধিয়াটো কটাব। আজি যদি আপোনাৰ কিছুমান পুৰণি অভিযোগ আছে, আপুনি সেইবোৰ আঁতৰাবলৈ সক্ষম হ’ব। আজি আপোনাৰ পৰিয়ালৰ সদস্যসকলেও আপোনাৰ বাবে এটা পাৰ্টি আয়োজন কৰিব পাৰে।\nসিংহ ৰাশি- আজি যদি আপুনি আপোনাৰ ধীৰ গতিৰ ব্যৱসায়ৰ বাবে বেংক আৰু প্ৰতিষ্ঠান আদিৰ পৰা ধন ধাৰ লোৱাৰ কথা ভাবি আছে, অলপ সময় ৰোৱা ভাল হ’ব, অন্যথা আপুনি ইয়াক আঁতৰাবলৈ অসুবিধা পাব। আজি আপোনাৰ সন্তানৰ পৰা কিছু নিৰাশা খবৰ পাব পাৰে, সেয়েহে সেইবোৰৰ ওপৰত তীক্ষ্ণ নজৰ ৰাখিব। আনকি আজিৰ ব্যৱসায়ত আপুনি কাৰোবাৰ সৈতে পৰামৰ্শ কৰি একো কৰিব নালাগে, অন্যথা তেওঁলোকে সেই কামটো সম্পূৰ্ণ নকৰিবলৈ চেষ্টা কৰিব পাৰে। সন্ধিয়াৰ সময়ত আজি আপুনি আপোনাৰ পৰিয়ালৰ এজন সদস্যৰ লগতে আপোনাৰ পৰিয়ালৰ সদস্যসকলৰ ঘৰত এক মাংগলিক অনুষ্ঠানত উপস্থিত থাকিব পাৰে।\nকন্যা ৰাশি- ৰাজনীতিৰ দিশত কাম কৰা সকলৰ বাবে আজিৰ দিনটো এক ভাল দিন হ’ব, কিয়নো আজি তেওঁলোকে তেওঁলোকৰ কথাত সন্মান লাভ কৰিব। যি ৰাজনীতিৰ প্ৰতি তেওঁলোকৰ প্ৰচেষ্টাৰ ফল প্ৰদান কৰিব। আজি আপুনি আপোনাৰ পত্নীক এটা নতুন ব্যৱসায় কৰাৰ কথা ভাবিব পাৰে, য’ত আপুনি আপোনাৰ ভাতৃৰ সৈতে পৰামৰ্শ কৰি আগবাঢ়ি যোৱা উচিত। আপুনি আজি সন্তানৰ ফালৰ পৰা কিছুমান ভাল খবৰ শুনিব পাৰে, যি আপোনাক সুখী কৰিব। পৰিয়ালৰ সৰু ল’ৰা-ছোৱালীয়ে আজি আপোনাক কিছুমান পৰামৰ্শ দিব পাৰে, যাক আপোনাক পূৰণ কৰা দেখা যাব।\nতুলা ৰাশি- আজি আপোনাৰ বাবে কিছু বিভ্ৰান্তিৰ দিন হ’ব। আজি আপুনি গোটেই দিনটো আপোনাৰ ব্যৱসায়ৰ সমস্যাবোৰ সমাধান কৰাত অতিবাহিত কৰিব, যাৰ ফলত আপুনি আপোনাৰ পৰিয়ালৰ সদস্যসকলৰ বাবে সময় উলিওৱাত বিফল হ’ব আৰু আজি আপোনাৰ মাতৃয়েও আপোনাৰ ওপৰত খং কৰিব পাৰে। যদি এনে হয়, তেওঁলোকক সৈমান কৰিবলৈ আপোনাৰ যথাসাধ্য চেষ্টা কৰক। যদি আপোনাৰ কিছুমান পুৰণি দায়বদ্ধতা আছে, আপুনি আজি যথেষ্ট পৰিমাণে সফল হ’ব পাৰিব, যাৰ ফলত আপুনি অলপ আৰাম অনুভৱ কৰিব। আজি আপুনি কিছুমান ঋতুগত ৰোগৰ সন্মুখীন হ’ব পাৰে, যেনে মুৰৰ বিষ, জ্বৰ ইত্যাদি, সেয়েহে আপুনি আজি সেইবোৰৰ প্ৰতি সাৱধান হ’ব লাগিব।\nবৃশ্চিক ৰাশি- আজিৰ দিনটো আপোনাৰ বাবে এটা স্বাভাৱিক দিন হ’ব। আজি আপুনি আপোনাৰ দৈনন্দিন প্ৰয়োজনীয়তা পূৰণ কৰাৰ বাবে কিছু ধন ব্যয় কৰিব, যি আপোনাৰ আৰাম বৃদ্ধি কৰিব। কিন্তু আজি আপুনি আপোনাৰ উপাৰ্জনৰ কথা মনত ৰাখি এই সকলোবোৰ কৰিব লাগিব, অন্যথা আপুনি ভৱিষ্যতে ধনৰ সংকটৰ সন্মুখীন হ’ব পাৰে। সেয়েহে ভৱিষ্যতৰ বাবেও কিছু ধন ৰাহি কৰা ভাল। বিবাহযোগ্য লোকসকলৰ বাবে আজি ভাল প্ৰস্তাৱ আহিব পাৰে, যিসকলে পৰিয়ালৰ সদস্যসকলৰ দ্বাৰা তাৎক্ষণিক অনুমোদনলাভ কৰিব পাৰে। যদি আপুনি আজি এজন পুৰণি বন্ধু বিচাৰি পায়, আপুনি কিছু অভিযোগ আঁতৰ কৰিব।\nধনু ৰাশি- আজি আপুনি আপোনাৰ ব্যৱসায়ত উপাৰ্জনৰ বিভিন্ন উৎস বিচাৰি পাব, যি আপোনাক আপোনাৰ অৰ্থনৈতিক পৰিস্থিতি শক্তিশালী কৰাত সহায় কৰিব। আপোনাৰ দেউতাই আজি আপোনাৰ ভাতৃ-ভগ্নীৰ পৰা এটা উপহাৰ পাব পাৰে। বিদেশত ব্যৱসায় কৰা লোকসকলে আজি কিছুমান হতাশাজনক খবৰ শুনিব পাৰে, যি তেওঁলোকক অলপ বিচলিত কৰি ৰাখিব। চৰকাৰী চাকৰিয়াল সকলে আজি দৰমহা বৃদ্ধিৰ দৰে যিকোনো ভাল খবৰ শুনিব। আজি আপোনাৰ সন্তানৰ উন্নতি দেখি আপুনি সুখী হ’ব। আপুনি আপোনাৰ পত্নীক সন্ধিয়া বজাৰলৈ লৈ যাব পাৰে।\nমকৰ ৰাশি- আজিৰ দিনটো আপোনাৰ বাবে এটা আনন্দদায়ক দিন হ’ব। আজি আপুনি আপোনাৰ ঘৰত কিছু আৰামদায়ক মুহূৰ্ত অতিবাহিত কৰিব। যদি দীঘলীয়া সময়ৰ বাবে কোনো সমস্যা আছিল, ই আজি সমাপ্ত হ’ব। যাৰ ফলত আপুনি আৰাম অনুভৱ কৰিব আৰু আপোনাৰ ঘৰত কিছু সময় অতিবাহিত কৰিব। অতিথি আজি সন্ধিয়া আপোনাৰ ঘৰত উপস্থিত হ’ব পাৰে। পৰিয়ালৰ সকলো সদস্যক ব্যস্ত দেখা যাব, কিন্তু আজি হঠাতে আপুনি পৰিয়ালৰ এজন সদস্যৰ স্বাস্থ্যৰ হঠাৎ অৱনতি হোৱাৰ বাবে যাব লগা হ’ব পাৰে, যাৰ বাবে আপোনাৰ কিছু টকাও খৰচ হ’ব। যদি আপোনাৰ আত্মীয় কাৰোবাৰ সৈতে সম্পৰ্ক আছিল, ই আজি এজন পত্নীৰ সহায়ত সমাপ্ত হ’ব।\nকুম্ভ ৰাশি- যিসকলে নতুন ব্যৱসায় কৰিবলৈ গৈ আছে তেওঁলোকৰ বাবে আজিৰ দিনটো ভাল হ’ব। কিন্তু আপুনি এজন অভিজ্ঞ ব্যক্তিৰ পৰামৰ্শ ল’ব আৰু আগবাঢ়ি যাব লাগিব। আজি আপোনাৰ ব্যৱসায়ৰ কিছুমান নতুন শত্ৰুও উদ্ভৱ হ’ব পাৰে, যি আপোনাৰ প্ৰগতি দেখি আপোনাক ঈৰ্ষা কৰিব। আজি আপুনি সামাজিক কাৰ্যসূচীবোৰতো এক বৃহৎ প্ৰকাৰে অংশগ্ৰহণ কৰিব, যি পৰিয়ালৰ সদস্যসকলকো সন্তুষ্ট কৰিব। পিতৃয়ে যদি আজি আপোনাক কিবা কয়, তেন্তে নিঃশব্দে তেওঁৰ কথা শুনা ভাল, কেতিয়াবা জ্যেষ্ঠসকলৰ কথা শুনাটো ভাল হয়।\nমীন ৰাশি- আজি আপুনি আপোনাৰ ব্যৱসায়ত হঠাতে ধন লাভ কৰাৰ সম্ভাৱনা আছে, যি আপোনাক আপোনাৰ কিছুমান সমস্যা পূৰণ কৰাত সহায় কৰিব। আজি আপুনি আপোনাৰ আহাৰ নিয়ন্ত্ৰণ কৰিব লাগিব, অন্যথা আপোনাৰ পেট সম্পৰ্কীয় সমস্যা হ’ব পাৰে, যি আনকি এটা ডাঙৰ ৰোগৰ ৰূপ ল’ব পাৰে, গতিকে আজি সাৱধান হওক। শিক্ষাৰ্থীসকলে আজি মনোযোগ দিব লাগিব আৰু পৰীক্ষাৰ বাবে প্ৰস্তুতি কৰিব লাগিব, তেতিয়াহে তেওঁলোকে সফলতা অৰ্জন কৰিবলৈ সক্ষম হ’ব। সন্ধিয়া আজি আপুনি আপোনাৰ ধনৰ কিছু অংশ দৰিদ্ৰ লোকৰ সেৱাত বিনিয়োগ কৰিব, যি আপোনাক মানসিক শান্তি প্ৰদান কৰিব। আজি আপুনি আপোনাৰ পৰিয়ালৰ এজন সদস্যৰ বিবাহৰ প্ৰস্তাৱত মোহৰ মাৰিব পাৰে, যি পৰিয়ালৰ সদস্যসকলক সুখী ৰাখিব।\nঅসমৰ এখন বিশেষ থানা, ২০২১ বৰ্ষত থানাখনত ৰুজু হৈছে মাত্ৰ এটা গোচৰ! ক’ত এই থানাখন?\nহিংসাৰ পথ এৰি মূলসুঁতিলৈ ঘূৰি আহিল নিষিদ্ধ ঘোষিত NLFT ৰ দুজন কেডাৰ


Esic-gives-salary-for-two-years-to-insured-employees-who-lost-their-job– News18 Assam\nৰক্ষা! চাকৰি গ’লেও দুবছৰলৈকে পাই থাকিব দৰমহা!\nUpdated:January 23, 2020, 1:24 PM IST\nকিবা কাৰণে যদি আপোনাৰ চাকৰি যায়, তথাপিও দুবছৰ পৰ্যন্ত দৰমহা পাই থাকিব আপুনি\nLast Updated: January 23, 2020, 1:24 PM IST\nব্যক্তিগত খণ্ডত চাকৰি কৰা সকলৰ মনত সদায় চাকৰি যোৱাৰ এক ভয় থাকে। কিন্তু এতিয়া বৰ বিশেষ চিন্তা নকৰিব। কাৰণ এতিয়া আপোনাৰ চাকৰি গ’লেও ঘৰত বহিয়েই দুবছৰ পৰ্যন্ত পাই থাকিব দৰমহা। প্ৰাইভেট চাকৰি কৰা সকলৰ বাবে কৰ্মচাৰী ৰাজ্য বীমা নিগম(ESIC)এ লৈছে গুৰুত্বপূৰ্ণ সিদ্ধান্ত।\nESICএ কৈছে যে, ‘অটল বীমিত ব্যক্তি কল্যান যোজনা’ৰ অধীনত চাকৰি গ’লেও চৰকাৰে আৰ্থিক ভাবে সহায় কৰিব।’\nকিদৰে ল’ব লাগিব এই সুবিধা–\nযদি আপুনি এই আঁচনিৰ সুবিধা ল’ব বিচাৰে তেন্তে ESICৰ অটল বীমিত ব্যক্তি কল্যাণ যোজনাৰ বাবে পঞ্জীয়ন কৰিব লাগিব।\nESICৰ ৱেৱচাইটলৈ গৈ অটল বীমিত ব্যক্তি কল্যাণ যোজনাৰ ফৰ্ম ডাইনলোড কৰিব পাৰিব।\nফৰ্মখন পূৰণ কৰি ESIC ৰ যিকোনো শাখাত জমা দিব লাগিব।\nফৰ্মৰ লগত ২০ টকাৰ ‘NON-Judicial paper’ ত নটাৰীৰ জৰিয়তে এফিডেফিট কৰোৱাব লাগিব।\nইয়াত AB-1ৰ পৰা AB-4 ফৰ্ম জমা কৰিব লাগিব।\nঅধিক তথ্যৰ বাবে www.esic.nic.in চাইট লগ ইন কৰক।\nFirst published: January 23, 2020, 1:24 PM IST


আজি কেবিনেটত কি কি সিদ্ধান্ত হ'ল? - NK TV 24x7\nবৃহস্পতিবাৰ, ছেপ্টেম্বৰ 16, 2021\nঅসমআঞ্চলিকউত্তৰ পূৱদৈনিক বাতৰিৰাজনীতি\nআজি কেবিনেটত কি কি সিদ্ধান্ত হ’ল?\nটি-২০ ফৰ্মেটৰ পৰা অধিনায়কত্ব এৰিব বিৰাট কোহলীয়ে\n‘টাইম’ আলোচনীৰ প্ৰভাৱশালী ব্যক্তিৰ তালিকাত মোদী, মমতা\n২০ ছেপ্টেম্বৰৰ পৰা আৰম্ভ হ’ব দশম শ্ৰেণীৰ পাঠদান\nগুৱাহাটী, ৮ জুন, NKTV: মুখ্যমন্ত্রী ড° হিমন্ত বিশ্ব শৰ্মাৰ অধ্যক্ষতাত জনতা ভৱনত আজি অনুষ্ঠিত কেবিনেট বৈঠকত কেইবাটাও গুৰুত্বপূৰ্ণ সিদ্ধান্ত গ্ৰহণ কৰা হয়।\nকেবিনেটৰ মুখপাত্ৰসকলে সংবাদ মাধ্যমৰ আগত সদৰী কৰা অনুসৰি কেবিনেটৰ সিদ্ধান্ত সমূহ:\n১) ৰাজ্যৰ সমাজ জীৱনলৈ বিশিষ্ট বৰঙণি আগবঢ়োৱা ব্যক্তিসকলক সন্মানিত কৰাৰ বাবে পূর্বৰ অসম ৰত্ন বঁটাৰ লগতে অসম চৰকাৰে আৰু তিনিটা নতুন বঁটা প্ৰৱর্তনৰ বাবে আজি কেবিনেটে সিদ্ধান্ত গ্রহণ কৰে।\nক) অসম ৰত্ন বঁটা : এতিয়াৰে পৰা অসম ৰত্ন বঁটা পূর্বৰ প্রতি তিনি বছৰৰ পৰিৱর্তে বছৰি প্ৰদান কৰা হ’ব। প্রতিবছৰে এগৰাকীকৈ বিশিষ্ট ব্যক্তিক প্রদান কৰিবলগীয়া এই বঁটাৰ ধনৰাশিৰ পৰিমাণ হ’ব ৫ লাখ টকা।\nখ) অসম বিভূষণ বঁটা : এই বঁটা প্রতিবছৰে তিনিগৰাকীকৈ ব্যক্তিক প্রদান কৰা হ’ব। বঁটাৰ ধনৰাশিৰ পৰিমাণ হ’ব ৩ লাখ টকা।\nগ) অসম ভূষণ বঁটা : এই বঁটা প্রতি বছৰে পাঁচগৰাকী ব্যক্তিক প্রদান কৰা হ’ব। বঁটাৰ ধনৰাশিৰ পৰিমাণ হ’ব ২ লাখ টকা।\nঘ) অসমশ্রী বঁটা : প্রতি বছৰে দহগৰাকীকৈ ব্যক্তিক প্রদান কৰিবলগীয়া এই বঁটাৰ ধনৰাশিৰ পৰিমাণ হ’ব ১ লাখ টকা। উক্ত বঁটাসমূহ প্রতিবছৰৰ অসম দিৱসৰ দিনা প্রদান কৰা হ’ব। এই বঁটাসমূহৰ প্ৰাপকসকলে চৰকাৰৰ পৰা আন কেতবােৰ সা-সুবিধাও লাভ কৰিব। তেওঁলােকৰ জটিল ৰােগৰ চিকিৎসা সাহায্য প্রদান ব্যৱস্থা কৰা হ’ব। অসম ভৱনৰ লগতে চৰকাৰী অতিথিশালাত বিনামূলীয়াকৈ থকাৰ সুবিধা প্রদান কৰা হ’ব। সেইদৰে আগতীয়া জাননী সাপেক্ষে অসম ৰাজ্যিক পৰিবহন নিগমৰ বাছত বিনামূলীয়া ভ্ৰমণৰ সুবিধাও আগবঢ়োৱা হ’ব।\n২) প্রতি বছৰে স্বাধীনতা দিৱসৰ দিনা অসম চৰকাৰে প্ৰদান কৰা সাহিত্য, ক্রীড়া আৰু শিল্পী পেঞ্চন প্রদানৰ সময় আজি কেবিনেটে পূর্বতকৈ সলনি কৰাৰ সিদ্ধান্ত গ্রহণ কৰে। সেই অনুসৰি — ক) প্রতি বছৰে ৭ ডিচেম্বৰত কথাশিল্পী হােমেন বৰগােহাঞিৰ জন্ম দিৱসৰ দিনা সাহিত্যিক পেঞ্চন প্রদান কৰা হ’ব। খ) অর্জুন ভােগেশ্বৰ বৰুৱাৰ জন্ম দিৱস ৩ ছেপ্তেম্বৰৰ দিনা বছৰটোৰ ক্রীড়া পেঞ্চনসমূহ প্রদান কৰা হ’ব। গ) প্রতি বছৰে ১৭ জানুৱাৰী তাৰিখে শিল্পী দিৱসৰ দিনা বছৰটোৰ শিল্পী পেঞ্চনসমূহ প্ৰদান কৰা হ’ব। এই বঁটাসমূহ প্রদানৰ ৭ দিন পূর্বে ঘােষণা কৰা হ’ব।\n৩) বটদ্ৰৱা থানৰ প্ৰস্তাৱিত সাংস্কৃতিক প্রকল্পৰ বাবে প্রয়ােজনীয় অতিৰিক্ত ৩৫ বিঘা ২ কঠা ২ লেচা ভূমি সংযােজনক আজি কেবিনেটে অনুমােদন জনায়। সাংস্কৃতিক মন্ত্রী বিমল বৰাই প্রতিমাহে এই প্ৰকল্পৰ পর্যালােচনা কৰিব আৰু প্ৰকল্পৰ কাম নির্দিষ্ট সময়ৰ ভিতৰত সম্পূর্ণ কৰি তােলাটো নিশ্চিত কৰিব।\n৪) দুর্যোগ ব্যৱস্থাপনাৰ দিশত এক বৃহৎ প্রশাসনিক সংস্কাৰ হিচাপে বছৰটোৰ ১ এপ্রিলৰ পৰা ৩১ অক্টোবৰৰ সময়ছােৱাৰ ভিতৰত সংঘটিত প্রাকৃতিক দুর্যোগসমূহ বিশেষকৈ বানপানীৰ আনুসংগিক ক্ষয়-ক্ষতিৰ তাৎক্ষণিক সাহায্য বা ক্ষতিপূৰণ প্ৰদানৰ কর্তৃত্ব উপায়ুক্তক প্রদানৰ বাবে আজি কেবিনেটে সিদ্ধান্ত গ্রহণ কৰে। বানপানীত ক্ষতিগ্রস্ত আন্তঃগাঁথনিৰ মেৰামতি বা তেনেধৰণৰ জৰুৰী সাহায্যৰ ক্ষেত্ৰত উপায়ুক্তগৰাকীয়ে সংশ্লিষ্ট জিলাৰ তত্ত্বাবধায়ক মন্ত্ৰীৰ সৈতে আলােচনা কৰি তৎকালীনভারে এনে সাহায্য প্রদানৰ ব্যৱস্থা কৰিব।\n৫) নতুন চৰকাৰৰ প্ৰথমখন বাজেট অধিৱেশন অহা ১২ জুলাইৰ পৰা অনুষ্ঠিত কৰাৰ বাবে আজিৰ কেবিনেটে পৰামৰ্শ আগবঢ়ায়।\n৬) এতিয়াৰ পৰা ৰাজ্যৰ প্ৰতিটো চৰকাৰীকার্যালয়তে ৰাষ্ট্রপতি, প্রধানমন্ত্রী আৰু ভাৰতৰত্ন গােপীনাথ বৰদলৈৰ প্রতিচ্ছবি বাধ্যতামূলক হিচাপে ৰখাৰ বাবে আজি কেবিনেটে সিদ্ধান্ত গ্রহণ কৰে।\n৭) দৰং জিলাৰ ছিপাঝাৰৰ গৰুখুটি অঞ্চলত থকা ৭৭ হাজাৰ বিঘা চৰকাৰী ভূমিত কৃষি বিভাগৰ জৰিয়তে চৰকাৰীভাৱে খেতি কৰাৰ বিতং পৰিকল্পনা প্রস্তুতৰ বাবে বিধায়ক পদ্ম হাজৰিকাৰ নেতৃত্বত আজি কেবিনেটে এখন সমিতি গঠন কৰি দিয়ে। এই সমিতিৰ অন্যান্য সদস্যসকল হৈছে সাংসদ দিলীপ শইকীয়া, বিধায়ক মৃণাল শইকীয়া আৰু স্থানীয় বিধায়ক পৰমানন্দ ৰাজবংশী। কৃষি বিভাগৰ সঞ্চালক বিনােদ শেষানক সদস্য-সচিব হিচাপে লৈ গঠন কৰা এই সমিতিয়ে নিজৰ প্রতিবেদন কেবিনেটত দাখিল কৰিব।\n৮) অতিৰিক্ত বােজা কঢ়িওৱা কয়লা পৰিবাহী ট্ৰাক চলাচল নিয়ন্ত্ৰণৰ বাবে আজি কেবিনেটে বৰাক উপত্যকাৰ দীঘৰখাল আৰু অসম-বংগ সীমান্তৰ শ্ৰীৰামপুৰ গেটত চৰকাৰী জোখ-মাখ বিভাগৰ জৰিয়তে প্রতিখন কয়লা পৰিবাহী ট্রাকৰ ওজন লােৱাৰ ব্যৱস্থা কৰাৰ বাবে সিদ্ধান্ত গ্রহণ কৰে। এই ব্যৱস্থা পৰীক্ষামূলকভাৱে অহা ৩১ মার্চলৈকে চলিব। এতিয়াৰে পৰা ছাগলীয়া গে’টেৰে কোনােধৰণৰ কয়লা পৰিবাহী ট্রাক আহ-যাহ কৰিবলৈ অনুমতি দিয়া নহ’ব বুলিও আজিৰ কেবিনেটে সিদ্ধান্ত গ্রহণ কৰে।\nঅসম বিভূষণ বঁটা\nঅসম ভূষণ বঁটা\nঅসম ৰত্ন বঁটা\nPrevious articleসুশান্ত সিং ৰাজপুতৰ মৃত্যুৰ ঘটনাত নতুন মোৰ…\nNext article১ৰ পৰা ১৫ আগষ্টৰ ভিতৰত হ’ব HSLC, HSSLC পৰীক্ষা


বিক্ৰী যোৱা নেতাৰ দ্বাৰা কেবৰ বিৰুদ্ধে প্ৰতিবাদ হ’ব নোৱাৰে : জীতেন দত্ত\nঅসমীয়া মানুহে এটকীয়া চাউলৰ লোভত স্বাভিমান বিসৰ্জন দিলে : দত্ত\nগুৱাহাটী , November 28, 2019 8:38 pm\nজিতেন দত্ত। ফাইল ফটো\nনাগৰিকত্ব সংশোধনী বিধেয়কৰ বিৰুদ্ধে ২০১৮ চনত এক সবল ভুমিকা লোৱা জীতেন দত্ত বৰ্তমানলৈকে নিমাত হৈ আছিল। কিন্তু কেব গৃহীত কৰিবলৈ চৰকাৰ বদ্ধ পৰিকৰ হোৱা স্বত্বেও কিয় নিমাত হৈ আছিল?\nএই সন্দৰ্ভত নৰ্থ ইষ্ট নাওৰ সাংবাদিকৰে হোৱা টেলিফোনিক বাৰ্তালাপত দত্তই অসমৰ দল সংগঠন আৰু জনসাধাৰণৰ বিৰুদ্ধে কিছুমান বিস্ফোৰক মন্তব্য আগবঢ়ায়।\n‘মই মনে মনে আছো কাৰণ এইধৰণৰ কিবা কিবি কৰি এনেই হাল্লা কৰি লাভ নাই।‘ এইদৰে মন্তব্য কৰি দত্তই কয়, ‘’বিজেপিয়ে লোকসভা আৰু পঞ্চায়ত নিৰ্বাচনৰ সময়ত নাগৰিকত্ব সংশোধনী বিধেয়ক আনিম বুলি মুকলিকৈ ঘোষণা কৰিছিল। তাৰ পাছতো অসমৰ ৰাইজে ১০-১৫ কি:মি: বৃহৎ ৰেলী কৰি আকৌ এবাৰ মোদী চৰকাৰ বুলি কৈ নৃত্য কৰিলে। অসমীয়া মানুহে এটকীয়া চাউলৰ লোভত নিজৰ স্বাভিমান সম্পূৰ্ণৰূপে বিসৰ্জন দি দিলে। সেইসকল মানুহক লগত লৈ কিধৰণে ৰাজপথত চিঞৰ বাখৰ কৰি থাকিব কওঁক।‘’\n‘’ইস্তাহাৰৰ বিপৰীতে ৰাজ্যৰ দল-সংগঠনৰ নেতৃত্বই জনগণক ভোট দিবৰ বাবে বা এটকীয়া চাউলত ভোল নাযাবলৈ কিয় ক’ব নোৱাৰিলে?’’ এইদৰে প্ৰশ্ন কৰি দত্তই লগতে কয়, ‘’দিল্লীয়ে দেখা পালে অসমৰ জনসাধাৰণ কেবৰ সপক্ষত আছে। কাৰণ ইস্তাহাৰত দিয়াৰ পাছতো আমাক সম্পূৰ্ণ মেন্ডেট দিলে বুলি তেওঁলোকে ভাবিছে। তাৰ পাছত কওঁক আন্দোলন কৰাৰ কিবা যুক্তি আছে নে?’’\nইপিনে, অসমৰ জাতীয় দল-সংগঠনসমূহে কেবৰ বিৰুদ্ধে একত্ৰিত হৈ আন্দোলন নকৰাক লৈ ক্ষোভ উজাৰে দত্তই।\nদত্তই কয়, ‘’আজিৰ তাৰিখলৈকে নাগৰিকত্ব সংশোধনী বিলখনৰ সন্দৰ্ভত অসমৰ বিভিন্ন দল-সংগঠনে ঐক্যবদ্ধ সংগ্ৰাম কৰিবলৈ চেষ্টা নকৰিলে। দিনত নাগৰিকত্ব সংশোধনী বিধেয়কৰ বিৰুদ্ধে শ্ল’গান দিয়া আৰু ৰাতি হ’লে ৰাজনৈতিক নেতাৰ লগত অংক কৰা প্ৰতিবাদত মই নাই। মই আজিও আগত থিয় হ’ম যদি অসমৰ ৰাইজে আন্তৰিকতাৰে শক্তিশালীৰূপত কেবৰ বিৰুদ্ধে থিয় দিয়ে।‘’\n‘’সুবিধাবাদী চৰিত্ৰৰ বিপৰীতে মই আন্তৰিকতাৰে সংগ্ৰাম কৰা মানুহৰ লগত সদায় আছো। কিন্তু বিক্ৰী যোৱা নেতাৰ দ্বাৰা সেই প্ৰতিবাদ হ’ব নোৱাৰিব,’’-দত্তই লগতে কয়।\nদত্তই অসমৰ দল-সংগঠনৰ নেতৃত্বলৈ প্ৰত্যাহ্বান জনাই কয়, ‘’অসমৰ দল-সংগঠনে কওঁকচোন যে একেলগে ৩-৪ লাখ মানুহ একত্ৰিত হৈ দিচপুৰত আন্দোলন কৰো, কিমানক গ্ৰেপ্তাৰ কৰে কৰক। সেই কাৰ্য্যসূচী কিয় ল’ব নোৱাৰে? তেতিয়া মই আগত থিয় দিম।‘’\nদত্তই লগতে কয়, ‘’নিজৰ নিজৰ ক্ষমতা দেখুৱাবৰ কাৰণে বা নেতৃত্বৰ ইগ’ত লাগি দল-সংগঠনবোৰ ঐক্যবদ্ধ নহয়।‘’\nইপিনে, কেব গৃহীত কৰাৰ পাছত ব্যক্তিগতভাৱে কিবা পদক্ষেপ গ্ৰহণ কৰিব নেকি? বুলি দত্তক সোধাত তেওঁ কয়, ‘’যদিহে কেব গৃহীত হয়, তেন্তে উচ্চতম ন্যায়ালয়ত ইয়াৰ বিৰুদ্ধে গোচৰ দিম। আইনে আমাক ন্যায় দিব, আমি আইনী যুঁজ কৰিম।‘’


৯৭ বছৰৰ পৰা স্থিৰ হৈ আছে এখন গাঁৱৰ জনসংখ্যা , ক'ত আছে এইখন গাওঁ?\n৯৭ বছৰৰ পৰা স্থিৰ হৈ...\n| 13 Nov 2019 11:26 AM GMT\n৯৭ বছৰৰ পৰা স্থিৰ হৈ আছে এখন গাঁৱৰ জনসংখ্যা , ক'ত আছে এইখন গাওঁ? যদি আমাক কোনোবাই কয় যে এখন গাঁওৰ জনসংখ্যা বিগত কেইবাবছৰ ধৰি একেই আছে তেন্তে সেয়া আচৰিত লাগিব । কিন্তু বাস্তৱত এখন এনেকুৱা গাওঁ আছে য'ত বিগত ৯৭ বছৰৰ পৰা জনসংখ্যা এতিয়াও স্থিৰে আছে ।\nএই গাওঁ খন আছে মধ্যপ্ৰদেশৰ বৈতুল জিলাত । বৈতুলত অৱস্থিত এই গাওঁ খনৰ নাম ধনোৰা গাওঁ । জানিব পৰা মতে গাওঁ খনৰ জনসংখ্যা ১৯২২ চনত ১,৭০০ জন আছিল আৰু বৰ্তমানো গাঁওৰ জনসংখ্যা সিমনেই আছে । গাওঁ খনৰ কোনো এটা পৰিয়ালতে দুটাতকৈ অধিক ল'ৰা ছোৱালী নাই । ধনোৰা গাওঁত ল'ৰা ছোৱালীৰ মাজত ভেদ ভাৱৰ সৃষ্টি নকৰে ।\nবিশ্বত সমস্যা বৃদ্ধিৰ কাৰণ জনসংখ্যা বুলিয়ে কোৱা হয়। কিয়নো প্ৰতিখন দেশতে দিনক দিনে জনসংখ্যা বৃদ্ধি পোৱা দেখা যায়। কিন্তু ধনোৰা গাওঁত এতিয়ালৈকে জনসংখ্যা বৃদ্ধি হোৱা নাই।\nগাওঁ খনৰ স্থানীয় বাসিন্দা এছ কে মহাবিয়াই কয় যে ১৯২২ চনত কংগ্ৰেছে গাওঁ খনত এখন সন্মিলনৰ আয়োজন কৰিছিল । সেই সন্মিলন খনত কস্তুৰিবা গান্ধীও সহযোগ কৰিছিল। কস্তুৰিবাই গাওঁ সমূহৰ জনসাধৰণৰ সুখী জীৱন যাপনৰ বাবে "সৰু পৰিয়াল, সুখী পৰিয়াল " শ্লোক গানৰ প্ৰয়োগ কৰিছিল। কস্তুৰিবাৰ এই কথা গাওঁৱাসীয়ে মানি লৈছিল আৰু পৰিয়াল নিয়ন্ত্ৰনৰ ধাৰণা আৰম্ভ হৈছিল ।\nগাওঁ খনৰ বয়োজ্যোষ্ঠ ব্যক্তি সকলে জনোৱা অনুসৰি কস্তুৰিবা গান্ধীৰ কথাটো গাওঁৰ জনসাধাৰণে হৃদয়েৰে মানি লৈছিল। তাৰপিছতেই গাঁওৰ জনসংখ্যা নিয়ন্ত্ৰণৰ ওপৰত লক্ষ্য ৰাখিছিল আৰু লাহে লাহে জনসংখ্যা নিয়ন্ত্ৰণ হৈ আহিছিল ।\nআনহাতে ধনোৰাৰ ওচৰ পাজৰৰ কিছুমান গাওঁ আছে যি সমূহ গাঁওৰ জনসংখ্যা বিগত ৫০ বছৰৰ জনসংখ্যাতকৈ ৫ গুন বৃদ্ধি পাইছে।\nঅন্য খবৰৰ বাবে পঢ়ক: পৃথিৱীৰ সবাতোকৈ দামী কেঁকোৰা,যাৰ দাম শুনিলে আচৰিত হ’ব আপুনি\nভিডিঅ প্ৰতক্ষ্য কৰক: City Livelihood Centre inaugurated by Parimal Suklabaidya in Hailakandi\nTags: Betul district Madhya Pradesh small family-happy family’


মহৎ লোকৰ বাণী | Mohot Lukor Bani In Assamese | 50+ অসমীয়া বাণী | Daily Assam |\nআমাৰ মহান ব্যক্তি সকলে বিভিন্ন সময়ত বিভিন্ন ভাল ভাল কথা কৈছিল। যিবোৰ কথাৰ পৰা সমাজ তথা ব্যক্তিবোৰ উপকৃত হৈছিল। সেইবোৰ কথা বা উক্তিকে মহৎ লোকৰ বাণী বোলা হয়। আজি এই পৃষ্ঠাটোত তেখেত সকলৰ কেইটামান মহৎ বাণী দাঙি ধৰা হৈছে। আশা কৰো এই বাণী কেইটাই আপোনাৰ জীৱনতো প্ৰভাৱ পেলাব । ভাল লাগিলে বন্ধু-বৰ্গৰ লগত Share কৰিব | মহৎ লোকৰ বাণী | Mohot Lukor Bani in Assamese | Mahat Lukor Bani | অসমীয়া নীতি কথা | মহৎ উক্তি | অসমীয়া বাণী | AssamGovJob.in |\n১) প্ৰত্যেক ধৰ্মই আমাক কয় কৰ্ম, বিশ্বাস , অৰ্চনা – এই তিনিটা মানুহৰ প্ৰধান লাগতিয়াল বস্তু — ড° সৰ্বপল্লী ৰাধাকৃষ্ণণ\n২) আমি কেৱল যুক্তিৰ সহায়েৰে সত্যত উপনীত হʼব নোৱাৰোঁ, সত্যত উপনীত হʼবলৈ হৃদয়ৰো সহায় লাগে — ব্লেইছ পাছকেল\n৩) কৃতকাৰ্যতাই মানুহক বিনয়ী, সহিষ্ণু আৰু মৰমিয়াল কৰি তোলে। ব্যৰ্থতাই মানুহক নিষ্ঠুৰ আৰু তিক্ততাপূৰ্ণ কৰে — ছমাৰছেট মম\n৪) তুমি জীৱনক ভাল পোৱানে? যদি জীৱনক ভাল পোৱা সময়ৰ অপচয় নকৰিবা ; কাৰণ সময়ৰ সমষ্টিয়েই জীৱন — বেঞ্জামিন ফ্ৰেংকলিন\n৫) কিতাপে বিশ্ব ব্ৰহ্মাণ্ডক ইয়াৰ আত্মা প্ৰদান কৰে, মনক ডেউকা প্ৰদান কৰে, কল্পনাক উৰাৰ সক্ষমতা আৰু সকলোকে জীৱনময় কৰি তোলে — প্লেট’\n৬) কেতিয়াবা তুমি আনৰ চকুতহে নিজক পৰিষ্কাৰকৈ দেখা পাব পাৰা। সেইবাবে আমাৰ জীৱনত সমালোচক সকলৰ এটা ভূমিকা থাকে। তেওঁলোকৰ চকুতহে আমাৰ ভুল শুদ্ধ ধৰা পৰে — এলেন ডিজেনাৰ্ছ\n৭) ব্যৰ্থতাৰ বহুতো কাৰণৰ ভিতৰত এটা অতি সাধাৰণ কাৰণ হ’ল মানুহে সমসাময়িকভাবে পৰাজয়ৰ সন্মুখীন হ’লেই মানুহে কামটো কৰিবলৈ এৰি দিয়ে। কম বেছি পৰিমাণৰ সকলো মানুহে এইটো কৰে — নেপোলিয়ন হিল\n৮) যি মানুহে আন মানুহৰ বিষয়ে বেছি কথা জানে তেওঁ এজন বিদ্বান। যি মানুহে আনক শাসন কৰে তেওঁ ক্ষমতাশালী ; কিন্তু যিজন মানুহে নিজক সম্পূৰ্ণৰূপে নিয়ন্ত্ৰণ কৰিব পাৰিছে তেওঁ হ’ল আটাইতকৈ শক্তিশালী মানুহ — লাও জু\n৯) সাহসেই হৈছে প্ৰথম আৰু প্ৰধান মানৱীয় যোগ্যতা। কাৰণ ইয়াৰ পৰাই আন সকলো যোগ্যতা আৰু সম্ভাৱনাৰ সৃষ্টি হয় — উইনষ্টাইন চাৰ্চিল\n১০) ক্ষুদ্ৰতম কামটো কৰিবৰ সময়তো সেই কামটোতে ঢালি দিবা তোমাৰ সমস্ত হৃদয়, মন, বুদ্ধি আৰু আত্মা। কৃতকাৰ্যতাৰ সেইটোৱে হ’ল গোপন ৰহস্য — স্বামী বিবেকানন্দ\n১১) বিবেক হ’ল আমাৰ অন্তৰৰ বাণী যিটোৱে আমাক সাৱধান কৰি থাকে যে তুমি নিজে নজনাকৈয়ে কোনোবাই তোমাক নিৰীক্ষণ কৰি থাকিব পাৰে — এইচ এল মেনকেন\n১২) আনৰ সুখ হোৱাটো যদি বিচৰা তেন্তে দয়ালু হ’বলৈ যত্ন কৰা। যদি নিজেও সুখী হ’ব বিচৰা তেতিয়াও দুয়ালু হ’বলৈ চেষ্টা কৰা — দালাই লামা\n১৩) জীৱনকৈ ভয় নকৰিবা, বিশ্বাস ৰাখা জীৱনটো ভালদৰে যাপন কৰিবৰ বাবে; তোমাৰ এই বিশ্বাসে এদিন সত্য প্ৰতিষ্ঠাত সহায় কৰিব — উইলিয়াম জেমছ\n১৪) আমাৰ সকলো সপোনে পূৰণ হোৱাটো সম্ভৱ যদিহে এই সপোনবোৰক অনুসৰণ কৰাৰ সাহস আমাৰ থাকে — ৱাল্ট ডিজনী\n১৫) নিজৰ কাৰণে কোনো কথা বা চিন্তা বা কাৰ্যৰ দ্বাৰা আনৰ অসন্তুষ্টি উৎপাদন নকৰাটোৰ নামেই চৰিত্ৰৰ পৱিত্ৰতা — অম্বিকাগিৰি ৰায়চৌধুৰী\n১৬) নিৰাশ হোৱাটো অপৰাধ। দুৰ্ভাগ্যৰ পৰাই নিজৰ ভৱিষ্যতলৈ শান্তি আৰু প্ৰেৰণা আহৰণ কৰিবলৈ আমি জনা উচিত — উইষ্টন চাৰ্চিল\n১৭) নিজৰ চিন্তাধাৰাক নিয়ন্ত্ৰণ কৰি ৰখাটোৱেই নৈতিক সংস্কৃতিৰ সৰ্বোচ্চ স্বৰূপ — ডাৰউইন\n১৮) ধন-সম্পত্তি সাগৰৰ পানীৰ দৰে যিমানেই খাওঁ সিমানেই পিয়াহ লাগে। একে কথা যশস্যাৰ ক্ষেত্ৰতো খাটে — আৰ্থাৰ শ্বপেনহাৱাৰ\n১৯) ল’ৰা ছোৱালীক প্ৰকৃত মানুহ হ’বলৈ শিক্ষা দিব লাগে। ভদ্ৰ পুৰুষ অথবা ভদ্ৰ মহিলা হ’বলৈ নহয় — পদ্মনাথ গোহাঞি বৰুৱা\n২০) সচেতনতা আৰু জাগৰণৰ মাজত পাৰ্থক্য হ’ল- সচেতনতা হ’ল ইন্ধন, জাগৰণ এক প্ৰকাৰ অগনি ; যি অগনিয়ে দুষ্কৃতিক পুৰি ন সৃষ্টিৰ ন গজালি গজাত সহায় কৰে — ভূপেন হাজৰিকা\n২১) যদি তুমি কিবা বস্তু পছন্দ নকৰা তেতিয়াহ’লে সেই বস্তুটো সলাই পেলোৱা। আৰু যদিহে তাক সলাই পেলাব পৰা নাযায় তেন্তে নিজৰ দৃষ্টিভংগীক সলাই পেলাবলৈ যত্ন কৰা — মায়া এঞ্জেল’\n২২) আমাৰ জীৱনলৈ কিছুমান মানুহ আশীৰ্বাদ হৈ আহে আৰু কিছুমান মানুহ আহে শিক্ষা হৈ — মাদাৰ টেৰেছা\n২৩) শান্তি বলপূৰ্বকভাবে প্ৰতিষ্ঠিত কৰিব নোৱাৰি, ইয়াক কেৱল পাৰস্পৰিক বুজাপৰাৰ মাজেৰেহে পাব পাৰি — এলবাৰ্ট আইনষ্টাইন\n২৪) ইতিবাচক দৃষ্টিভংগীয়ে মানুহৰ সপোন সাকাৰ কৰি তোলাত আটাইতকৈ বেছি ভূমিকা গ্ৰহণ কৰে। কাৰণ ইতিবাচক চিন্তাৰ পৰাই ইতিবাচক শক্তিৰ জন্ম হয় — ডেভিড বেইলী\n২৫) বিশ্বাস হৈছে এনে এটা শক্তি যি এটা বস্তুক নিজৰ লগত সকলো পৰিস্থিতিৰ মাজতো ধৰি ৰখাত সহায় কৰে। বিশ্বাসেই মানুহৰ জীৱনৰ গতিপথক সলনি কৰিব পাৰে — চি এছ লিৱিছ\n২৬) কৰ্মই উপাসনা হাঁহিয়েই জীৱন — বিষ্ণুপ্ৰসাদ ৰাভা\n২৭) ভাগ্যক কাহানিও বিশ্বাস নকৰিবা, বিশ্বাস কৰিবা শক্তিক — ৰসৰাজ লক্ষ্মীনাথ বেজবৰুৱা\n২৮) স্কুল মোৰ মন্দিৰ, পঢ়াই মোৰ লক্ষ্য, শিক্ষক মোৰ ভগৱান, কিতাপেই মোৰ বন্ধু — মহাত্মা গান্ধী\n২৯) শিক্ষাৰ উদ্দেশ্য হ’ল মানুহক মানুহ ৰূপে গঢ়ি তোলা, মানুহৰ পৰিচয় প্ৰকাশত শিক্ষাৰ অৱদান তুলনাবিহীন — ৰাজা ৰামমোহন ৰায়\n৩০) কিতাপ নথকা ঘৰ, খিৰিকী নথকা কোঠালিৰ দৰে — এইচ. মেনন\n৩১) জ্ঞানতকৈ পবিত্ৰ বস্তু এই জগতত একো নাই — আনন্দ চন্দ্ৰ আগৰৱালা\n৩২) এটা বন্দুকৰ গুলিতকৈ এবটল চিয়াঁহীৰ মূল্য বেছি — মাদাৰ টেৰেছা\n৩৩) গৃহ হ’ল শিক্ষাৰ আৰম্ভণি বিন্দু — ৰোচেন ক্ৰেজ\n৩৪) ফুল আৰু পখিলাক বাহ্যিক ৰূপেৰে জুখিবা, মানুহক নুজুখিবা — ৰবীন্দ্ৰনাথ ঠাকুৰ\n৩৫) শিক্ষকসকল হ’ল ৰাষ্ট্ৰৰ মান আৰু আমাৰ প্ৰকৃত খনিকৰ — জৰ্জ ৱাশ্বিংটন\n৩৬) আমি যাক সৃষ্টি কৰিব নোৱাৰো তাক ধ্বংস কৰাৰ অধিকাৰো আমাৰ নাই — গুৰু নানক\n৩৭) শিক্ষক হ’ল এডাল মমৰ নিচিনা, যি নিজে গলি আনক পোহৰ দিয়ে — জৱাহৰলাল নেহৰু\n৩৮) মানুহ হোৱা আৰু আনকো মানুহ কৰিবলৈ চেষ্টা কৰা — স্বামী বিবেকানন্দ\n৩৯) সৰু মনৰ ডাঙৰ মানুহতকৈ ডাঙৰ মনৰ সৰু মানুহ শ্ৰেষ্ঠ — ডঃ সৰ্বপল্লী ৰাধাকৃষ্ণণ\n৪০) চৰিত্ৰ গঠন কৰাই হ’ল শিক্ষাৰ উদ্দেশ্য — হাৰ্চলি\n৪১) কম কথা কোৱা বেছি কাম কৰা মানুহে সফলতা লাভ কৰিব পাৰে — ঈশ্বৰ চন্দ্ৰ বিদ্যাসাগৰ\n৪২) নিৰক্ষৰতা মানেই জ্ঞানবিহীন নহয় — ৰবীন্দ্ৰনাথ ঠাকুৰ\n৪৩) তোমাৰ লক্ষ্য স্থান ক’ত? সেইটো যদি ঠিক কৰিব নোৱাৰা, তেন্তে কোন পথে খোজ দিবা কেনেকৈ জানিবা৷ তোমাৰ লক্ষ্যই তোমাৰ পথ নিৰ্ধাৰণ কৰিব — লিটন\n৪৪) মানুহে যিমান কিতাপ পঢ়িবলৈ শিকে সিমানে ভাবিবলৈ শিকে — জৱাহৰলাল নেহৰু\n৪৫) শিক্ষাই জীৱন, জীৱনেই শিক্ষা — লজ\n৪৬) আমি যি জানো সি অতি সামান্য৷ আমি যি নাজানো তাৰ সীমা নাই — পাৰলেচ\n৪৭) যি মানুহৰ ধৈৰ্য শক্তি আছে, তেওঁৰ অসাধ্য একোৱে নাই — বেঞ্জামিন ফ্ৰেংকলিন\n৪৮) কোনোৱে তোমাক সহায় কৰিব নোৱাৰে৷ নিজেই নিজৰ সহায় লোৱা — বুদ্ধদেৱ\n৪৯) সময়েই ধন — বেঞ্জামিন ফ্ৰেঙ্কলিন৷\n৫০) উশাহ লৈ থকা মানেইতো জীয়াই থকা নহয় — মেথিউ\n৫১) আন কিবা কৰিছেনে নাই সেই লৈ মূৰ ঘমোৱাতকৈ আমি নিজে কি কৰিছো সেইটোহে ভবা বেছি প্ৰয়োজন৷ প্ৰত্যেকজন মানুহে নিজৰ কৰিবলগীয়া কাম কৰি গ’লেই দহৰ তথা দেশৰ সেৱা কৰা হ’ব — ৰাজা ৰামমোহন ৰায়৷\n৫২) প্ৰেম তেওঁৰ স’তে কৰিবা যাক তুমি ভালপোৱা৷ কিন্তু বিবাহত তেওঁৰ স’তেহে বহিবা, যিয়ে তোমাক ভালপায় — আৰবীয় প্ৰবাদ৷\n৫৩) ইচ্ছাশক্তি প্ৰৱল হ’লে জটিলতাই কোনো ধৰণৰ প্ৰতিবন্ধকতাৰ সৃষ্টি কৰিব নোৱাৰে — মেকিয়াভেলে৷\n৫৪) অতীত আৰু বৰ্তমানক লৈ তৰ্কত লিপ্ত হোৱাটোতকৈ অৰ্থহীন কথা আৰু একো নাই৷ কাৰণ তাৰ পৰা আমি হেৰুৱাও আমাৰ বৰ্তমানক — উইনষ্টন চাৰ্চিল৷\n৫৫) মোক তেজ দিয়া, মই তোমাক স্বাধীনতা দিম — নেতাজী সুভাষ চন্দ্ৰ বসু৷\n৫৬) আন্ধাৰ যিমান গভীৰ হ’ব, প্ৰভাতো সিমানেই উজ্বল হ’ব৷ চাৰিওফালৰ পৰা অন্ধকাৰে আৱৰি ধৰিলেও ভয় নকৰিবা, পোহৰ হ’বই — জ্যোতি প্ৰসাদ আগৰৱালা৷\n৫৭) গভীৰ অমানিশা অথবা কালৰাত্ৰিৰ বুকুতে যেনেদৰে প্ৰভাত লুকাই থাকে, তেনেদৰেই বুকুত সাহস বান্ধি আগুৱাই গৈ থাকিলে হেজাৰ পৰাজয়ৰ পাছতো জয়লাভ নিশ্চিত হৈ উঠে — ভূপেন হাজৰিকা৷\n৫৮) ভৱিষ্যতে আমি যি হ’ব বিচাৰো, সেয়া বৰ্তমান অৱস্থাৰ কাম-কাজে নিৰূপন কৰে ৷ সেইবাবে আমি কেনেকৈ কি কৰা উচিত সেইটো জনা দৰকাৰ — স্বামী বিবেকানন্দ ৷\n৫৯) কাহানিও ধৈৰ্য আৰু সাহস নেহেৰুৱাব৷ হতাশ নহ’ব কাহানিও, যদি হতাশো হয় তেন্তে সেই অৱস্থাতেই একাগ্ৰতাৰে যন্ত্ৰবৎ কাম কৰি যাব — বিখ্যাত ৰাজনীতিবিদ এডমাণ্ড বাৰ্ক৷\n৬০) আপোনাৰ অভিজ্ঞতা, পাৰিপাৰ্শ্বিকতা আৰু বংশানুক্ৰমিক চৰিত্ৰই আপোনাক যি দিছে সেয়াই আপোন৷ ভালেই হওক, বেয়াই হওক নিজৰ বাগিচাৰ পৰিচাৰ্যা আপুনি নিজেই কৰিব লাগিব৷ সুন্দৰ হওঁক বা অসুন্দৰেই হওঁক আপোনাৰ জীৱনৰ সংগীতৰ সুৰ আপুনিয়ে সৃষ্টি কৰি বাদ্যও নিজেই বজাব লাগিব — ডেল কাৰ্ণেগী৷\n৬১) যি মানুহে নামমাত্ৰও আনৰ কথা চিন্তা কৰিব নোৱাৰে, তেওঁৰ জীৱনৰ কোনো অৰ্থ নাই — মণ্টেইন৷\n৬২) সাফল্য মানুহৰ জীৱনলৈ সৌভাগ্যক্ৰমে নাহে৷ সফলতা লাভৰ বাবে প্ৰয়োজন কঠোৰ পৰিশ্ৰম, দায়বদ্ধতা, সাহস আৰু ত্যাগৰ৷ কিন্তু এইসমূহতকৈও গুৰুত্বপূৰ্ণ বস্তুটো হ’ল কামৰ প্ৰতি নিষ্ঠা আৰু ভালপোৱা — মহান ফুটবলাৰ পেলে৷\n৬৩) ডাঙৰ আৰু যথেষ্টসৎখ্যক ভুলৰ মাজেদি নহাকৈ কোনো এজন মানুহেই মহান তথা সফল হ’ব নোৱাৰে — উইলিয়াম শ্বেইক্সপীয়েৰ৷\n৬৪) এজন মানুহ যদি আন সকলোতকৈ শ্ৰেষ্ঠ হয়, তাৰ অৰ্থ এইটো নহয় যে তেওঁৰ এখন হাত বা এটা চকু বেছিকৈ আছে৷ তাৰ প্ৰকৃত কাৰণ হ’ল জ্ঞানৰ অনুশীলনৰ দ্বাৰা তেওঁ নিজৰ মন আৰু বুদ্ধিক অধিক তীক্ষ্ণ তথা কাৰ্য্যক্ষম কৰি তুলিবলৈ সক্ষম হৈছে — ঋকবেদ৷\n৬৫) যিসকল মানুহৰ হাতত থাকে প্ৰচুৰ সময়, তেওঁলোকে কাম কৰিবলৈ কাহানিও সময় নাপায়৷ অথচ যিসকল সদায় কামতেই ব্যস্ত হৈ থাকে তেওঁলোকৰ কিন্তু নতুন নতুন কাম কৰিবলৈ সময়ৰ অভাৱ নহয় — লৰ্ড চেষ্টাৰফিল্ড৷\n৬৬) কোনো সমস্যাকে তোমাৰ ওপৰত কাহানিও প্ৰভুত্ব বিস্তাৰ কৰিবলৈ নিদিবা৷ বৰং সমস্যাকহে তোমাৰ অধীৰ কৰা আৰু নি:শেষ কৰা — ড০ এ পি জে আব্দুল কালাম৷


হেপি বিহু – সোমেশ্বৰ বৰা – ফটাঢোল\nএবেগেতীয়াটোৱে সংকেত দিলেই, “হেপি বিহু”। সেয়েহে হ’বলা গা-টোও সাতখন আঠখন, ৰণজিত-ৰণজিত লাগিল। এনেয়ে আজি এসপ্তাহ আগৰে পৰাই সুলভ হৈয়ে আছে বিজতৰীয়া চেনেল বিহু। “কালৰো কাল বিপৰীত কাল”, গুৱাহাটীৰ বজাৰত বিক্ৰী হ’ল মেজি। এয়া হেনো নৱ প্ৰজন্মক শিকোৱা কিটিপ। হাঁয় মোৰ কপাল! এপদ এপদ কৈ এনেকৈয়ে নীলাম কৰিছো আমাৰ বাপতি সাহোনবোৰ। মেজি বিক্ৰীৰ নামত বিক্ৰী কৰি দিলো ভোগালী তথা আমাৰ আত্মা, অসমীয়া সত্তা। “ফাট মেলা বসুমতী পাতালে লুকাওঁ“ ….এনেয়ে মূৰ গৰম, তাতে আহি গ’ল “হেপি বিহু“।\nগাঁৱৰ(মোৰ নিজৰ গাঁও)ঘৰলৈ টালি-টোপোলা বান্ধি বিহুৱে-তিথিয়ে গ’লেও তাত গৈ দেখিবা, সমূহীয়া মেজি, ভোজ কাহানিবাই চেটেপ। ভেলাঘৰৰ কোনো চিন-মোকাম নাই। কেৱল টিভিত হে দেখিবা বাৰে-ভচহুৱা ভেলা ঘৰ বোৰ। ভেলাঘৰ নাই যেতিয়া ভেলাঘৰৰ ৰঙ-ৰহইছবোৰো নেচেল। চুকে চুকে দুই এজনে কিবা আয়োজন কৰিলেও গোটেইখন কিবা “জিলেলে জিলেলে”। ম’হ যুঁজ, কুকুৰা যুঁজ, বুলবুলি যুঁজত আইনৰ শেনচকু।\nভেলাঘৰৰ প্ৰতিযোগিতাৰ দৰেই ভেলা ঘৰ সুন্দৰী, প্ৰতিযোগিতাও পাতিব পাৰে দেখোন চেনেল কেইটাই! কিয়নো পূজা সুন্দৰী নামৰ প্ৰতিযোগিতা এই চেনেল কেইটাৰেই চমক। তাতে ভেলাঘৰৰ সতে চেলফি বিচাৰি লাখ টকা পুৰস্কাৰৰ টোপ দিয়া দেখিলো দেখোন!\nআমাৰ চহৰেই ভাল। দুৱাৰ মুখতে সকলো উভৈনদী, সেয়া লাগিলে মলঙা, ভেকুৰা অথবা ম্যাদ ওকলাই হওক। এই কেইদিন ভোগালী, ৰামডিয়া, সৰভোগ আদিৰ নাম লৈ পিঠা-পনা, দৈ-ক্ৰীমৰ পোহাৰ। ঘৰত নবনালেও বিধে বিধে তিল পিঠা, ঘিলা পিঠা, সুঁতুলি পিঠা ডাইনিং টেবুল শুৱনি কৰিবহি! মন কৰিলেই চন, ভোগালী মেলাবোৰে পোহাৰ মেলি বহিছে। গৰৈ পোৰা, গাহৰি পোৰা, কেকোৰা পোৰা, চুঙা চাউল, বিধে-বিধে পিঠা-পনাৰ লগতে দেশীয় পানীয়ও উভৈনদী। অলিয়ে-গ’লীয়ে নগা কিচ্চেন, মিছিং কিচ্চেন, চাইনীজ কিচ্চেন, চুংফা, ভোট জলকীয়া, “দি ধাবা”, “চিটি ধাবা”, “ক্ৰেকলিং”, “মাষ্টাৰ্ড”, “হাই ৱে” ধাবাবোৰ আছেই দেখোন!\nচিতল লাগে! উৰুকাৰ ব্ৰহ্ম পুৱাতে উজান বজাৰৰ ঘাটলৈ যাম গুলপীয়া কেইখন মান লৈ। হাঁহ খাবা! সাত মিনিট। হাঁহ মাৰি গৰম পানীত দি মেচিনত চাফা কৰি পুৰি কুটি-বাছি সাত মিনিটত দিব। যিহে ফটফটাই তেল খন ওলাব, জিভাৰ পানী বজাৰতে ওলাব!\nপিচে আচল কথাটো হ’ল, আমাৰ মৰম-চেনেহবোৰ এই এবেগেতীয়াটোত ভুৰুকাত হাতী সোমোৱা দি সোমাই “হেপি বিহু” হ’ল। “হেপি জন্মদিন”, “হেপি বিবাহ বাৰ্ষিকী”, “হেপি দেৱালী”, “হেপি” পূজা”, “হেপি উৰুকা” হোৱাৰ দৰে আমি এদিন “হেপি শ্মশান যাত্ৰা”, “হেপি বৰতীয়া”, “হেপি শ্ৰাদ্ধ” বুলিবলৈ শিকিম নেকি ?? .. “.মেনি মেনি “হেপি ৰিটাৰ্ণচ অফ দি ডে“………।\nবৰ ভাল লাগিল পঢ়ি। নিজৰবোৰ আমি এৰি গৈ আছো সুদূৰৰ জলমল জোনাকী পৰুৱা সদৃশ পোহৰ দেখি। উপস্থাপন বৰ সুন্দৰ।


Rastinon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Rastinon ar byavahar, ppali, parshwakriya, upkaar, kriya-pratikriya aaru satarkatabani\nRastinon की जानकारी\nRastinon ৰ লাভ আৰু ব্যৱহাৰসমূহ- Rastinon Benefits & Uses in Assamese- Rastinon ar laabh aaru byavaharsamuh\nRastinon ৰ পালি আৰু সেয়া কেনেদৰে ল'ব- Rastinon Dosage & How to Take in Assamese - Rastinon ar paali aaru xeya kenedore lobo\nRastinon ৰ পাৰ্শ্চক্ৰিয়াসমূহ- Rastinon Side Effects in Assamese- Rastinon ar parshwakriyasamuh\nRastinon সংক্ৰান্ত সতৰ্কতাবাণীসমূহ- Rastinon Related Warnings in Assamese- Rastinon xonkranta xatarkatabanisamuh\nঅইন দৰৱৰ সৈতে Rastinonৰ গুৰুতৰ ক্ৰিয়া-প্ৰতিক্ৰিয়া- Severe Interaction of Rastinon with Other Drugs in Assamese- Oinor xoite Rastinon ar gurutor kriya-pratikriya\nRastinon মতভেদসমূহ- Rastinon Contraindications in Assamese- Rastinon nishedhsamuh\nRastinon ৰ বিষয়ে সততে সোধা প্ৰশ্নসমূহ- Frequently asked Questions about Rastinon in Assamese- Rastinon ar bikhoye satate xodha prashnasamuh\nখাদ্য আৰু মদৰ সৈতে Rastinon ক্ৰিয়া-প্ৰতিক্ৰিয়া- Rastinon Interactions with Food and Alcohol in Assamese- khadya aaru modor xoite Rastinon kriya-pratikriya\nRastinon ৰ লাভ আৰু ব্যৱহাৰসমূহ - Rastinon Benefits & Uses in Assamese - Rastinon ar laabh aaru byavaharsamuh\nRastinon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRastinon ৰ পালি আৰু সেয়া কেনেদৰে ল'ব - Rastinon Dosage & How to Take in Assamese - Rastinon ar paali aaru xeya kenedore lobo\nRastinon-ৰ উপাদানসমূহ - Rastinon Active Ingredients in Assamese - Rastinon-ar upadaansamuh\nRastinon ৰ পাৰ্শ্চক্ৰিয়াসমূহ - Rastinon Side Effects in Assamese - Rastinon ar parshwakriyasamuh\nগৱেষণাৰ ভিত্তিত, Rastinon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nएनीमिया अनजान (और पढ़ें - एनीमिया के घरेलू उपाय)\nRastinon সংক্ৰান্ত সতৰ্কতাবাণীসমূহ - Rastinon Related Warnings in Assamese - Rastinon xonkranta xatarkatabanisamuh\nRastinon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRastinon গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nRastinon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Rastinon ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Rastinon কি প্ৰভাৱ দেখা গৈছে?\nবৃক্ক ৰ বাবে Rastinon কেতিয়াবাহে ক্ষতিকাৰক।\nযকৃতত Rastinon কি প্ৰভাৱ দেখা গৈছে?\nRastinon গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Rastinon ৰ কি প্ৰভাৱ দেখা গৈছে?\nRastinonৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Rastinonৰ গুৰুতৰ ক্ৰিয়া-প্ৰতিক্ৰিয়া - Severe Interaction of Rastinon with Other Drugs in Assamese - Oinor xoite Rastinon ar gurutor kriya-pratikriya\nRastinon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRastinon মতভেদসমূহ - Rastinon Contraindications in Assamese - Rastinon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Rastinon লোৱা অনুচিত যাতে -\nRastinon ৰ বিষয়ে সততে সোধা প্ৰশ্নসমূহ - Frequently asked Questions about Rastinon in Assamese - Rastinon ar bikhoye satate xodha prashnasamuh\nএই Rastinon-এ অভ্য়াস বা নিচাৰ সৃষ্টি কৰে নেকি?\nনহয়, আপনি Rastinonৰ প্ৰতি আসক্ত নহয়।\nহয়, আপুনি Rastinon লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Rastinon লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nRastinon য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Rastinon ক্ৰিয়া-প্ৰতিক্ৰিয়া - Rastinon Interactions with Food and Alcohol in Assamese - khadya aaru modor xoite Rastinon kriya-pratikriya\nখাদ্য আৰু Rastinonৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Rastinon আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Rastinonৰ মাজৰ প্ৰতিক্ৰিয়া\nRastinon লোৱাৰ সময়ত মদ্যপানৰ পাৰ্শ্চক্ৰিয়াই দেখা দিব পৰাৰ সম্ভাৱনা কম। আপুনি যদি কোনো বিৰূপ প্ৰতিক্ৰিয়া দেখা পায়, আনুগ্ৰহ কৰি যথাসম্ভৱ সোনকালে চিকিত্সা পৰামৰ্শ লওক।\nRastinon ৰ অনুকল্প - Substitutes for Rastinon in Assamese\nRastinon ৰ মূল্য আৰু পেকৰ চাইজ - Rastinon Price and Pack Size in Assamese - Rastinon ar mulya aaru pakor size\nআপুনি বা আপোনাৰ পৰিয়ালৰ কোনোবাই Rastinon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Rastinon ব্যৱহাৰ কৰিছিল নেকি?\nআপুনি কিমান পৰিমাণে Rastinon সেৱন কৰিছিল?\nআপুনি Rastinon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Rastinon সেৱন কৰে?


টেনিছৰ পৰা অৱসৰ ল’ব ছানিয়া মিৰ্জাই! - Dainandin Barta- দৈনন্দিন বাৰ্তা\nBy দৈনন্দিন বাৰ্তা\t Last updated Jan 22, 2022\nভাৰতৰ তাৰকা মহিলা টেনিছ খেলুৱৈ ছানিয়া মিৰ্জাই অৱসৰ ঘোষণা কৰে। ২০২২ বৰ্ষৰ অন্তত সকলো ধৰণৰ টেনিছ খেলৰ পৰা অৱসৰ গ্ৰহণৰ কথা ঘোষণা কৰে তাৰকা টেনিছ খেলুৱৈগৰাকীয়ে। ৩৫ বছৰীয়া ছানিয়া মিৰ্জাই তেওঁৰ দ্বৈত সংগী নাদিয়া কিচেনোকৰ সৈতে অষ্ট্ৰেলিয়ান অপেন ২০২২ ৰ পৰা বাহিৰ হোৱাৰ পিছতে অৱসৰৰ কথা ঘোষণা কৰে। অষ্ট্ৰেলিয়ান অ’পেনৰ মহিলাৰ দ্বৈত শাখাত প্ৰথম ৰাউণ্ডতে পৰাস্ত হয় ছানিয়া মিৰ্জা আৰু নাদিয়া। ডাবলছত প্ৰাক্তন বিশ্বৰ এক নম্বৰ খেলুৱৈগৰাকীয়ে ২০০৫ চনত হায়দৰাবাদত মহিলা টেনিছ এছ’চিয়েচন (ডব্লিউটিএ) একক খিতাপ জয় কৰা প্ৰথম ভাৰতীয় হিচাপে ইতিহাস ৰচনা কৰিছিল।\nছানিয়াই শেষবাৰৰ বাবে ছেপ্টেম্বৰত অষ্ট্ৰাভা অপেনত মহিলাৰ দ্বৈত খিতাপ জিকিছিল। ছানিয়াই সকলো বহু-ক্ৰীড়া প্ৰতিযোগিতাত ১৪ টা পদক জিকিছে। তেওঁ মহিলা আৰু মিক্সড ডাবলছ দুয়োটা শ্ৰেণীতে এছিয়ান গেমছৰ বিভিন্ন সংস্কৰণত সাতটা পদক জিকিছে। মিৰ্জাই ২০১০ চনত দিল্লীত অনুষ্ঠিত কমনৱেলথ গেমছত মহিলাৰ একক ৰূপৰ পদক আৰু মহিলাৰ দ্বৈত ব্ৰঞ্জৰ পদকো লাভ কৰিছিল।ছানিয়া হৈছে ডাবলছত বিশ্বৰ এক নম্বৰ প্ৰাক্তন আৰু এককত কেৰিয়াৰৰ সৰ্বশ্ৰেষ্ঠ ৰেংকিং আছিল২৭। ছানিয়া বৰ্তমান বিশ্বৰ ৬৮ সংখ্যক স্থানত আছে।\nছানিয়া মিৰ্জাই অষ্ট্ৰেলিয়ান অপেন (২০০৯), ফ্ৰেঞ্চ অপেন (২০১২) জিকিছিল আৰু আন এজন ভাৰতীয় তাৰকা মহেশ ভূপতিৰ সৈতে যুটি বান্ধিছিল। ২০১৪ চনৰ ইউএছ অপেনত মিক্সড ডাবলছৰ খিতাপ পাইছিল ছানিয়াই। ছানিয়া ভাৰতে এতিয়ালৈকে প্ৰস্তুত কৰা শ্ৰেষ্ঠ দ্বৈত খেলুৱৈসকলৰ মাজৰ এজন।ছানিয়া মিৰ্জা আৰু মাৰ্টিনা হিঙ্গিছে ২০১৫ ৰ উইম্বলডন আৰু ২০১৫ ইউএছ অপেন খিতাপ জিকিছিল। যুটিটোৱে ২০১৬ চনৰ অষ্ট্ৰেলিয়ান অপেনত তেওঁলোকৰ তৃতীয় গ্ৰেণ্ড শ্লেম খিতাপ জয় কৰিছিল। উল্লেখযোগ্য যে, ভাৰতৰ তাৰকা টেনিছ খেলুৱৈ গৰাকীয়ে এতিয়ালৈ ছয়টা গ্ৰ্যাণ্ড শ্লেম জয় কৰিবলৈ সক্ষম হৈছে।\nছানিয়াই অৱসৰ ঘোষণা কৰি কয় “যিহেতু মোৰ বয়স হৈছে সেইবাবে মই সুস্থ হৈ উঠাত বহুত সময় লাগে। মই ভাবো মোৰ শৰীৰ এতিয়া সম্পূৰ্ণ ফিট হৈ থকা নাই, মাতৃ হিচাপে এতিয়া মই মোৰ দায়িত্ব পালন কৰি যাব বিচাৰোঁ।” উল্লেখ্য যে ২০১০ চনত পাকিস্তানী ক্ৰিকেটাৰ ছোৱেইব মালিকৰ সৈতে বিবাহপাশত আৱদ্ধ হৈছিল ছানিয়া। ২০১৮ চনত এটি পুত্ৰ সন্তানৰ মাতৃ হয় ভাৰতৰ তাৰকা টেনিছ খেলুৱৈগৰাকী।\nৰঙিয়াত মানৱ সৰবৰাহকৰীৰ কবলৰ পৰা কিশোৰ সহ উদ্ধাৰ ১১ জন\nনিকৰ ঘৰত নতুন আলহী! মাক হ’বলৈ ওলাইছে মোহময়ী প্ৰিয়ংকা


মুহৰ্ৰম মাহত অধিক নফল ৰোজা ৰখাৰ ফজীলত - অসমীয়া - ইছলাম প্ৰশ্ন আৰু উত্তৰ ৱেবছাইট\nPDF 497.4 KB 2019-05-02\nDOCX 6.8 MB 2019-05-02\nترجمة: رفيق الإسلام بن حبيب الرحمن\nপ্ৰশ্ন: মুহৰ্ৰম মাহত অধিক ৰোজা ৰখা ছুন্নত নে? আন আন মাহৰ ওপৰত এই মাহৰ কোনো বিশেষত্ব আছে নেকি?\nসকলো ধৰণৰ প্ৰশংসা কেৱল আল্লাহৰ বাবে।\nআৰবী মাহসমূহৰ মাজত প্ৰথম মাহ হৈছে- মুহৰ্ৰম। এইটো চাৰিটা হাৰাম (সন্মানীয়) মাহৰ মাজৰ অন্যতম এটা মাহ। আল্লাহ তাআলাই কৈছে:\n“নিশ্চয় আল্লাহৰ ওচৰত, লওহে মাহফুজত (বছৰত) মাহৰ সংখ্যা বাৰ টা, আকাশসমূহ আৰু পৃথিৱী সৃষ্টিৰ দিনৰ পৰাই। তাৰে মাজত চাৰিটা হাৰাম (সন্মানীয়)। এইটোৱেই সৰল বিধান। এতেকে এই মাহবোৰত তোমালোকে নিজৰ প্ৰতি অন্যায় নকৰিবা।”[ছুৰা তওবা, আয়াত: ৩৬]\nবুখাৰী (৩১৬৭) আৰু মুছলিমত (১৬৭৯) আবু বকৰা ৰাদিয়াল্লাহু আনহুৰ পৰা বৰ্ণিত, তেওঁ নবী চাল্লাল্লাহু আলাইহি অছাল্লামৰ পৰা বৰ্ণনা কৰিছে যে, তেখেতে কৈছে:\nالزَّمَانُ قَدْ اسْتَدَارَ كَهَيْئَتِهِ يَوْمَ خَلَقَ اللَّهُ السَّمَوَاتِ وَالأَرْضَ السَّنَةُ اثْنَا عَشَرَ شَهْرًا مِنْهَا أَرْبَعَةٌ حُرُمٌ ثَلاثَةٌ مُتَوَالِيَاتٌ ذُو الْقَعْدَةِ وَذُو الْحِجَّةِ وَالْمُحَرَّمُ وَرَجَبُ مُضَرَ الَّذِي بَيْنَ جُمَادَى وَشَعْبَانَ "\n“আকাশ আৰু পৃথিৱী সৃষ্টিৰ আদিৰে পৰা কাল চক্ৰাকাৰত ঘুৰি আছে। বছৰত হৈছে- বাৰ মাহ। ইয়াৰ মাজত চাৰিটা মাহ- হাৰাম (নিষিদ্ধ)। চাৰিটাৰ মাজত তিনিটা ধাৰাবাহিকভাৱে যেনে: যুলক্বাদা, যুল-হিজ্জা, মুহৰ্ৰম আৰু (মুজাৰ গোত্ৰৰ) ৰজব মাহ; যিটো মাহ জুমাদাল আখিৰা আৰু শ্বাবান মাহৰ মাজত অৱস্থিত”।\nনবী চাল্লাল্লাহু আলাইহি অছাল্লামৰ পৰা সাব্যস্ত হৈছে যে, ৰমজানৰ পিছত আটাইতকৈ উত্তম ৰোজা হৈছে মুহৰ্ৰম মাহৰ ৰোজা। আবু হুৰাইৰা ৰাদিয়াল্লাহু আনহুৰ পৰা বৰ্ণিত, তেওঁ কৈছে, ৰাছুলুল্লাহ চাল্লাল্লাহু আলাইহি অছাল্লামে কৈছে:\nأَفْضَلُ الصِّيَامِ بَعْدَ رَمَضَانَ شَهْرُ اللَّهِ الْمُحَرَّمُ وأفضل الصلاة بعد الفريضة صلاة الليل "\n“ৰমজানৰ পিছত আটাইতকৈ উত্তম ৰোজা হৈছে- আল্লাহৰ মাহ ‘মুহৰ্ৰম’ৰ ৰোজা। আৰু ফৰজ নামাজৰ পিছত আটাইতকৈ উত্তম নামাজ হৈছে- ৰাতিৰ নামাজ (তাহাজ্জুদ)।” [ছহীহ মুছলিম (১১৬৩)]\nহাদিছত: মাহটোৰ মৰ্যদা দাঙি ধৰিবলৈ ‘আল্লাহৰ মাহ’ বুলি কৈ মাহটোক আল্লাহৰ লগত সম্বন্ধিত কৰা হৈছে। আল-ক্বাৰীয়ে কৈছে:\nالظاهر أن المراد جميع شهر المحرَّم .ولكن قد ثبت أنّ النبي صلى الله عليه وسلم لم يصم شهراً كاملاً قطّ غير رمضان فيُحمل هذا الحديث على الترغيب في الإكثار من الصّيام في شهر محرم لا صومه كله .\nহাদিছৰ বাহ্যিক দিশটোৰ পৰা গম পোৱা যায় যে- গোটেই মুহৰ্ৰম মাহ (ৰোজা ৰখা) উদ্দেশ্য। কিন্তু নবী চাল্লাল্লাহু আলাইহি অছাল্লামৰ পৰা সাব্যস্ত হৈছে যে, তেওঁ ৰমজানৰ বাহিৰে আন কোনো মাহত গোটেই মাহ ৰোজা ৰখা নাছিল। সেয়ে এই হাদীছৰ এই অৰ্থ গ্ৰহণ কৰিব লাগিব যে, মুহৰ্ৰম মাহত অধিক ৰোজা ৰখাৰ বিষয়ে উদ্বুদ্ধ কৰা হৈছে; গোটেই মাহ ৰোজা ৰখা নহয়।


ৰাজ্যত হ্ৰাস কৰ’নাক্ৰান্তৰ সংখ্যাঃ নতুন এছঅ’পি প্ৰকাশ -\nHomeআঞ্চলিকৰাজ্যত হ্ৰাস কৰ’নাক্ৰান্তৰ সংখ্যাঃ নতুন এছঅ’পি প্ৰকাশ\nৰাজ্যত হ্ৰাস কৰ’নাক্ৰান্তৰ সংখ্যাঃ নতুন এছঅ’পি প্ৰকাশ\nগুৱাহাটীঃ ৰাজ্যৰ স্বাস্থ্যমন্ত্ৰী কেশৱ মহন্তই নতুন এছঅ’পি সন্দৰ্ভত ‘জনতা ভৱন’ত সংবাদমেল সম্বোধন কৰে। ৰাজ্যত হ্ৰাস পাইছে ক’ভিড আক্ৰান্তৰ সংখ্যা! নতুন এছঅ’পিৰ নীতি-নিয়মসমূহ বুধবাৰৰ পুৱা ৫বজাৰ পৰা কাৰ্যকৰী হ’ব। ৰাজ্যজুৰি আৰু এঘণ্টা শিথিল কৰা হৈছে নৈশ-সান্ধ্যআইন। সকলো জিলাতে সন্ধিয়া ৭ বজাৰ পৰা পাছৰদিনা পুৱা ৫ বজালৈ সান্ধ্যআইন বলবৎ হৈ থাকিব। সন্ধিয়া ৬ বজালৈ খোলা থাকিব সকলো কাৰ্যালয়-কৰ্মক্ষেত্ৰ, হোটেল-ৰেষ্টুৰেণ্ট-ধাবা, ব্যৱসায়িক-বাণিজ্যিক প্ৰতিষ্ঠান, বিক্ৰী কেন্দ্ৰ, শ্ব’ৰূম, গেলামালৰ দোকান, ফলমূলৰ বিপণী, পাচলিৰ দোকান।\nআন্তঃজিলা যাতায়াতৰ ক্ষেত্ৰত থকা নিষেধাজ্ঞাতো শিথিলতাৰ ব্যৱস্থা কৰা হৈছে। কামৰূপ(মহানগৰ) জিলাক বাদ দি অন্য জিলাসমূহৰ ক্ষেত্ৰত প্ৰযোজ্য হোৱাকৈ ব্যক্তিগত যান-বাহনেৰে আন্তঃজিলা যাতায়াতত অনুমতি প্ৰদান কৰা হৈছে। ৰাজহুৱা পৰিবহণ/যাত্ৰী পৰিবাহী বাহনেৰে আন্তঃজিলা যাতায়াতৰ ক্ষেত্ৰত বাহাল থাকিব নিষেধাজ্ঞা। কামৰূপ(মহানগৰ)জিলাৰ পৰা অন্য জিলালৈ আৰু আন জিলাৰ পৰা কামৰূপ (মহানগৰ)লৈ আহ-যাহত নিষেধাজ্ঞা বাহাল থাকিব। দৈনিক যুগ্ম-অযুগ্ম সংখ্যাৰ বাহন চলাচলৰ নিয়ম বাতিল কৰা হৈছে। মুকলি স্থানত আয়োজিত সভা-সমিতি, সামাজিক/ৰাজহুৱা অনুষ্ঠানত ভাগ ল’ব পাৰিব সৰ্বাধিক ২০০গৰাকী ব্যক্তিয়ে।\nপ্ৰেক্ষাগৃহ বা ৰাজহুৱা সভাগৃহৰ দৰে আবদ্ধ কক্ষত আয়োজিত বিশেষ অনুষ্ঠানত মুঠ আসনৰ ৫০ শতাংশ আসন সংখ্যাৰ লোকৰ অংশগ্ৰহণতহে অনুমতি থাকিব। অৱশ্যে দুয়োপালি ক’ভিড প্ৰতিষেধক লোৱা লোকেহে এনে অনুষ্ঠানত অংশগ্ৰহণ কৰিব পাৰিব। বিবাহ, সকাম আদি ঘৰুৱা মাংগলিক অনুষ্ঠানত ভাগ ল’ব পাৰিব সৰ্বাধিক ২৫গৰাকী লোকে। অন্তিম সৎকাৰত ভাগ ল’ব পাৰিব সৰ্বাধিক ২৫গৰাকী লোকে। কামাখ্যা মন্দিৰত প্ৰতিঘণ্টাত সৰ্বাধিক ২০গৰাকী লোকৰ দৰ্শনত অনুমতি প্ৰদান কৰা হৈছে, কেৱল দুয়োপালি ক’ভিড প্ৰতিষেধক লোৱা লোকৰ বাবেহে মুকলি থাকিব মন্দিৰ চৌহদত প্ৰৱেশৰ সুযোগ। অন্য ধৰ্মীয় স্থানত সৰ্বাধিক ১০গৰাকী লোকৰ অংশগ্ৰহণত অনুমতি প্ৰদান কৰা হৈছে।\nPrevious articleপুৰণি কাৰাগাৰত নিৰ্মাণ হ’ব অত্যাধুনিক ব’টানিকেল গাৰ্ডেন\nNext articleলৰ্ডছ টেষ্টত ভাৰতৰ ঐতিহাসিক জয়\nমেট্ৰিক ফেইল মৃদুপৱনে কেনেকৈ পাইছিল কেন্দ্ৰীয় নেতা-মন্ত্ৰীৰ সাক্ষাত? আঁৰত কোন এইগৰাকী আটলাণ্টা কাশ্যপ?\nশিক্ষকৰ কামনাৰ বলি হৈ ৭ মাহৰ গৰ্ভৱতী এটি কিশোৰী: লম্পট শিক্ষকৰ বিৰুদ্ধে গোচৰ ৰুজু\nট্ৰাক-ডাম্পাৰৰ মুখামুখি সংঘৰ্ষ ৰাষ্ট্রীয় পথত: থিতাতে নিহত ১, গুৰুতৰভাৱে আহত দুজন


অহা কালিৰ পৰা শিৱসাগৰত পুনৰ যুগ্ম-অযুগ্ম নীতি বলৱৎ | বিতৰ্ক\nডিজিটেল ডেস্ক, বিতৰ্ক, ৭ জুলাই, শিৱসাগৰ :: সমগ্ৰ বিশ্বতে মহামাৰীৰ সৃষ্টি কৰা ক’ভিড-১৯ ৰ প্ৰতিৰোধৰ বাবে ব্যৱস্থা গ্ৰহণ কৰি থকাৰ মাজতে জিলাখনত হোৱা ব্যাপক জনসমাগম ৰোধৰ প্ৰতি লক্ষ্য ৰাখি অহা কালিৰ পৰা প্ৰযোজ্য হোৱাকৈ যুগ্ম-অযুগ্ম নীতি বলৱৎ কৰিছে। এই নিতী অনুসৰি সপ্তাহৰ সোমবাৰ, বুধবাৰ আৰু শুক্ৰবাৰে যুগ্ম আৰু মঙ্গলবাৰ, বৃহস্পতিবাৰ আৰু শণিবাৰে প্ৰশাসনৰ তৰফৰ পৰা অযুগ্ম পঞ্জীয়ন থকা বাহনসমূহ চলাচল কৰিব পাৰিব।\nবাহনসমূহ চলাচল কৰাৰ সময়ত চালকৰ পৰিচয় পত্ৰ তথা অন্যান্য যাৱতীয় নথিপত্ৰ লগত ৰখাটো বাধ্যতামূলক। এই নিতী বলৱৎ থকাৰ সময়ত পৰিচয় পত্ৰসহ কৰ্মস্থলীলৈ অহা কৰ্মচাৰী, আৰক্ষী, অগ্নি নিৰ্বাপক বাহিনী, সামৰিক আৰু অৰ্ধ সামৰিক বাহিনী তথা জৰুৰী আৰু অত্যাৱশ্যকীয় সেৱা আৰু সংবাদ সেৱাৰ লগত জড়িত লোকসকলক ৰেহাই দিয়া হৈছে।\n← ৪ বছৰত বিজেপিৰ জীয়া ফাঁকিঃ কংগ্ৰেছৰ মূখ্যমন্ত্ৰী হব পাৰে আমন্ত্ৰিত নিৰপেক্ষ ব্যক্তি অখিল গগৈ বা ড° হীৰেণ গোহাঁই!\nনিৰ্লজ্জ! লকডাউনত লুইতৰ বুুকুত মদৰে আৰক্ষী বিষয়াৰ নৈশ ভোজঃ তদন্তৰ নিৰ্দেশ… →\nঅসমত আৰু এজন ক’ৰনা আক্ৰান্তক মুকলিঃ ১৮ জনলৈ বৃদ্ধি পালে আৰোগ্যৰ সংখ্যা\nলকডাউন শিথিল কৰাটোৱেই অসমৰ বাবে হল নেকি বিপদজনক?


Isa 8 | AsmULB | STEP | যিহোৱাই মোক ক’লে, “তুমি এখন ডাঙৰ ফলি লোৱা আৰু তাত এইদৰে লিখা ‘মহেৰচালল-হচ-বজ’ (বেগাই লুট কৰ, চিকাৰলৈ লৰ ধৰ)\nযিচয়াই এটি চিন দেখুউৱা। অচূৰীয়াসকলৰ আক্ৰমণ। আহিব লগা আভিষিক্ত জন।\n1যিহোৱাই মোক ক’লে, “তুমি এখন ডাঙৰ ফলি লোৱা আৰু তাত এইদৰে লিখা ‘মহেৰচালল-হচ-বজ’ (বেগাই লুট কৰ, চিকাৰলৈ লৰ ধৰ) 2পুৰোহিত উৰিয়া আৰু যিবেৰেখিয়াৰ পুত্ৰ জখৰিয়াক, মোৰ প্রমাণৰ বাবে বিশ্বাসী সাক্ষীস্বৰূপে মাতিম।”\n3মই ভাববাদিনীৰ ওচৰলৈ গ’লো, আৰু তেওঁ গৰ্ভৱতী হৈ এটি পুত্ৰ প্ৰসৱ কৰিলে। তেতিয়া যিহোৱাই মোক ক’লে, “তেওঁক ‘মহেৰচালল হচ বচ’ বুলি মাতিবা। 4কাৰণ লৰাটিয়ে মোৰ মা, আৰু মোৰ দেউতা, বুলি মাতিবলৈ জনাৰ পূৰ্বেই, দম্মেচকৰ ধন-সম্পত্তি আৰু চমৰীয়াৰ লুটদ্ৰব্য ৰজা অচূৰৰ দ্বাৰাই কঢ়িয়াই নিয়া হ’ব।”\n5যিহোৱাই মোক পুনৰ কৈছিল,\n6কাৰণ এই লোকসকল চীলোহৰ শীতল পানী অগ্ৰাহ্য কৰিছে,\nৰচীন আৰু ৰমলিয়াৰ পুত্রৰ বিষয়ে আনন্দ কৰিছে।\n7এই কাৰণে প্ৰভুৱে নদীৰ প্ৰৱল আৰু প্ৰচুৰ জলসমুহ ৰজা অচূৰীয়া আৰু তেওঁৰ সকলো প্ৰতাপৰ ওপৰলৈ আনিব;\nসি সকলো সুঁতি পূৰ কৰিব, আৰু পাৰৰ ওপৰেদি বাগৰি যাব।\n8আৰু সি বৈ যিহূদা দেশত সোমাব; আৰু ডিঙি নোপোৱালৈকে প্লাবিত হৈ বৈ যাব।\nহে ইম্মানূৱেল, তাৰ বিস্তাৰিত ডেউকাই তোমাৰ সমগ্র দেশ ঢাকিব।\n9হে লোকসকল, তোমালোক ডোখৰ ডোখৰ হ’বা। সকলো দূৰত থকা দেশবোৰ শুনা,\nযুদ্ধৰ বাবে নিজকে সুসজ্জিত কৰা, আৰু ডোখৰ ডোখৰকৈ ভঙা হ’বা।\n10পৰিকল্পনা কৰা, কিন্তু সেয়ে বিফল হ’ব; আদেশ দিয়া, কিন্তু সেয়াও বিফল হ’ব;\nকাৰণ ঈশ্বৰ আমাৰ লগত আছে।\n11যিহোৱা তেওঁৰ পৰাক্রমী হাত মোৰ ওপৰত ৰাখিছে, আৰু এই লোকসকলৰ পথত গমন নকৰিবলৈ সাৱধান কৰি মোক ক’লে,\n12এই লোকসকলে যি বিষয়ক ষড়যন্ত্র বুলি কয়, তেনে কোনো বিষয়ক ষড়যন্ত্র বুলি নকবা,\nতেওঁলোকে যি ভয় কৰে, তুমি তালৈ ভয় নকৰিবা, আৰু আতংকিত নহবা।\n13তোমালেকে বাহিনীসকলৰ যিহোৱাক পবিত্ৰ বুলি সন্মান কৰিবা; তেওঁক ভয় কৰিবা, তেঁৱেই সেই জন যি জনক তোমালোকে ভয় কৰা উচিত।\n14তেঁৱেই পবিত্ৰ স্থান হ’ব, কিন্তু তেওঁ এটা ক্ষুদ্র পদক্ষেপ দিয়া শিল আৰু উজুটি খোৱা শিল হ’ব,\nযিৰুচালেম নিবাসী লোকৰ বাবে ইস্রায়েলৰ দুয়োটা বংশ ফান্দ আৰু জালৰ দৰে হ’ব।\n15তেওঁলোকৰ মাজৰ অনেকে তাত উজুটি খাই পৰি ভগ্ন হ’ব, আৰু ফান্দত পৰি ধৰা পৰিব।\n16মোৰ সাক্ষ্যৰ কথা বান্ধি ৰাখা, কাৰ্যালয়ৰ নথি পত্রত মোহৰ মাৰি ৰাখা, আৰু ইয়াক মোৰ শিষ্যসকলক দিয়া।\n17যি জনাই যাকোবৰ বংশৰ পৰা নিজৰ মুখ ঢাকি ৰাখিছে, মই সেই যিহোৱালৈ বাট চাম, আৰু তেওঁ লৈ অপেক্ষা কৰিম।\n18চিয়োন পৰ্বতত থকা বাহিনীসকলৰ যিহোৱাৰ পৰা\nযিহোৱাই চিন স্বৰূপে ইস্রায়েলৰ অদ্ভুত লক্ষ্যণৰ বাবে দিয়া পুত্রসকল আৰু মোক চোৱা,\n19তেওঁলোকে তোমালোকক ক’ব, “যি সকলে গুণমন্ত্র জানে তেনে যাদুকৰ আৰু মধ্যস্থতাকাৰীৰ সৈতে আলোচনা কৰা” কিন্তু লোকসকলে নিজৰ ঈশ্বৰক নুসুধিব নে? তেওঁলোকে জীৱিতসকলৰ হৈ মৃতসকলক সুধিব নে? 20সেয়ে তোমালোকে বিধান আৰু সাক্ষ্যলৈ মনোযোগ দিয়া উচিত! যদি তেওঁলোকে এই বিষয়ে নকয়, তেনেহ’লে ইয়াৰ কাৰণে তেওঁলোকলৈ পুৱাৰ পোহৰ নহ’ব।\n21তেওঁলোক দুখিত ও ক্ষুধিত হৈ দেশৰ মাজেদি যাব। তেওঁলোকৰ যেতিয়া ভোক লাগিব, তেতিয়া তেওঁলোকৰ খং উঠিব;\nআৰু তেওঁলোকৰ মুখ ওপৰলৈ কৰি নিজৰ ৰজা আৰু নিজৰ ঈশ্বৰক শাও দিব।\nতেওঁলোকে পৃথিৱীলৈ চাব;\nআৰু সঙ্কট, আন্ধাৰ, আৰু দুখ যাতনা দেখিব। তেওঁলোকক আন্ধকাৰৰ দেশলৈ নিয়া হ’ব।


স্বামীয়ে কিনি আনিলে পঠা মাংস। পত্নীয়ে নিদিয়ে ৰান্ধি। শেষত স্বামীয়ে অভিযোগ দিলে আৰক্ষীক | Asom Live 24\nস্বামীয়ে কিনি আনিলে পঠা মাংস। পত্নীয়ে নিদিয়ে ৰান্ধি। শেষত স্বামীয়ে অভিযোগ দিলে আৰক্ষীক\nধাৰা লাগিল কেইবাটাও\nআছে…! এইখন দেশতে এনে কিছুমানুহ এতিয়াও আছে। যিয়ে আৰক্ষীক নিজৰ পৈত্ৰিক সম্পত্তি বুলি ভাৱে। ভাৱে যে আৰক্ষীয়ে চোৰ-ডকাইতৰ ওপৰিও সেই শ্ৰেণী মানুহৰ ভাতখোৱা-শাকখোৱা কাজিয়াবোৰকো আক্ষীয়ে সমাধান কৰি দিব। তেনে এক ঘটনাই সংঘটিত হ’ল তেলেংগনাত।\nSEE MORE: চাই থকাৰ বাহিৰে ইউক্ৰেইন সেনাৰ হাতত কৰিব পৰা একোৱেই নাছিল। প্ৰথমবাৰ ৰাছিয়াই ব্যৱহাৰ কৰিলে এই অস্ত্ৰ\nস্বামীৰ নাম নবীন। নবীনে যোৱা শুকুৰবাৰে ঘৰলৈ কিনি আনিছিল পঠাৰ মাংস। মাংস আনি পত্নীৰ হাতত গতাই ক’লে ৰান্ধি দিবলৈ। কিন্তু পত্নীও নাচোৰবান্দা। স্বামীয়ে অনা পঠাৰ মাংস ৰান্ধি নিদিয়ে পত্নীয়ে। শেষত পঠা মাংস খাবলৈ নাপায় মূৰ গৰম হোৱা স্বামীয়ে সিদ্ধান্ত ল’লে এই অপৰাধৰ বাবে পত্নীৰ বিৰুদ্ধে অভিযোগ দিব আৰক্ষীক।\nSEE MORE: প্ৰেমিকৰ সৈতে যৌন সম্ভোগৰ ভিডিঅ’ ফাদিল কৰি ১৪৯ কোটি টকা উপাৰ্জন!\nসেয়ে নবীনে প্ৰথমে ফোন কৰিলে আৰক্ষীৰ সৈতে যোগাযোগ কৰিব পৰা নম্বৰ ১০০ লৈ। প্ৰথম ফোনতেই আৰক্ষীয়ে ফোন উঠালে নবীনৰ। একেটা উশাহতে নবীনে অভিযোগ দিলে আৰক্ষীক পত্নীয়ে পঠা মাংস ৰান্ধি নিদিয়াৰ কথা। প্ৰথমতে আৰক্ষীয়ে কোনোলোকে ধেমালি কৰিছে বুলি ভাৱি বুজাই পৰাই ফোন কাটিলে নবীনৰ।\nকিন্তু আৰক্ষীৰ পৰা কোনো সমাধান নাপাই এবাৰ নহয় দুবাৰ নহয় ছবাৰকৈ পুনৰ ফোন কৰিলে আৰক্ষীক। ইফালে নবীনৰ ফোনত অতিষ্ঠ হৈ পৰা আৰক্ষীয়ে সিদ্ধান্ত ল’লে নবীনক ভালকৈ এসেকা দিয়া যাওক।\nসেয়ে বাহন লৈ আৰক্ষী নিশাই উপস্থিত হ’লগৈ তেলেংগানাৰ কানাগাল অঞ্চলৰ চাৰ্লা গাঁৱৰ নবীনৰ ঘৰত। ফলত জনতাৰ সেৱাৰ বাবে থকা আৰক্ষী বিভাগক অযথা অভিযোগেৰে অতিষ্ঠ কৰাৰ অপৰাধত নবীনৰ বিৰুদ্ধে ভাৰতীয় দণ্ডবিধি আইন অনুসৰি আৰক্ষীয়ে গোচৰৰ ধাৰা লগালে ২৯০ আৰু ৫১০ ধাৰা। আৰু উপযুক্ত জৰিমনাৰে নবীনৰ ওপৰত ধাৰা আৰোপ কৰি নবীনক লৈ অহা হ’ল আৰক্ষী থানালৈ। কিন্তু সুৰা সেৱন কৰি নিচাসক্ত অৱস্থাত থকাৰ বাবে নবীনক শুকুৰবাৰে লকাপট ৰাখি পুনৰ শনিবাৰে নবীনক আৰক্ষীয়ে থৈ আহে ঘৰত।\nTags: asom live 24assam ka newsassam ka tazza khabarassam live 24axom live 24axom live 24 digitalBest Assamese News Channelbest news channel in assamBest news channel of assamBest News Portal in Assamkarnatak news\nবিবেক অগ্নিহোত্ৰীৰ বিৰুদ্ধে গুৰুতৰ অভিযোগ : অভিনেত্ৰীক দিছিল কাপোৰ খোলাৰ নিৰ্দেশ!


Zec 13 | AsmULB | STEP | “সেই দিনা পাপ আৰু অশুচিতা গুচাবলৈ দায়ূদ বংশৰ আৰু যিৰূচালেম-নিবাসীসকলৰ কাৰণে এক ভূমূক খোলা যাব।\n1“সেই দিনা পাপ আৰু অশুচিতা গুচাবলৈ দায়ূদ বংশৰ আৰু যিৰূচালেম-নিবাসীসকলৰ কাৰণে এক ভূমূক খোলা যাব। 2বহিনীসকলৰ যিহোৱাৰ ঘোষণা এই - “সেইদিনা মই দেশৰ পৰা প্ৰতিমাবোৰৰ নাম লুপ্ত কৰিম, তেতিয়া সেইবোৰক পুনৰ সোঁৱৰণ কৰা নহ’ব; আৰু মই ভাববাদীসকলক আৰু অশুচিতাজনক আত্মাক দেশৰ পৰা উলিয়াই পঠিয়াম।\n3তেতিয়াও যদি কোনোৱে ভাববাণী প্ৰচাৰ কৰে, তেনেহ’লে তেওঁৰ জন্মদাতা পিতৃ-মাতৃয়ে তেওঁক ক’ব, ‘তই জীয়াই নাথাকিবি, কিয়নো তই যিহোৱাৰ নাম লৈ মিছা কথা কৱ!’ আৰু সি প্ৰচাৰ কৰিলে তেওঁৰ জন্মদাতা পিতৃ-মাতৃয়ে তেওঁক খুচি মাৰিব।\n4তেতিয়া এনে ঘটিব যে, সেই দিনা প্রত্যেক ভাববাদীয়ে প্ৰচাৰ কৰা সময়ত নিজ নিজ দৰ্শনৰ বিষয়ে লজ্জিত হ’ব আৰু তেওঁলোকে ছল কৰিবৰ অৰ্থে নোমাল হোলৌচোলা পুনৰ নিপিন্ধিব। 5কিয়নো তেওঁ ক’ব, “মই ভাববাদী নহয়! মই কেৱল খেতিয়কহে; কিয়নো ল’ৰা কালৰে পৰা মই খেতি কৰি আহিছোঁ। 6কিন্তু কোনোৱে তেওঁক ক’ব, ‘তোমাৰ বাহু দুটাৰ মাজত এইবোৰ ঘাৰ দাগ কিহৰ?’ তেতিয়া তেওঁ উত্তৰ দিব, ‘মোৰ বন্ধুসকলৰ ঘৰত মই এইবোৰ আঘাত পোৱা দাগ’।”\nভেড়া-ৰখীয়াক আঘাত কৰা। শেষকালৰ মহাযুজ আৰু ইস্ৰায়েলৰ উদ্ধাৰ। অভিষিক্তজনাৰ ৰাজত্ব।\n7“হে তৰোৱাল! তুমি মোৰ ভেড়াৰখীয়াৰ অহিতে,\nমোৰ লগৰীয়া পুৰুষজনৰেই অহিতে সাৰ পোৱা”-\nএয়ে বাহিনীসকলৰ যিহোৱাৰ ঘোষণা।\n“ভেড়া-ৰখীয়াজনক আঘাত কৰা,\nতেতিয়া ভেড়াবোৰ ছিন্ন-ভিন্ন হৈ যাব!\nকিয়নো মই ক্ষুদ্ৰসকলৰ ওপৰত মোৰ হাত চলাম।\n8যিহোৱাই কৰা ঘোষণা এই,\nগোটেই দেশৰ দুভাগ লোক উচ্ছন্ন হ’ব!” তেওঁলোক অৱশিষ্ট নাথাকিব;\nকেৱল তৃতীয় ভাগ তাত অৱশিষ্ট থাকিব।\nআৰু সেই তৃতীয় ভাগক মই জুইত সুমুৱাই,\nৰূপ খপাৰ দৰে খপিম\nআৰু সোণ পৰীক্ষা কৰাৰ দৰেপৰীক্ষা কৰিম।\nতেওঁলোকে মোৰ নামেৰে প্ৰাৰ্থনা কৰিব,\nআৰু মই তেওঁলোকক উত্তৰ দি ক’ম,\n‘এয়ে মোৰ প্ৰজা!’\nআৰু তেওঁলোকে ক’ব, ‘যিহোৱা মোৰ ঈশ্বৰ’।”


শিপা – শব্দ আখৰা\nPosted by pranjaldas88 on নৱেম্বৰ 26, 2016\nপাৰ বাহ সদৃশ এই চাৰিচুকীয়া ফ্লেটটোৰ ভিতৰত সোমাই থাকি লীলাৱতী শইকীয়াৰ অসহ্য লাগে। ভাগ্য ভাল যে বাহিৰলৈ চাই থাকিবলৈ বেলকনিখন আছে। বেলকনিৰ আৰামী চকীখনতে বহি লীলাৱতী শইকীয়াই গোটেই দিনটো বাহিৰলৈ চাই চাই অলসভাৱে বহি থাকে। কৰিবলৈও একো কাম নাই। আটাইবোৰ কাম কামকৰা মানুহজনীয়ে আহি কৰি থৈ যায়। পুতেক বোৱাৰীয়েকৰ চাকৰি। নাতিয়েকৰ স্কুল।\nপুতেকলৈ শইকীয়ানীৰ একো অভিযোগ নাই। অন্য দহজনে ব্যস্ততাৰ খাতিৰত মাক-দেউতাকক অৱহেলা কৰা দিনত সি দেউতাক ঢুকোৱাৰ পিছত মাকক আনি চহৰৰ ঘৰত একেলগে যে ৰাখিছে তাতে তেওঁ সন্ত্তষ্ট। কিন্ত্ত নাতিয়েকৰ সৈতে মন খুলি সময় কটাব নোৱৰা কথাটোৱে শইকীয়ানীক দুখ দিয়ে। বোৱাৰীয়েকলৈ তেওঁৰ ভয় লাগে। আইতাকৰ লগত থকা সময়খিনিও মানুহজনীয়ে পুতেকক প্ৰতিটো সময় চকুৰ আগত ৰাখিব বিচাৰে। নাতিয়েকে আইতাকৰ সৈতে অকণমান খেলিবলৈ বিচাৰেহে। মাকজনীয়ে কেঙকেঙাই উঠে-‘বাবা! তোমাৰ হোমৱৰ্ক বাকী নাইনে! যোৱা। ৰূমলৈ যোৱা।’ ইমান অকণমানি পোৱালিকণে এই বয়সতে কি নো ইমান পঢ়িব লাগে শইকীয়ানীয়ে ভাবি পাৰ নাপায়। তাতে তাৰ মগজটোও ভাল। এবাৰ পঢ়িয়েই সি সলসলীয়াকৈ আটাইবোৰ গাই যাব পাৰে। নোৱাৰিবনে! সি লীলাৱতী শইকীয়ানীৰহে নাতি। সি আইতাকক ইংৰাজীৰ ৰাইমচ মাতি শুনাই। শইকীয়ানীৰ বুকুখন কোনোবাখিনিত খামোচ মাৰি ধৰি বিষাই। পিছে তেওঁৰ উপায় নাথাকে। পঢ়োৱাতো বাদেই নাতিয়েকক সাধু এটা শুনাবলৈও শইকীয়ানীয়ে বোৱাৰীয়েকৰ ভয়ত তাপ মাৰি থাকে।\nআজি শইকীয়ানীৰ সুযোগ মিলিছে। পুতেক বোৱাৰীয়েক দুয়ো অফিচৰ মানুহখিনিৰ সৈতে মিলি ক’ৰবাত ফুৰিবলৈ গৈছে। নাতিয়েক আজি গোটেই দিনটো আইতাকৰ সৈতে থাকিব। ৰাতিপুৱা গাটো ধুই উঠি শইকীয়ানীয়ে বৰ হেঁপাহেৰে নাতিয়েকক মাতি বেলকনিত বহাই ল’লেহি। ৰাতিপুৱাৰ ৰ’দজাকে আহি দুয়োৰে মুখখন পোহৰাই তুলিছেহি।\n-‘আজি আমি দুয়োটাই মিলি অইন কিবা এটা পঢ়িম দেই!’\n-‘কি পঢ়িম আইতা?’\n-‘মই কৈ যাম। তই মোৰ লগে লগে কৈ যাবি দেই। কচোন ‘অ’!”\n-“অ”- আইতাকৰ সুৰত সুৰ মিলাই সি লেনিয়াই মাতি গ’ল।\nডেৰকুৰি বছৰ গাঁৱৰ এল পি স্কুলৰ হেডমাষ্টৰণী হৈ অৱসৰ লোৱা লীলাৱতী শইকীয়াৰ মুখখন জিলিকি জিলিকি উঠিল।\n-“এইবাৰ ক ‘আ’”\nপূৰ্বৱৰ্তী পষ্ট কথানদী- The River of Fables.\nপৰৱৰ্তী পষ্ট তুষাৰে আৱৰা টাৱাঙত